
La planure e la cueste dal Friül 


Presentazion 


Al è a pene stát celebrát il 50m aniversari de promulgazion dal Statüt di Autonomie de Regjon Friûl 
Vignesie Julie, ocasion impuartante par visási dal passát ma soredut par rifleti sul avignf e, in particolár, 
suntun model gnüf di autonomie, intune considerazion inovade des tematichis simpri atuáls de specialitát 
e di chés a ché leadis par essence só aes minorancis linguistichis storichis. 

E su chestis ultimis e à pontât e e ponte la Regjon, ricuardant ben lis lecs tal timp adotadis pe lór 
protezion e valorizazion a "ricognossiment des specificitáts de realtát culturál, sociál e linguistiche de 
comunitát teritoriál. La presince tal teritori de regjon di putropis lenghis e di culturis e je un contest 
privilegjât di formazion e di ricercje educative..." - rinfuarcît ancjemó di plui de pussibilitàt di sielte dal 
insegnament de lenghe minoritarie "tant che imprest par esercità dai dirits e dovés di citadinance ative 
ancje in dimension europeane" - sei linguistic comunicative sei, soredut, pal svilup e il cjapă cussience 
di une lór identitât, par formá duncje citadins in stât di cognossi, capi e rispietá lis diversitáts intune 
convivence democratiche. 


L” aprendiment veicolâr integrât des lenghis al riflet l'obietif di insegná la lenghe no ‘in astrat' e tant 
che struture linguistiche vueide, ma tal concret, 'veicolant' cun ché determinâts contignüts didatics." 


Di chi al nas il supuart de Regjon ae iniziative dal Consorzi Universitari dal Friûl ACCRCON — Incressiment 
de cognossince te lenghe minoritarie e a cheste publicazion, penultime dal segment " Gjeografie dal 
Friúl”, dedicade a "La planure e la cueste furlanis” e destinade in mût principal ai students de scuele 
primarie e ai lór insegnants. 

Lis lenghis minoritariis a son une fortune, une ricjece: cjapinlis/fevelinlis/imparinlis! Al è chest l'auguri 
miór che si pues fà. 


Udin, Fevrár 2013 


Roberto Molinaro 
Assessór ae istruzion, universitât, ricercje, famee, associazionisim e cooperazion 
Regjon Friûl Vignesie Julie 


La planure e la cueste dal Friül 


Presentazion 


La lenghe e je une componente essenziál de identitàt cultural, part fondamentál de memorie coletive di 
un popul e dal so procés continui di trasmission di valórs. 

Azions finalizadis ae flessibilitát linguistiche intune prospetive di un insiorament dal patrimoni culturál 
comun e tal timp stes de promozion de diversitât, a son fondamentái par incoragjá il dialic tra culturis 
diviersis e il rispiet vicendevul, par sostigni il procès di integrazion e di coesion socio culturál. 
Cognossi e impará, fin di piçui, lenghis diviersis — ancje chés regjonáls o minoritariis — e je une oportunitát 
sei culturâl che economiche, par vie che e facilite la libare circolazion, la comprension e la tolerance, 
deventant cussi un "trat di union" tra culturis diviersis, valorizazion e potenziament meritevui di tutele 
e valorizazion par miec di legjislazions e politichis linguistichis justis e smiradis. 

La Italie — daúr de convenzions internazionáls firmadis e ratificadis — e à dât une impuartance significative 
ae tutele des minorancis linguistichis storichis e si à indotade di une schirie di imprescj par ricognossiur il 
dirit di doprá la lór lenghe tai rapuarts sociái e aministratîfs, tignint ancje cont des politichis nazionáls sul 
insegnament des lenghis e de lór corispondence cui obietîfs de Union Europeane e dal Consei de Europe. 
Il sisteme des autonomiis regjonáls e locáls al è un element concorint di valence particolár: la Regjon 
Friül Vignesie Julie, li che tal so teritori a convivin comunitâts che a partegnin a ben tré lenghis (e culturis) 
minoritariis diviersis, e à emanát a lór favór normis specifichis di tutele e valorizazion tal setór — e tai 
limits — des competencis a chês ricognossudis daür de Costituzion. 

La scuele e reste, in ogni cás, il lúc principál e “naturál” di trasmission dal savé e di aprendiment/ 
perfezionament des/tes lenghis, entitát istituzionál li che la planificazion e la trasmission linguistiche a 
àn un rûl centrál. 

Al é in relazion a ce che e nas in primis, la esigjence sintude de formazion dai insegnants tes e des lenghis 
(minoritariis storichis) ancje de disponibilitât efetive di imprescj didatics indreçâts a impará, mantigni e 
promovi lis lenghis, juscj a rapresentá la conclusion laboratoriál necessarie par realizá un percors didatic 
curiculâr progjetát cun atenzion e condividüt cun e tra lis scuelis. 

Il Consorzi Universitari dal Friùl, in cheste direzion e pe só part, al à podüt — dal sigür in graciis a 
finanziaments statái e regjonái, ma soredut in graciis ae integrazion dal "patrimoni uman”, metint 
dongje la cognossince e il savé de Universitát (di Udin, tal cás specific) ae esperience e competence di 
insegnants e esperts che a operin tal mont de scuele primarie — realizá i materiái didatics dal progjet 
plurienâl ACCRCON - Incressi lis cognossincis te lenghe minoritarie, che chest volum al contribuis a 
completà il panorame gjeografic de regjon (che par ultin e seguirà "La Vignesie Julie — Cjars gurizan e 
triestin / Triest”). 

| materiâi produsüts a vuelin costituî un supuart rapuartát aes carateristichis sientifichis, didatichis e 
pedagogjichis de scuele dal prin cicli, cussi indreçât a un insiorament culturál e linguistic par miec di 
tescj struturâts juscj par insegná e par verificá l'aprendiment de lenghe di minorance. 

Bon lavór, duncje, e bon üs des publicazions, par che a vegnin viodudis no come altri pés ma un contribüt 
ae definizion, cressite e completament de "persone" in ducj i aspiets. 


Udin, Fevrár 2013 
Francesco Marangon 
President 
Consorzi Universitari dal Friùl 

di Andrea Guaran e Mauro Pascolini 


CONSORZI UNIVERSITARI DAL FRIÙL 


LA PLANURE E LA 
CUESTE DAL FRIUL 


La planure e la cueste dal Friül 


Premessa 


Chest libri al è il tierç de serie dal progjet ACCRCON, Incressiment de cognossince te lenghe minoritarie 
— Studis e materiâi, pe scuele primarie, dedicât ae gjeografie dal Friül e in particolár ae zone di planure 
e di cueste. In prin, tal moment di planificà la opare intere sul teritori furlan, let e esaminât tes sós 
difarentis articolazions, e jere stade imagjinade e individuade une tratazion separade pe planure e pe 
cueste, zontant cussì doi volums gnûfs a chei za elaboráts e riferîts un ae subregjon montane e ae fasse 
pedemontane e colinár. 

Dut câs, par vie des riflessions seguitivis e di un confront dentri dal grup di lavór, o ben ricercjadórs 
universitaris e docents che a operin te scuele primarie, si à decidút di creá e duncje elaborá un volum 
unic, ancje se par fuarce plui voluminós e siór di aspiets. Il volum al rivuarde lis zonis di planure te lór 
principál dople composizion de alte e de basse planure, e la fasse de cueste che, par chel che al inten 
il teritori limitât al Friül storic, si identifiche cuasi dut cul ambient des lagunis di Maran e Grau e dal 
litorál di Monfalcon. Propri l'ecosisteme lagunár, te só conformazion varie e articolade, al è la emanazion 
direte de tiere indentri a plan vie, soredut des aghis che li a corin e dai deposits che chestis a puartin 
in direzion dal már. 

Di un altri pont di viste, chel dal svilup turistic dai centris balneárs impuartants di Grau e di Lignan, che 
a van a costituí a livel internazionál la imagjin turistiche dal Friül e in particolár dai siei teritoris marins, 
no si pues trascurá che i doi pôi a son une vore leâts aes dinamichis che une volte a àn caraterizát e 
ancje vué a caraterizin la tiere indentri di planure, sei riferintsi aes fassis plui dongje, sei pensant al rül 
di bacin di gravitazion che dute la aree de planure furlane e à a vantac des dós stazions balneárs. 

Ae fin, une volte creát il progjet, elaboràt i tescj, sieltis lis imagjinis, parecjadis lis propuestis di percors 
di insegnament e di aprendiment, no si pues che jessi sodisfats de sielte fate. La realizazion di un volum 
dut dedicât ae fasse strete de cueste e sarés lade incuintri, cun ogni probabilitât, al risi di un isolament 
inutil, no dome te descrizion teritoriâl, proponint une separazion clare tra planure e mâr, che di fat no 
esist, ma ancje te organizazion insediative variade e te dinamiche dai procès economics, fis, in tancj câs, 
propri de planure e de só evoluzion teritoriál in particolár tal secont dopovuere. 

Cun di plui, al va tornát a dí, che propri dal aprofondiment in cheste cláf di leture des dós subregjons, 
e je saltade für in maniere clare la impussibilitát, ni sul plan des dinamichis fisichis e naturáls, ni a livel 
storic e culturál, de identificazion di une bariere definide e di un limit che al separe. 

Aprofondint lis considerazions gjeneráls che a vierzin il manuál indrecát ai insegnants sul rapuart tra 
planure e cueste, in cheste premesse si vuelin proponi altris doi sugjeriments par rifleti su e par capi 
miór la nature de sielte fate ancje in funzion de opare tal so complès. 

Il prin al fas riferiment ae tipologjie dal volum e soredut ai siei destinataris privilegjâts: i fruts che a 
frecuentin la scuele primarie e i lór insegnants. La planure, che e cjape dentri lis areis dal Friül che des 
primis clevis des culinis o des rivis prealpinis a rivin fin tal már, e interesse un toc impuartant di dut 
il teritori regjonál. Nol à di sintísi, duncje, trascurát o sotvalutát cui che al sta intun teritori, simpri di 
planure, ma che nol cjate in chest test riferiments clárs e esplicits al so contest di vite. L'obietif dai autórs 
al & chel di ufrí des liniis par incuadrá, cun dongje cierts ricuadris di aprofondiment plui puntuâi, par 
permeti a ognidun di svicinási al test e di capi lis carateristichis plui significativis de planure furlane, des 
aghis di transizion lagunárs e de cueste. Al sarà po dopo compit dai docents, e par miec di chescj dai lór 
arlêfs, inseri dentri dai cuadris di insiemi proponúrs lis specificitàt dai lôr teritoris di li che al aparten. 
La seconde considerazion e je in particolár su la sezion clamade " Tra gjeografie e storie". Ancje se 
rispietant il spirt che al caraterize cheste tierce part di ogni volum fat fin cumó, cjapant dentri intune leture 
pluridissiplinár la storie e la gjeografie di un teritori, in riferiment ae planure e ae cueste, a difarence dai 
doi prins tescj, si è decidüt di centrá la atenzion su un sól aspiet, chel che si pues defini tant che fenomen 
urban. Chest al è stát articolát in plui parts indrecadis ae cognossince des formis che la urbanizazion e 
à cjapát tal toc plui popolát dal Friül, propit la aree di planure, dai lúcs che tal passat indi àn segnát la 
storie urbane e des polaritâts che cumó a rapresentin i riferiments de organizazion insediative di cheste 
grande part de tiere furlane, esaminadis ancje tai lór aspiets problematics. 


La planure e la cueste dal Friül 


Cu la cussience de parzialitát dai materiái di orientament e di studi fats, che no puedin cjapá dentri dal dut 
la complessitât dal teritori de planure e de cueste furlanis, si spere, dut câs, che lis cetantis informazions 
dadis, lis putropis cláfs di leture gjeografiche ufiertis e lis ocasions di riflession e di lavór sugjeridis, a 
puedin rapresentá un supuart valti e eficac, tal stes timp di imagjinazion e di concretece, in funzion di 


un aprendiment plui siór e cussient dai valórs de tiere li che si è a stà e si opare. 
| autórs 


1. Une 
precisazion 
necessarie 


La planure e la cueste dal Friül 


La planure e la cueste 


La sielte di meti dongje intun unic percors didatic, e 
in reson di chel, ancje intun unic cuaderni di lavór, 
lis carateristichis e i contescj teritoriái de planure 
furlane e de fasse de cueste e pues someá azardade 
e cun ogni probabilitât causá des perplessitáts. Dut 
cás tancj a son i elements che a metin in relazion 
chescj doi macroambits dal paisac e che a puein 
cussi justificántint une leture complessive, cirint 
fatórs unificants, ancje se tal rispiet des rispietivis 
e distintivis specificitâts. 

| procés e lis modalitâts di formazion de vaste planure 
aluvionál, cul progressif depuesit dai detríts, grues 
prin e simpri plui picui dopo, a son i stes che a 
an contribuit a plasmă il profil de cueste, tal câs 
dal Friül fat in prevalence di cordons litoranis, di 
sistemis di dunis e di bacins lagunárs, risultát de 
azion combinade dai grancj apuarts fluviál, di aghe 
dolce e di sediments, e de azion di torná a modelá de 
aghe marine. No esist in definitive une frature clare 
tra lis planuris vastis e la fasse de cueste strete ma 
une sorte di integrazion ben evidenziade dal fat che 
ancje parcè che in mút particolár tal contest teritoriál 
de regjon la planure e il mâr a presentin, cun di plui, 
dal pont di viste visir, un mosaic intiessüts, fat di 
tocs di aghe marine che a jentrin te tiereferme e di 
pontis di tiere che si proietin tal már alt, come che 
si mostre cun evidence tal câs des isulis di Grau. 
No a cás Olinto Marinelli, individuant lis subregjons 
naturâls dal Friül Vignesie Julie di vué, al circoscrivè 
come regjon lagunár une grande zone che e cjapave 
dentri la porzion plui a sud de basse planure. 
Une sielte, ché fate di Marinelli, par dimostrá 
une biunivocitât di relazions tra planure e már, 
considerant di fat che la fasse di planure denant 
dal vast bacin lagunár e je depresse, sot dal livel 
medi des aghis dal sisteme marin e lagunár, ancje 
cun valórs avonde significatifs dilunc cierts tocs, 
justificant cussi la costruzion des rostis ator de lagune 
e la presince fuarte e indispensabile di implants di 
pompament (idrovaris) par sgotá lis aghis in ecès in 
maniere mecaniche. 

La rét idrografiche siore e articolade de planure 
furlane, a scomencá dai doi grancj sistemis fluviái 
dal Tiliment e dal Lusinc, che a delimitin a ovest 
e a est la aree vaste des aghis di transizion che a 
definissin i bacins lagunárs, e je une altre atestazion 
evidente de complementarietát e de comunion tra i 

doi cuadris ambientái. Al à significatif in merit il pinsir di Michele Zanetti, che, riferintsi al Tiliment, 
cussi si pant: «La fós dut câs e resist cuçade tal cjanton estrem dal teritori di planure, frontiere des 
frontieris, simbul di une nature uniche sacrificade al svilup. E je là, cenglade des ultimis dunis, che le 
cercenin cuntun abraç fossil e disperât, come mûrs di savalon di une difese estreme» (Zanetti, 2002). 
| putrops cors di aghe di risultive, risultát dal züc inmagant dal displeási dai strâts di cret cuntun grât 
difarent di permeabilitât, fenomen che intun ciert sens al rapresente la anime pulsante de planure 
e soredut de só diversificazion fondamentál in alte e basse, a son, cu lis lôr fós, part integrant dal 
profil de cueste e, tal stes timp, a permetin un colegament svelt tra tieris internis di planure e mâr 
par miec dai lór tocs finài, in gjenar navigabii, par barcjis ancje di dimensions avonde grandis come 
dilunc dal sisteme Ausse - Cuar. 
Sore dai fatórs fisics e naturâi a judin, tal defini lis formis di comunance tra planure e cueste, ancje 
i procés e i aspiets dal intervent uman, tes sós conseguencis te organizazion sociál e politiche o de 
produzion economiche, une volte come vué. 
Cussi la presince romane, basade in particolár te 
impuartante citát di puart di Aquilee, e à determinát la 
struturazion fondiarie di cetantis parts de planure dal 
Friûl di vué, cui intervents impuartants di centuriazion 
e tal stes timp e à regolarizát il scolament des aghis 
e il control sui tocs navigabii dai flums e su cualchi 
ponte di cueste in funzion dai siei interés marcantii 
e militárs. In epochis seguitivis, il passac de sede 
patriarcál di Aquilee a Grau, duncje a Cividát e infin 
a Udin, al à segnát un altri toc che al unis tieris di 
planure e tieris dongje dal már, cussi come il rül de 
fuartece di Maran vie pal lunc periodi de dominazion 
de Serenissime e il puart culi dongje sul Tiliment 
di Tisane a àn rapresentât simbui impuartants de 
interazion tra prospetivis di svilup maritim (politiche di 
difese e traspuart di legnam e altris materiis primis) e interés cetant inlidrisáts su la tiereferme (svegrá 
lis tieris, creà aziendis e incressi la produzion agricule di une bande e controlá lis viis comerciáls di 
ché altre). 
Par rivá in di di vué il turisim balneàr, incentràt sui doi pôi costîrs di rilevance internazionál di Grau e 
Lignan, in chescj ultins agns e in particolâr ancje intune prospetive pal avigni, al è daür a dà un valór 
significatif aes potenzialitáts de tiere indentri de planure. Superant une vision cetant circoscrite, che 
— — e viodeva tal mâr e te balneazion la uniche forme di 
atrazion pai tancj turiscj che te biele stagjon a rivin 
su lis splazis des dós stazions, si è daür a movisi par 
valorizá il patrimoni des areis di planure dulintor e par 
dá une ufierte integrative a ché balneár tradizionál. Si 
fás riferiment, duncje, al patrimoni ambientál — viis di 
aghe internis, vegjetazion ripariâl e boscs di planure 
residuâi — a chel storic e culturâl — vilis paronáls di 
campagne, gleseutis votivis, borcs rurái, e v.i. — e infin 
a chel enogastronomic — agriturisims, spacs aziendái, 
puescj di ristorazion cun prodots tipics —. 
In definitive, lis resons che a son stadis in curt ilustradis 
a testemonein come che la leture des dinamichis 
principáls dal vast teritori furlan che al cjape dentri 
lis zonis di planure e la fasse de cueste cun dificoltât 
La idrovie Litoranie venite e à di previodi une division precise, planure e linie di 

cueste. La unitarietât de vision di insiemi cun ogni probabilitât e da reson a fenomens e parts che no 
saressin cjapâts dentri te lór reâl articolazion se cjapâts in considerazion in maniere separade. Cussi, 
no jessint facile une viodude aprofondide su lis zonis di planure, separant la analisi des tieris sore 
de fasse des risultivis di ché des areis a val, considerant che te lòr totalitát a van a costituî un unic 
complès e sisteme corelát, come dut cás al risultarés cetancj sfuarçât imagjiná il funzionament dai 
bacins lagunárs e dai cordons di cueste cence il leam cu lis dinamichis, soredut idraulichis, de basse 
planure, nol reste che ufrí clâfs di leture di un unic, ancje se multiformi, complés teritoriàl che des 
faldis meridionáls dai arcs culinárs e des fassis pedemontanis al rive fin ae linie di cueste, proietantsi 
ancje dilunc la prime fasse di mâr alt. 


2. Il teritori Rivant dal nord, diretementri da pit des cjadenis des Prealps Cjargnelis e des Prealps Juliis in cierts 
de alte tocs e des rivis plui a sud dai diviers sistemis culinârs che a segnin une fasse di separazion tra teritoris 
planure di mont e areis di planure, fin a rivà tal Mâr Adriatic si cjate une zone di planure avonde profonde, 
al már che e ocupe sore dal 40% de superficie totál de regjon furlane e che e rapresente l'ultin blec orientál 
de vaste planure padane e venete. 
A une prime leture di superficie si presente tant che un teritori in fin dai fats avonde omogjeni te sô 
composizion dal paisac: difusion intense di cjamps coltivâts, cuntune prevalence di culturis di cereài 
e di vignis, une consecuente regolaritát dal pont di viste fondiari, ancje se no gjeneralizade, in cierts 
câs risultât di impuartants intervents di riorganizazion, une rét distributive dai insediaments, pe plui 
part di dimensioni mediis e piculis, avonde capilàr, privilegjant cierts inlineaments favorevui, une 
presince avonde grande di ativitâts economichis, logadis in gjenar o in areis specifichis, te plui part 
dai cás di dimensions piculis se no adiriture cetant piculis, cun destinazion industriál o comerciál, o 
pür distribuidis a nastri dilunc des stradis plui impuartantis. 
Cundut a chel, i procés simpri plui fuarts di omogjeneizazion volüts dal om, cul risultát di vé formis 
di uniformazion sul plan dai paisacs culturài, si son ME è p => 
esercitâts su contescj fisics e naturâi ancje cetant = 
diviers fra di lór, che a àn fat nassi par fuarce des 
diferencis di svicinament organizatif dal teritori. In 
efiets, la principal diversitàt, denant di un cuadri 
morfologjic comun, e je di nature idrologjiche: la 
part plui setentrional de planure furlane e je fate 
di terens cuntun alt grât di permeabilitàt, fats di 
material aluvionál grés, invezit la basse planure 
e presente terens pal plui arzilós, póc permeabii e 
che a favorissin une circolazion idriche superficiál 
bondante, cun fenomens ancje di stagnazion. La 
ricjece di aghis esistente te basse planure al è risultàt 
dal jessi, ae altece de fasse des risultivis, des aghis 
freatichis inmagazinadis tal sot tiere de alte planure, 
a dimostrà dut cás un sisteme di planure une vore 
leát tra lis sós dós parts costitutivis. 
Sore a cheste sudivision longjitudinál fondamentál, 
tra alte e basse, la planure furlane e pues jessi ancje 
dividude in dós sezions trasversáls, separadis dal cors 
dal flum Tiliment, in relazion ae composizion in part 
divierse dai terens aluvionái, dal sigúr plui magris 
di chei dal Friúl ocidentál — la realtát dai magréts 
— a confront cun chei logáts a campe dal flum, pal 
plui caraterizáts di un grât di ariditât minór. A sud 
est, sierade tra i jets dai flums Lusing e Timau e dal II cors medi dal Tiliment 


Il paisag sugjestif dai magréts te alte planure 


3. La lagune 


e la linie 
di cueste 

altiplan dal Cjars, si cjate la plane monfalconese che 
si pues identificá come la part estreme de planure 
furlane. A interompi la uniformitât de vaste plane dal 
Friül, te só sezion plui a setentrion, indi son ciertis 
alturis isoladis — significatif il cuel dal cjistiel di Udin 
— l'inlineament colinâr tra Buri e Rosacis e i sistemis 
a teracament relatifs ai conoidi aluvionái, come tal 
câs dal torent Cuar. 

Il paisag agrari e culturál di vué, ancje se no mancjin 
cierts fatórs di diversificazion, al propon une planure 
cuasi indiferenziade, almancul cjalant cun pocje 
atenzion. Dut câs, tal passât, ancje no tant lontan, 
a jerin ben evidentis lis carateristichis diferentis de 
vegjetazion des variis zonis dal teritori di planure: lis maglis cun baracs e sterps alternadis a zonis a 
pradarie o a stepe dilunc lis fassis plui aridis de alte planure, e tes areis a sud des risultivis i ambients 
umits sparniçâts di sistemis paludans e lis vastis forestis di planure. Cumó che la colonizazion agricule 
e predomine al à dut cás pussibil diferenziá lis largjuris di coltivazions a povoladis de basse planure 
des estensions cun cereâi di vastis areis de alte planure. Vignái e pomárs — milucs, piruc e di pócs 
timp ancje kiwi — a son invezit doi tra i fatôrs principái che a uniformin il paisac agrari de planure. 


Canái e colturis te basse planure 


Si & za dit come che la complessitát di cheste part di teritori regjonál e je dade de presince di diviersis 
sub regjons che si integrin tra di lór, ma tal stes timp a àn une lór impuartance, autonome e origjinâl. 
Cussi e je pe alte e basse planure, pes risultivis, par il di ca e di là da la aghe, limit che al divit pe 
longjitudin la planure, ma e je cussi ancje pai teritoris e i paisacs di aghe e di tiere, di savalon, di 
crets, tra mâr e tiere ferme, tra aghe e cil. 

Paisacs e teritoris che a costituissin spazis in continue evoluzion, creáts, di une bande, dai flums che 


a a puartin tiere, glerie, materiâi de mont e de pianure; a dâ origjin intun zûc continui di trasformazion 


il complès sisteme dai cordons litoraniis e de cueste 
e, di chê altre, de azion dal om che achì al cjate une 
espression fuarte sot il sburt une volte di bonifichis e 
riorganizazions fondiariis e vuê, simpri di plui, vuidâts 
e volüts di un turisim di masse ingort di teritori. 
Paisacs complès, ancje se dominâts in gran part di chel 
lagunár, che si dividin in cetantis prospetivis diviersis, 
che si alternin a situazions di fuart "soliditát" — baste 
pensá aes scoieris e ai sdrups de cueste che si disvilupe 
di Duin viers Triest, ancje se no cjapáts in considerazion 
in chest test — ae mobilitát e la fragjilitât des rasulis 
di Lignan e Grau, o ancjemó a chel insiemi di aghe e 
tiere che e je la lagune, che chi si disvilupe in chês di Maran e di Grau, o ancjemó tai paisacs diviers 
des splazis che, sore che il turisim, a ufrissin puarts sigürs a est dal Lusinc, tal golf impuartant di 
Panzan, li che denant al è Monfalcon cui siei cantîrs imponents. 

Paisacs che si messedin un cun chel altri e a van dilunc de tiere dentri tal már, e dal már a tornin sü 
te tiere a creà lücs gnüfs in tieris une volte inospitáls e di malariis, o a ricevi la aghe che des monts 
e rive limpie dopo vé traviersât gleriis profondis e jessi tornade sa dilunc ché linie des risultivis, a 
vivificá i cjamps e lis culturis. 

Dal alt la vision e je miór e miór si capis chest alternâsi di aghe e tiere, tra barenis e velmis, tra 
cjanis e zoncs: une trame che e impense daurman ché dissegnade su lis cjartis e su lis mapis. Ma 
dal alt si viót miór ancje la opare dal om: la file continue di bricole o di pâi che a tegnin su lis rêts 
dai pescjadórs, i casons cu la lór colocazion funzionál tal spazi dai isulute, “mote” veris fatis sú dai 


| cantirs imponents di Monfalcon 


4. La 
popolazion 

Aghe e tiere si instrecin te lagune di Grau 


pescjadór par jessi autosuficientis e organizadis pe vite de pescje di lagune. Pescjadórs duncje i oms 
di chescj lücs, ma no dome, ancje contadins, marinárs, cjarpentirs navái, marcjadants, artesans, a 
dimostrá ancje la complessitât de economie e des risorsis presintis. Lücs impuartants pe nature cun 
ambients, al baste pensá, sore che ae lagune, ae Risierve naturál des fós dal Lusinc, preseáts ripárs 
par uciei migradórs e pes floriduris di tancj colórs. Ma tal stes timp lücs o miór "no lücs" par turiscj 
simpri plui anonims e globái. 


Se si volessin scrutiná i caratars identificatifs de popolazion furlane, analizade te só globalitát, 
considerant dome i dáts cuantitatîfs, par fuarce si varès di fà riferiment soredut ae popolazion de 
planure. Di fat, la fete plui grande di dute la component demografiche dal Friül si cjate tai comuns 
de fasse de planure, considerant che, cu la ecezion di pócs municipis cuntun numar di abitants sore 
dai 5.000 residents, dute la regjon di mont e la fasse pedemontane e culinâr a son fatis di comuns 
picui dal pont di viste demografic o adiriture cetant piçui, cuntune popolazion regjistrade ae anagrafe 
in tantis situazions mancul des 1.000 unitât. 

Volint dà altris informazions su la distribuzion de popolazion tes areis di planure, si pues sotlineà che 
a front di une fasse orizontál e centrál avonde amplie che si à disvilupade cirche a cjaval de statál 
13 "Tresemane" e dal so sprolungjament a sud est, dilunc lis stradis di colegament tra i cjáflücs 
provinciái di Udin e Gurize e tra Udin e il pôl di Monfalcon, fasse di teritori di planure fate di putrops 
comuns cun popolazions sore dai cinc mil e, in ciert câs, ancje dis mil abitants, gran part dal teritori 
de Basse invezit al è fat di centris medis e picui, cu la ecezion di Tisane, San Zorç di Noiâr, Carvignan 
e dai doi pói turistics de cueste e de lagune di Grau e di Lignan. Cussi a son i comuns medis e picui a 
caraterizá la trame distributive de popolazion in gran part de alte planure, de zone dai magréts dal 
Friúl ocidentál ai comuns logâts a nord est di Udin, passant tal miec des piculis realtáts comunáls 
dal Friùl central. 

Ancje se indi je une corispondence prevalente tra il numar di residents intun municipi e la densitàt 
demografiche, cheste relazion no rapresente par nuie une costant. Indi son situazions di anomalie, par 
esempli la realtât di Grau, teritori avonde abitât ma caraterizât di une densitât contignude in reson 
des dimensions notevulis de superficie comunál, o pür al contrari i cás dai comuns di Cordovát, Vile 
Visintine e Foian Redipulie, cuntun numar di abitants avonde contignüt, ma densitâts significativis, 
soredut il comun dal Bas gurizan, cun 388 ab/kmc (2009). 

Sore a chest prin aspiet di ordin distributîf, al à interessant notá une dople dinamiche su la variazion 
de popolazion. Al à pussibil identificá, ancje se cuntune cierte imprecision, dôs categoriis di comuns: 
chei medis e grancj dal pont di viste numeric, che a son interessâts di une tendence positive, vint 
vüt un aument dai lór residents, cun valórs che a balin in medie tra il 2 e il 15% tai ultins vincj agns, 
e chei definibii come medis e picui, protagoniscj invezit di une erosion graduál des lór rispietivis 

Lis citáts cjáflüc a son dai centris di 
atrazion 


La popolazion e anime ancje i picui 
centris urbans 


componentis demografichis, ancje se cun decrements percentuái 
in gjenar avonde limitáts, in cuasi dutis lis realtáts municipáls disot 
dal 5% tal stes interval di timp. 

Par chel che al inten la dinamiche demografiche, definide midiant la 
analisi e la comparazion dai tas di natalitât e mortalitât, dal sigür a 
prevalin i comuns che si caraterizin par un rapuart avonde belancát, 
no sore dai cinc ponts par mil sore o sot dal valór zero. Tal censiment 
dal 2001 a saltavin für, difarenziantsi di chest andament median, 
une vore pócs municipis, caraterizâts di risultáts dal sigür negatîfs, 
adiriture inferiórs a -10 par mil tal unic câs di Morsan des Ocjis. 

| teritoris comunâi cun valórs de natalitát avonde alts, ancje parsore 
dal 10 par mil, a corispuindin cuasi simpri a realtâts che a son 
interessadis di une presince discrete di popolazion foreste. E je 
cheste componente, di fat, che e furnis al moment il plui grant 
contribüt tal numar di nassüts. Esemplificative in chest sens e 
je dute la aree a sud ovest dal cjaflùc di Pordenon, dulà che la 
presince di forescj e je capilár, in rapuart soredut ae disponibilitát 
di puescj di vore tai comparts industriái de metalmecaniche e de 
lavorazion dal len. In chescj teritoris la incidence dai forescj su 
la popolazion complessive e je dal sigür rilevant, ben sore dal 
valór medi provinciál, atestát tal 2009 al 11%. Di ricuardá i câs 
emblematics di Pravisdomini (21,8%), di Prata di Pordenone (19,4%) 
e di Pasiano di Pordenone (18,396). La planure udinese e presente 
une distribuzion sparniçade ma ben plui limitade; lis concentrazions 
massimis si rimarchin tai centris urbans de basse (Lignan 13,3%, 
Tisane 10,4% e Carvignan 8,9%) sore che tal cjâflăc (13,1%). 

In relazion al resint ma aromai simpri plui consolidát fenomen 
imigratori, e vál la pene sotliniá che no esist une realtát teritoriál 
de regjon che no vedi tra i siei residents almancul une picule, in 
cierts cás ancje avonde consistent, component che al rive dal forest. 
Dentri di chest cuadri che al rapresente la cuotidianitât, la planure e 
je la part de regjon furlane che e furnis il contribüt plui impuartant 
di acet e soredut di stabilizazion residenziál. 

| salts migratoris dai ultins agns si atestin su valórs in gjenar positifs 
par un numar simpri plui alt di comuns, ribaltant in chest müt 
lis situazions che simpri a interessavin i municipis furlans fin ae 
seconde metát dai agns '70, in cetancj càs ancje in riferiment a 
dut il deceni seguitif, cuant che i flus emigratoris, jessint viers 
altris regjons talianis e in particolár mût in direzion di cierts país 
europeans e extraeuropeans, a determinavin un ridimensionament 
ancje considerevul de popolazion complessive. Cemût che o vin vüt 
mt di precisá, ancje se indiretementri, i salts migratoris positifs 
plui alts a integnin la plui part dai comuns de planure dal Friül 
ocidentál e ciertis realtáts de plui vaste planure udinese. 

Cirint, par tant pussibil, di delineà un profil struturál de popolazion 
che e je a stá te planure furlane, metintlu par cierts caratars a 
confront cul cuadri dal insiemi dai abitants il teritori regjonál, al 
salte für cun evidence un fenomen di progressif invecjament. Tal 
ultin censiment dal 2001 la component zovine de popolazion, sot 
dai 15 agns, in cuasi ducj i comuns de planure e rivave trai 10e i 

14 ponts percentuái a front di un component anziane, cuntun numar di agns sore dai 65, che invece 
e variave dai 16 ai 22 ponts percentuái, cun pontis ancje dongje dai 25 in plui di cualchi municipi de 
fasse plui basse de planure furlane. Interessant al è savê che dome vincj agns prime i zovins a jerin 
in cetancj teritoris cirche il 20% de popolazion totál, valór che al aumentave in cuasi ducj i comuns 
de plane de provincie di Pordenon. | residents in etát avanzade invezit dificilmentri a lavin oltre il 
16%. Si à ancje di sotliniá che il procès di invecjament avanzát al e cetant plui limitát des zonis 
prealpinis e alpinis de regjon, zonis li che i indicadórs di vecjaie, che a definissin il rapuart tra la 
popolazion anziane e ché zovine, a rivin a valórs dal sigür alts, ancje sore dal 400%. II fenomen de 
cressite des personis anzianis rispiet a chês zovinis al provoche indicadórs di ricambi gjenerazionál 
simpri plui critics — in medie intor dal valór di 170/180 (etât 60-64 agns) ogni 100 zovin (etât 15-19 
agns) —, determinant cussi une struture demografiche cuntune base, di zovins, gradualmentri simpri 
plui ridote e une spice, fate di anzians, in aument continui. 

La modernizazion de popolazion dai comuns di planure, se in cheste maniere al è lecit defini il 
procés, e je daür a puartá ancje a une progressive riduzion dal numar dai components par famee, 
favorint cussi il passac de tipiche famee patriarcál slargjade, dal Friül contadin dal primissim secont 
dopovuere, ae micro-famee di vuê, fate dome di om e femine o al massim di doi gjenitórs e di un fi, e 
cun ogni probabilitât ae famee unipersonál dal prossim avigní (i single o la anziane vedue). Di fat, se 
tal 1971 ancjemó la maiorance clare dai comuns e presentave fameis cun cuatri o plui components, 
tal 2001 no indi jere un comun che al ves podút regjistrà un numar medi di components sore dal 
valór di tré personis. 

Dentri dal cuadri fin cumó piturât, che nol lasse traslusi andaments cetant diversificâts tra un ambit 
teritoriál e chel altri, par chel che al inten il livel di istruzion e salte für, al contrari, cun evidence la 
difarenziazion tra lis zonis principáls urbanis dal Friúl di planure — in sostance lis dós piçulis areis 
metropolitanis vignudis sü dulintor dai doi cjáflúcs di Pordenon e Udin — e lis plui amplis areis di 
campagne. Di fat, une incidence avonde significative dai diplomis di lauree, cun valórs sore, ancje 
se di póc, dal 1096 de popolazion cun 25 e plui agns, e inten dome i contescj urbans, intant che in 
ducj che altris teritoris comunái i laureâts a son in medie cetant di mancul, interessant no sore dal 
5% de popolazion residente. Il stes discors, ancje se cuntune diversificazion plui sfumade, par chel 
che al inten il vé un diplome di scuele medie superiór, intor dal 25% tes areis plui rurâls e invezit 
ancje sore dal 35% in chés urbanis, riferintsi par chest indicadór ae popolazion residente cuntune 
etát sore dai 19 agns. 

Se cualchidune des variabilis demografichis, come chés de istruzion, a permetin duncje di pandi 
une cierte disomogjeneitât di andament tra lis areis plui urbanizadis e chés ancjemó caraterizadis 
di cierts trats di ruralitât, al somee peró ben evident un procès di progressive omologazion dai stil 
di vite gjenerics de popolazion. Chescj ultins in efiets a son plui condizionáts dai messacs culturái 
predominants, veicolâts soredut dai miecs di comunicazion di masse, che dal fat del colocazion 
gjeografiche de residence. In riferiment aes abitudinis di vite di ogni di — leadis ai mûts di visti, di 
mangjá, di movisi e di passá il timp libar — il cuadri nol cambie in sostance se si vif in campagne e si 
é ocupáts in agriculture o, invezit, si sta in citât e si davuelc une ativitât lavorative tal mont svariât 
dai servizis. Cun di plui, in planure nol esist nancje l'efiet di isolament gjeografic che, al contrari, al 
pues jessi ancjemó vué un fatór decisif, par tutelà cierts caratars plui tradizionái, in cualchi contest 
teritoriál particolár de mont furlane. 

Cualchi difarence e je presinte, dut cás, sul plan linguistic. Dongje de aree di planure dal sigúr plui 
vaste, dulà che dentri di ché il doprá la lenghe furlane al va insiemi, soredut tes comunicazions 
mancul formáls, cul doprá la lenghe uficiál, indi son ciertis realtáts teritoriáls li che lis popolazions 
si pandin cetant di mancul par furlan, vint miór ciertis varietáts di dialet venit. Al è il câs di cualchi 
comun plui ocidentál de provincie di Pordenon, dai municipis dal bas isontin e dal particolár esempli 
de comunitát di Maran. 

5. Come za ricuardât lis formis e i caratars dal insediament tes subregjons ogjet di atenzion a proponin 
l'insedia- derts trats identificatîfs. Prin di dut in planure e dilunc la cueste a son presints, cuntune modalitát 
ment distributive avonde regolàr, lis plui impuartantis realtâts urbanis, mediis, grandis e piculis, de regjon 
furlane: i doi cjáflücs di provincie e cirche cuindis citâts di dimensions avonde limitadis ma simpri 
significatifs centris che a furnissin servizis e di oportunitâts di vore. Un secont element di sotlinià 
al inten lis difarentis formis distributivis tra alte e basse planure: pal plui concentrade, tal prin câs, 
invezit cuntune cierte caraterizazion sparnicade, a livel ancje di nuclis e di cjasis sparnicadis, tes 
zonis de Basse furlane. Lis resons di cheste difarence a son di cirí tes vicendis storichis diviersis 
passadis de popolazion e tes formis tradizionáls disomogjeneis di organizazion de ativitât agricule, 
considerant che ciertis realtáts insediativis de basse planure a son cetant resintis, in conseguence 
dai grancj intervents di bonifiche e dopo apropriazion dai terens gnüfs di converti sul plan agricul. 
Diferentementri, i centris rurái tes zonis di alte planure a usavin a svilupási dongje des pocjis fonts 
di aghe, creant cussi inlineaments evidents, li che si notin chei che a corin in maniere simetriche 
dilunc dai teraçaments dal flum Tiliment. Naturalmentri vie pes ultimis desenis di agns si è viodüt 
un procès progressif di incentrament che al à causât une riduzion, in cierts teritoris ancje notevule, 

des formis dal insediament sparniçât, e duncje une standardizazion gradual dal paisag insediatif. 


5.1 La rêt Sore dai doi cjáflúcs provinciái, Udin (cuasi 100.000 abitants) e Pordenon (cuasi 50.000), la seconde 
urbane e tierce citát dal Friúl Vignesie Julie par dimensions demografichis, la planure e ospite la plui part 
di planure dai piçui centris urbans cuntune popolazion sore di almancul 5.000 residents. E je une rét urbane 
che e presente ciertis gjeometriis in fin dai fats ricognossibilis avonde facilmentri. Intor dai doi pói 
principái si son svilupadis piçulis areis metropolitanis, 
ancje par efiet di cierts procés di suburbanizazion che 
a àn favorit il consolidament di realtáts urbanis tant 
che Porcia, Cordenons e Fiume Veneto, dongje di 
Pordenon, e di Tavagnà, Pasian di Prât e Cjampfuarmit, 
dongje di Udin. 
Sore a chestis dós fuartis concentrazions, si puedin 
individuá cierts inlineaments urbans in corispondence 
di viis di comunicazion impuartantis, stradáls e 
feroviariis. Il prin inlineament al cor dilunc dal percors 
de statál 13 Tresemane, colegant ancje lis dós croseris 
principâls. E cjape dentri la citàt plui ocidentál di Sacîl 
(sore dai 19.000 abitants), e interesse Fontanefrede, 
realtát urbane in cressite caraterizade di un disvilup 
rapit tai ultins vincj agns, e passe par cualchidun dai 
comuns urbans de aree metropolitane di Pordenon, 
e va indenant, traviersant il flum Tiliment, in direzion 
dal centri abitât plui popolât de provincie di Udin, 
dopo il cjáflüc, Codroip, e si indrece su Udin, superant 
Cjampfuarmit e Pasian di Prât. 
Un secont inlineament, direzion nord sud, al met in 
comunicazion la mont cul már, dilunc la antighe e 
prestigjose vie romane lulia Augusta, interessant 
la citát pedemontane di Glemone, i centris culinârs 
di Tarcint e Tresesin, par dopo cjapá dentri la aree 
metropolitane udinese, in particolâr i siei centris 
urbans di Tavagnà e Udin, e duncje indrecási su la 
citát fuartece di Palme e sul pól terziari di Carvignan, 


Edificis futuristics a vegnin fats sü tes periferiis dai | a . I : 
centris plui grancj slungjantsi fin a rivá te citát lagunár di Grau. 

Un tierc inlineament al va dal pól udinés viers de citát 
industriál di Monfalcon e dal comun urban dongje 
di Roncjis, interessant il centri dal distret de cjadree, 
Manzan, e la citât fuartece di Gardiscje, ancje se in 
posizion a pene indaáür. 

Infin, l'ultin inlineament al interesse dome lis tieris 
de basse planure, tra il Tiliment e il Lusinc, e al cjape 
dentri l'antic puart fluviál di Tisane, il picul centri 
industriál di San Zorc di Noiár e ancjemó Carvignan. 
La uniche realtát cence dubi urbane che e svuince 
aes gjeometriis dai pôi e des liniis fin cumó definidis 
e je Spilimberc, citadute de alte planure dal Friül 
ocidentál, logade dongje dal medi cors dal Tiliment, e 
che cun plui facilitát e pues jessi metude idealmentri 
in conession cui centris pedemontans di Manià e 
Davian, a costituî cussi une as est ovest, tra il cors de Livence (la citàt di Sacîl) e juste apont e la rive 
diestre dal Tiliment, presidiade propri de realtát urbane di Spilimberc. 


Il centri urban di Monfalcon 


2 Lis formis Se si ves di fermási a osservá, scrutinant, une cjarte gjeografiche dal Friúl che e presenti cun evidence 

dal insediament la distribuzion dai centris abitáts, e no dome dai cjâflăcs comunài, indreçant la atenzion su lis zonis di 

rarefat  planure, si notarés cemût che dongje di une rêt insediative in gjenar avonde fisse, a saltin für dome 
dôs areis cuntun tiessút insediatif rarefat: la fasse plui $ E 
meridionál de provincie udinese, logade tra la statál 
14 Triestina e il contor di tiere dai bacins lagunárs di 
Maran e Grau, e buine part de alte planure dal Friúl 
ocidentál, in provincie di Pordenon. 
Se dopo si ves di indagá in maniere plui aprofondide, 
consultant cjartis plui detaiadis, si podarés meti in 
evidence come che la rarefazion de fasse di planure 
circumlagunár e sedi in part smavide de presince, 
in ciertis zonis ancje in maniere avonde capilár, di 
aziendis agriculis e cun dongje lis abitazions, a defini 
un insediament sparniçât in fin dai conts avonde 
regolár, ereditát dai intervents radicái di bonifiche 
dai agns ‘30 e seguitîfs vie pal secul passât. 
Al contrari, te subregjon triangulár, perimetrade 
cirche a meridion de strade statàl Tresemane, tal toc 
di Pordenon — Cjasarse, a ovest e a setentrion dal 
pedemont prealpin cjargnel e a est de aste mediane 
dal flum Tiliment, si cjatin une vore pócs nuclis 
abitâts agregâts (Vivàr, Tesis, Darbe, e v.i.) e une 
cuasi assolude mancjance di insediaments sparniçâts. 
In efiets, fasint un ingrandiment su cheste aree si 
pues capi cemût che i órs dal grant triangul a sedin 
caraterizâts di ancjetancj inlineaments di centris 
abitâts, cuant che dute la aree interne no indi à. Il 
condizionament di bande de nature in cheste aree 
e je evident. | terens, magris e cuntun scoriment 
superficiâl des aghis cetant contignût, e il caratar di (OTA k ^ 
estreme iregolaritât dal regim dai doi cors di aghe Il teritori tra Ciline e Midune viodút dal satelit 

principái, Ciline e Midune, caraterizâts di luncs periodis di magre, interots di curtissimis ma cetant 
violentis fasis di plene ruvinose, a àn storichementri frenát l'om te decision di fà sù cjasis. Nol è un 
câs che i agregáts plui significatifs si cjatin te fasse mediane tra i doi jets e a une cierte distance di 
ducj e doi. 


Juste cuarante agns indaür Giorgio Valussi, te só monografie su la regjon Friül Vignesie Julie, al 
precisave che «La struture economiche juliane e furlane e je caraterizade ancjemó une vore de 
incidence des ativitáts agrariis, sei tal setór de ocupazion, sei in chel dal redit, cuntune consecuente 
persistence dal gjenar di vite rurál, che al cjate pócs confronts tes altris regjons de Italie setentrionál» 
(Valussi, 1971, p. 277). Vué chei che si ocupin di ativitáts agriculis a son une vore pócs, cuntune 
percentuál cetant picule sul totál de popolazion ative in cundizion professional e il contribüt dal setór 
agal ae produzion dal redit al è avonde limitát. Al contrari il model de industrializazion pandude, 
d A à cun divignince emiliane e venite, e à aromai interessât 
buine part de planure furlane, in particolâr ché de 
Diestre dal Tiliment, il model distributif des unitâts 
comerciâls, sore che artesanáls e industriáls, e à cjapát 
dentri gran part dai anei periferics dai centris principäi, 
no dome di chei catalogâts come urbans, e significatifs 
tocs des stradis principals, al baste pensá ae statál 
Tresemane, in particolár tra Sacil e Copule e di Udin 
a Glemone, o la strade che e coleghe il cjâflăc di Udin 
a Monfalcon tai doi ultins tocs, jessint di Udin, cuasi 
di continui fin a Sant Zuan dal Nadison e jentrant a 
Monfalcon, a parti di Foian Redipuie. 
Ancje se la campagne de planure furlane e je coltivade, cuntune prevalence des modalitâts intensivis 
o estensivis, in relazion aes cundizions fisichis e naturáls e aes tipologjiis di culture, i caratars de 
ruralitât si son sfantáts une vore lassant il puest a un paisac li che a somein prevalé i segns plui 
marcáts dal intervent dal om: stradis e autostradis, eletrodots, gnovis urbanizazions, areis di servizi 
e altris manufats palesementri visibii. 


Lis viis di acès aes citâts a son deventadis emporis 


Fin a cualchi deceni indaür il setór primari — agriculture, arlevament e ativitâts forestáls — al ocupave 
une porzion impuartante de lavoranzie, impleade soredut tes putropis aziendis di piculis e une vore 
piculis dimensions, in gjenar a conduzion familiâr. La produzion e jere, in gjenar, variade, cune 
prevalence des formis de policulture, dongje dai aratífs e dai prâts, dispès utii pe part zootecniche 
de aziende, la coltivazion de vit, di cualchi pomárs e di cetantis speciis di ortaiis e di leguminosis. 
Vué, il cuadri fat dal mont rurâl des zonis furlanis di planure al presente elements evidents di 
discontinuitát cul passát resint, ancje se a restin ancjemó ciertis situazions tradizionáls che, duncje, 
a rapresentin un leam cul passát de agriculture in chestis tieris di planure dal Friúl. La continuitát cul 
paisag agrari di ir si cjate tal sisteme di conduzion des aziendis agriculis, in massime part ancjemó 
a conduzion direte, doprant cetant lavoranzie familiâr; te stesse maniere si pues defini la situazion 
organizative e gjestional di cualchi val di pescje. Ancje lis dimensions aziendáls, avonde piculis, a 
son un segnál dal resisti, ancje se il valór medi, di cuasi 7 ha par aziende, al è dut cás superiór a chel 
nazionál. | cambiaments plui grancj, invezit, a son 
státs te part tecniche, doprant simpri plui machinaris, 
des machinis ai sofisticâts imprescj informatics, e dai 
sistemis di irigazion plui inovatifs, in relazion ancje 
ae drastiche contrazion de lavoranzie impleade tes 
ativitáts primariis. 

Dute la aree de planure furlane, cuntune vore di pocjis 
Un paisac de agricolture di planure ecezions, si caraterize par une cuote relativementri 

alte di aratîf, in medie sore dal 80% de superficie 
complessive doprade di ogni aziende. Significativis 
e in cressi lis cuotis des superficiis cun vits, intor dal 
20% de interie superficie agricule, e di chés dopradis 
pe produzion di pomárs. 


Dentri di une regjon avonde industrializade, ancje 
se no al livel, par numar di impleâts, di altris regjons 
de Italie setentrionál, lis areis de planure furlane 
si caraterizin pe presince di ciertis concentrazions 
industriáls di riléf. A son realtâts industriáls che a 
fasin riferiment aes dós citáts cjâflăc, di Pordenon 
e Udin, dal pôl impuartant de cantieristiche di 
Monfalcon, di doi distrets intercomunái, specializáts 
tal setór de lavorazion dal len, cjadreis e mobii, e di 
cierts altris aglomeráts industriái no rigjidementri 
caraterizáts sul plan des produzions, come lis realtáts 
di Puint Ros dulintor San Vít e dal Ausse e Cuar 
dulintor Sant Zorc e Tor di Zuin. 

Di sotlineá cemût che il procès di industrializazion, 
che al à segnát la seconde metát dal Nüfcent, al 
sedi caraterizât tai ultins decenis dal XX secul, par 
chel che al inten la planure furlane in doi andaments 
diferents: une cressite des unitáts produtivis e dai 
impleáts tes areis de manifature sparnicadis sul 
teritori, lontanis des aglomerazions industriáls 
tradizionáls che a stavin sot dai doi cjâflăcs provinciái 
e invezit un ridimensionament, ancje palés, dal rûl 
de manifature propri in cheste seconde categorie di 
areis industriáls. 

Par cierts viers chest andament al à sancit il sucés 
dal model industriál dal distret, basát su la presince 
des piculis e mediis impresis localizadis par setór 
di specializazion, sul model invezit rapresentât de 
grande imprese che e veve fat nassi vie pal Nüfcent 
i pói industriái dal eletrodomestic a Pordenon e de 
siderurgjie a Udin, sore che ai pói de cantieristiche e 
de petrolchimiche tes areis julianis e di Monfalcon. 
L'element inovatif dal distret industriál si cjate tal 
leam de imprenditorialitât moderne cu la precedente 
tradizion produtive artesanál che e veve lidrîs fuartis 
tal teritori, li che si zontin la inovazion tecnologjiche 


Un vignál te planure furlane 


La realtât industriál di Puint Ros a Sant Vit al Tiliment 


Silos e capanons a caraterizin il paisac industriál de 
planure 


e lis gnovis tecnichis di comercializazion dal prodot, par rispuindi miór aes necessitâts de economie 


globál. 


Dentri di chest cuadri si inserissin ancje cetantis piculis realtáts produtivis localizadis tes tantis areis 
artesanáls a livel comunál. A son soredut impresis dal compart mecanic e dal setór des costruzions e 
dai relatifs implants, cressudis particolarmentri dopo il periodi di aur de ricostruzion dopo dal taramot. 

6.3 | caratars La vocazion tradizionál des zonis di planure dal Friùl e jere e e je, ancje se cun modalitáts organizativis 
principài e sieltis di culture cambiadis, la agriculture. Propri la societát agricule nus à lassát in ereditàt esemplis 
dal profil turistic splendits di paisacs agraris, semenâts di borcs rurál sempliçs ma cun architeturis interessantis e vilis 
des areis di dominicáls di campagne splendidis, il cor une volte de economie di campagne. Dentri te campagne si 
planure e de disviluparin ancje, soredut a parti dal periodi medievál, cierts centris urbans di riferiment dal control 
cueste  teritoriál, di bande dai Patriarcjis prin e de Serenissime dopo. 
Propri chestis vilis, i país rurái disvilupâts dulintor e lis pocjis realtàts citadinis mediis e piçulis- Sacil, 
Voleson, Sant Vit dal Tiliment, Spilimberc, Tisane, e v.i. — cumó a son une testemoneance storiche, 
artistiche e paisagjistiche impuartante, che si pues sfrutá sul plan di un turisim no di masse e in gjenar 
atent ai valórs plui nobii di un teritori, che o podin sintetizá tes 
dós espressions di nature e culture. 
Naturalmentri chestis oportunitâts si zontin al circuit plui classic 
relatif ae ufierte storiche e artistiche plui cognossude, circuit che 
al à te citát fuartece di Palme e in Vile Manin di Passarian, cun 
ogni probabilitât, i doi sits di plui riclam, sore che naturalmentri 
ai doi centris plui impuartants, Pordenon e Udin in particolàr, 
che a ufrissin, sore che a servizis superiórs tipics des citâts 
cjaflùc, ancje une realtát artistiche e culturál significative, al 
baste pensá par Udin al Tiepolo o par Pordenon che al met 
dongje une architeture urbane di altissim valór (la serie di 
palacs piturâts dilunc la vie principal che e puarte ae splendide 
catedrál) a cjantons di incjant dilunc il flum Nunciel. 
Par chel che al inten la anime turistiche de aree di cueste, al 
& il cás di precisá cemüt che il profil costír dal teritori furlan al 
é interessát in prevalence dal ambient lagunár di transizion. 
Sui cordons litoraniis e su lis isulis che a separin i spielis de 
lagune dal már viert si son svilupadis lis dós localitáts turistichis 
balneâr impuartantis, Grau e Lignan, che si à za dit e che pe lór 
tratazion analitiche si rimande aes schedis specifichis. Ma la 
cueste dal teritori furlan al vül di ancje pandi formis alternativis 
di sfrutament naturalistic e culturâl, leadis propri ae lagune e 
lavanda soredut aes sôs bielecis e putropis risorsis, di colegà al alt grât 
sedis di Pordenonelegge.it di naturalitàt, che l'ambient lagunár al puarte, e ae impuartance 
antropologjiche e culturâl che la tradizion e je siore, cui tipics 
casons, la pescje tradizionál e lis sós vals di arlevament. 
Ma vué il turisim si è specializât di plui e al è simpri di plui atent 
a integrá la ufierte cui lúcs, events, gastronomie, culture, art, 
intune misture di prodot che al è daür a deventà il pôl atratif di 
cheste impuartant porzion di regjon. No dome már e no dome 
mont, ma une ufierte che, partint di cierts events aromai di 
rilevance nazionál, e cîr di tirá turiscj di dut il mont. Chi daurman 
si ricuardin, par esempli cierts Festivals e manifestazions aromai 
saldis che a tirin dongje cetantis personis: Pordenonelegge.it, 
lis Giornate del Cinema muto, simpri a Pordenon, Fareastfilm e 
Friulidoc a Udin; una rét difondude di sagris e fiestis popolârs che 
a valorizin i prodots locái; manifestazions sportivis e ricreativis; 
lis rievocazions storichis di ché di Palme a chés di Voleson e 
Cordovát, grancj concierts, lis grandis mostris di Vile Manin. 
Un setór, chel turistic, in continue espansion e simpri di plui atent a valorizá lis risorsis ambientáls, 
culturáls e umanis di chest impuartant toc di Friül. 


Une imagjin sugjestive de Udin turistiche 

Material pe didatiche 


Temis 


La planure e la cueste dal Friül 


| paisacs naturâi e umanizáts de planure e de cueste dal Friül 


Il profil morfologjic de planure furlane; la rét idrografiche: i cors di aghe, i lór bacins, il lór regjim tal cors 
dal an, la presince di specificitáts naturáls di tutelá (speciis animáls e vegjetáls), i intervents fats dal om 
(dighis, arzins, presis, e v.i.) e il rapuart cu la agriculture; la faune e la flore: omogjeneitát e specificitát; 
magréts e prâts stabii: modalitâts di formazion, carateristichis faunistichis e floristichis, risclis di disparizion 
e necessitát di tutele; areis di risultive, prâts umits e boscs di planure. Il profil de cueste in Friül: sistemis 
lagunárs, fós dai flums/fluviáls e cordons di savalon; i caratars e lis formis de marine; i pes, des aghis di 
transizion e dal már viert. 

Principái inlineaments insediatifs e motivazions pe lór particolâr disposizion in riferiment soredut aes 
carateristichis fisichis naturáls des zonis de planure: i inlineaments fluviái, l'as tal margjin setentrionál de 
fasse des risultivis e l'as al limit de part navigabile dai flums; centris abitâts e arteriis di comunicazion; i 
aglomeráts insediatifs intor dai cjaflùcs principâi la citát di fondazion di Tor di Zuin; i intervents di bonifiche 
e l'insediament sparnicát; i centris di servizi e lis lôr areis di gravitazion, l'union tiere e aghe tes sieltis 
insediativis: i centris di marine e i centris di cueste; il centri di pescjadórs di Maran e i pôi turistics balneârs 
di Grau e Lignan; il disvilup storic e evolutif dai centris turistics su la cueste, in particolâr in relazion ae 
superficie ocupade e aes ativitâts economichis pal plui davueltis. 

Il leam fra lis carateristichis dal teritori e la tipologjie des costruzions pes abitazions. La cjase tipiche di cort 
de planure furlane: plante, distribuzion e ripartizion funzionál dai edificis e dai rispetifs locái; valencis sociáls 
e economichis de cjase di cort; i edificis urbans: il pala storic, i condominis, centrâi e periferics, lis residencis 
in schirie e lis vilis signorîls gnovis unifamiliárs; lis vilis in campagne: nobiliârs storichis, di divignince venite, 
di divignince rurâl, comedadis e ogjet di recupar, ocupadis de borghesie urbane. Lis cjasis de bonifiche: 
localizazion, formis e funzions; il cason lagunár: de unitát abitative funzionál ae pescje tradizionál a puest 
di ristorazion pal turisim. 


Percors di 
aprendi- 
ment: 
ativitáts 
e metodis 


Confrontá mapis tematichis relativis ae morfologjie e ae rét idrografiche > soreposizion dai stráts cartografics 
> analisi interpretative, cul jutori di dát statistics (es. altitudin, puartade, lungjece, e v.i.) e imagjinis, par 
evidenziá lis carateristichis de aree di studi > confrontási cun altris realtáts par evidenziá elements di 
continuitát e di specificitát. 


Analisi di imagjinis e di tescj semplics relatifs ae faune e ae flore di une aree di planure sielte pes sós 
carateristichis particolârs floristichis e faunistichis > visitis organizadis cuntune vuide e individuazion 
di esemplârs des speciis cualificantis > confrontási cun altris realtâts regjonáls, ancje par miec di cjartis 
tematichis relativis ae distribuzion di speciis particolárs, animái e vegjetáls. 


Individuá lis principáls carateristichis de flore e de faune de aree in esam (soredut dentri dai parcs naturái) 
> visite sul puest, tirant dongje fotos e intervistant la vuide > analisi des trasformazions vudis tal ambient 
e des lór causis > discuti su la necessitât e lis modalitâts dai intervents di tutele, valintsi de testemoneance 
di un espert. 


Presentá cemüt che si son formáts i prâts stabii e i magréts > studiá la lór colocazion cul jutori di cjartis 
tematichis (in relazion, par esempli, ai centris abitâts e aes ativitâts economichis) > osservâ imagjinis e visite 
sul puest par capi lis lór specificitâts > intervistá un espert che indi pandi il valór e i risclis de lór disparizion 
progressive. 


Consultá une mape gjeografiche dal Friùl > lustrá lis principals rêts idrografichis de aree di planure > lei 
cualchi document storic > colocá lis funzions davueltis dilunc dai cors di aghe o dai canái (fuarts, puarts, 
presis e derivazions, barieris, fabrichis, e v.i.) ideant une simbologjie juste > fà une mape gjeostoriche. 


Lei une mape corografiche de planure furlane > identificá eventuáls regolis ae base de distribuzion dai 
centris abitâts > individuá lis resons che a definissin chestis regolis: resons naturâls, leadis aes cundizions 
dai terens e aes réts distributivis dai cors di aghe; resons comerciáls e relativis aes oportunitáts ufiertis des 
viis di comunicazion; resons storichis, in particolâr di caratar difensifs. 


Tirá dongje informazions sui lúcs abitáts principái, di nature urbane, presints sul teritori di interés > caraterizá 
in maniere funzionál ogni localitât centrâl cjapade in considerazion (lis funzions militárs e turistichis di 
Palme, chés comerciáls di Tisane, chés industriáls di Pordenon, chés politichis aministrativis e di servizi di 
Udin, chés turistichis di Lignan o Grau, e v.i.) > elaborâ une simbologjie identificative par ogni funzion > 
realizá une cjarte tematiche su / centris urbans de cueste e de planure furlanis e lis lór funzions prevalentis. 

Lei une mape corografiche dal Friül > identificazion di Maran > osservá la só posizion particolár, tra már, 
marine e basse planure > ipotesis su lis relazions tra la posizion particolár e lis vicendis storichis principáls 
che e à vüt la citât tant che protagoniste, si pense, de epoche romane ae Maran di vué > eventuál visite ae 
citadine > identificá i segns materiái dal passát prestigjós. 


Costruf une mape che e rapresente la localizazion dai centris de cueste e de marine e la rét des infrastruturis 
che ju coleghin a altris centris de regjon e, salacor, a altris Pais europeans > analisi comparative des 
infrastruturis > rifleti su lis diferentis acessibilitáts. 


Cirî materiál cartografic e notis informativis relativis ae rét stradál imbastide dai antics romans > ingrandi su 
la zone de planure furlane > soreponilu ae cjarte automobilistiche di vué > domandis su: cualis coincidencis, 
in riferiment aes stradis e ai insediaments? > cualis stradis sono stadis bandonadis e cuái centris, impuartants 
in epoche romane, sono státs sostituits tal lôr rúl polarizant? > individuá motivazions pussibilis ae base des 
sieltis evolutivis. 


Lei cun atenzion la plante di un centri abitát > jessi, doprant la mape par orientási > individuá te realtát lis 
zonis funzionáls e dai servizis principâi e la identificális/colocális su la mape > te stesse maniere identifică 
su la mape lis zonis funzionáls e i servizis principái e individuáju te realtát > ideá simbui juscj par rapresentá 
i servizis identificâts > discomponi la mape, lustrant, daúr des tipologjiis dai servizis > torná a fà la mape 
cuntune selezion su base tematiche li che si viodin lis interrelazions. 


Tirá dongje materiál fotografic suntun centri urban > selezioná lis imagjinis plui significativis > colocális 
suntun cartelon cun tal miec la plante ingrandide > proponi itineraris par doprâ/capi la realtât insediative 
cjapade in considerazion. 


Indagâ li dai nonos par cognossi la consistence numeriche des lór fameis > relazion tra la composizion 
familiár e la organizazion de cjase > individuá il rûl economic de cjase rurál ocupát tal passát > identifică 
lis diferentis componentis intune cjase tipiche: abitazion, edificis e spazis par conservá i prodots de tiere, 
edificis e locài par trasformà i prodots, struturis pal sotet dai animái e pal dipuesit dai imprescj > dissegná 
un model di plante de cjase di cort furlane. 


Lei une plante di un cuartir di urbanizazion gnove > identificá lis carateristichis de rét di stradis e de 
disposizion dai edificis residenziái > individuá lis diferencis tra lis abitazions in palacs condominiái e lis 
residencis ugnulis > carateristichis fondamentáls e ripetitivis dal model vile in schirie > grandece medie des 
cjasis e numar medi dai locái > rapuart dai locái cu lis personis che a son a stâ > valută i livei cualitatifs des 
abitazions, fasint confronts. 


Ricercje su lis cjasis dominicáls tai país rurái e sui palacs signorîi in citât > tirá dongje informazions essenziáls 
su lis lór origjins e la lór eventuál evoluzion funzionál > individuá lis lór carateristichis architetonichis plui 
significativis: stil prevalent, presince o mancul di un zardin o di un parc e lis lór particolaritáts, esistence di 
altris edificis di servizi tacâts > visitá une vile di campagne e un palag storic citadin > analisi comparade dai 
doi esemplis tipologjics. 


Viodi imagjinis di edificis di tipologjie divierse > completá gridelis di analisi (forme, struture, materiái, 
zardin, colocazion, funzion di cumó e, salacor, ché di une volte, e v.i.) > discuti su lis motivazions di chestis 
carateristichis (storichis, sociáls, naturáls, e v.i.). 


Analizá, par miec di dâts statistics, lis carateristichis de popolazion residente in cualchi comun > studi par 
miec di mapis tematichis de colocazion de popolazion dentri dai comuns par fassis di etât (es. centri storic, 
areis periferichis, jessi dongje aes stradis, e v.i.) > individuazion des tipologjiis abitativis corispondents ai 
diviers grups (es. edificis comedâts, storics, fats su di pôc, apartaments, vilutis, e v.i.). 


Individuá suntune mape tematiche lis zonis pal plui residenziáls e chés cuasi dome turistichis li dal centri di 
Lignan o di Grau > cirî lis motivazions in relazion aes carateristichis fisichis e economichis des diviersis zonis 
> classifică i servizis ufierts, par ogni zone, ai turiscj daür varis criteris (es. cost, destinatari). 

Jessudis 
sugjeridis 


Pai prâts stabii: Felet (localitât Pascat) o Tavagnà (rive a drete dal Cormór) 

Pai magréts: il glereál de Ciline di Manià a Vivár e Montreál 

Pes risultivis: il Parc des risultivis di Codroip, il Parc comunál dal Stele di Ariis di Rivignan e i práts umits di 
Flambri e la zone dal Vincjaruc, 

Visite a cualchi sit insediatif carateristic: l'antic puart fluviàl di Tisane, la vecje aree portuál di Puart Noiâr; la 
citât di fondazion di Tor di Zuin, la citát su la aghe di Sacil. 

Visite a une aree di lotizazion resinte, tipologjiis di condominis e vilis in schirie, e a cualchi esempli di palacs 
storics a Udin o Pordenon. 

Visite a esemplis significatifs di cjase di cort e a une vile nobiliâr intun centri rurál. 

Visite ai casons de fós dal Stele. 

Contats 
utii 


Sportel Turisim FVJ di Lignan e de Marine di Maran, Lignan 
Biblioteche e Centri civic, Lignan 

Comun di Lignan 

Sportel Turisim FVJ di Aquileie e Grau 

Ecomuseu Lis Aganis, Maniá 

Centri Visitis Isule de Cona, cumó Risierve de Fós dal Lusinc 
Centri Visitis Val Canal Novo, Maran 

Parc dal Stele, Comun di Rivignan 

| paisacs naturái de planure e dal litorál: des tieris magris 
ae planure bonificade, traviersant i ambients di risultive, 
fin aes marinis 


| magréts 


| magréts dilunc dal Midune 


Lis planis dispueadis dai magréts 


La biodiversitât botaniche dai magréts 


| prâts stabii 


Prâts stabii di basse planure 


| magréts, clamáts ancje "tieris magris", a son un gran materàs di glerie 
che al fâs di puint fra la basse planure dal sisteme padan venit e la 
montagne alpine. Chei presints in regjon, in particolàr te alte planure de 
Diestre Tiliment, tra i comuns di Copule, Cordenons, S. Quarin, Montreál, 
Manià, Darbe, Vivâr e S. Zorc de Richinvelde, a son i plui amplis prâts 
simii ae stepe de Italie setentrionâl e a son caraterizâts di une cuasi 
continue mancjance di aghe in superficie, determinade di une fuarte 
permeabilitát dal teren e di pocjissimis precipitazions che achi a son 
invezit particolarmentri bondantis. 

Lis areis plui similis aes tieris dai magréts a son lis tieris sterpis che a 
interessin il conoide triangolâr aluvionál sierát dentri dai torents Celine 
e Midune tal lór toc di miec, ducj e doi i cors di aghe che si caraterizin 
par un sot dal jet dal flum use carsic. 

Un dai aspiets di plui pés dai magréts al è di sigür la straordenarie 
biodiversitât di speciis botanichis che si cjate culi (fin a 70 par 100 
MP), in reson de posizion gjeografiche de planure furlane, a stret contat 
cul mont alpin e mediterani e disponude ancje ai inflüs che a vegnin 
des zonis continentáls centroeuropeanis. Di no trascurá ancje il rúl dal 
microclime, cun avonde soreli. Di evidenzià ancje lis speciis endemichis, 
o ben chés che a vivin dome in areis cetant limitadis de regjon: la 
barburice zale o la Brassica Glabrescens Poldinii, scuvierte dome tai 
agns ‘70 dal secul passât e mirabii dome in pócs e circoscrits teritoris de 
provincie di Pordenon, sore che aes tantis varietâts di orchideis salvadiis, 
par nomenantint cualchidune. Une vore ancje lis speciis di rosis di origjin 
alpine che, trasferidis dal vint e des aghis di flum, a colonizin lis diluvions 
des tieris magris. Cetant variade e je ancje la faune salvadie che e sta in 
chestis tieris e tantis a son lis speciis di uciei che li a nidifichin. 

Chestis ricjecis no son ancjemó tant cognossudis e dispès i magréts, 
no adats ae coltivazion, ancje se i impuartants intervents di irigazion 
ju àn rindüts avonde produtîfs, soredut pe viticulture e la fruticulture, 
a integrá cussi la tradizionál destinazion par passoná, a son deventáts 
intun resint passát ancje un spazi dulà davuelzi lis ativitáts di tigni 
lontanis dai centris abitâts, in particolâr areis di servitüt militâr e teren 
par esercitazions di vuere. Lu testemonein lis zonis amplis dilunc la 
fasse che di Davian e puarte tal Spilimberghés, interessant in particolàr 


i teritoris comunáls di S. Quarin, Vivár, Manià e Darbe. 


| práts stabii a son práts che no son mai stâts svegráts e si son mantignüts 
dome cul seá, in cierts cás coltáts in maniere lizere, che dut cás no à mai 
metât in pericul la ricjece des rosis presintis tal habitat particolâr. 

La lór particolaritât e je ché di ospità cetantis e ben specifichis speciis 
vegjetál (par esempli de famee des orchidacee), e cualchidune ancje 
endemiche de regjon furlane, compagnadis dispés di une faune ancjetant 
varie e dal dut specifiche. 

Si cjatin ancje tantis diviersis tipologjiis di insets che si nudrissin di jerbis 
e rosis, che a son predâts di anfibis, piçui madracs e tantis speciis di 
uciei. 

Daür des carateristichis dai terens si puedin individuá plui tipologjiis di 
prâts stabii: di chei avonde puars che a interessin soredut i glereäi e lis 
rivis dai cors di aghe che a passin te alte planure furlane aes formazions 
simpri plui evoludis (magrét primitif e magrét evolüt). Une categorie 

La orchidee, specie presinte 
tai práts stabii 


Ole di risultive te zone di Sant Vit dal Tiliment 


Aghis di risultive in localitât Flambri 


di prât stabil e je ancje ché dal prât coltât, ancje se il so valór sul plan 
naturalistic al à contignút par vie dai efiets dal masse coltá. 

Si ricuarde che la impuartance dai prát stabii no je dome naturalistiche, 
ma ancje agronomiche (mangjadure di cualitât), storiche e culturâl 
(testemoneance efetive de civiltât contadine de planure furlane di ír), 
paisagjistiche e par conservá il teren cuintri i efiets negatifs dai procès 
di erosion. 

Purtrop, par vie de modernizazion de agriculture e des gnovis esigjencis 
di infrastruturis, i prât stabii a vegnin dispès distruts par vé plui 
produtivitât. Un esempli interessant al chel che al à interessát amplis 
areis dal comun di Martignà, li che, jenfri il 2000 e il 2001, e je sparide 
e cambiade la nature di tancj dai lór prât stabii par lassá spazi aes 
infrastruturis pe viabilitât e ai insediaments comerciái e artesanái. Une 
pierdite notevule e cence motif, soredut se si pense che in ché superficie 
al jere presint in periodi riprodutif il catüs, rarissim in planure e no dome. 
| esemplis che a restin plui pandüts di cheste tipologjie di paisac naturál 
si cjatin te alte planure udinese, ancje se i intervents radicâi di riordin 
fondiari fats a partí dai agns '80 dal XX secul a son státs un nemi crudél 
pe lór sorevivence. 


Lis risultivis a rapresentin cun ogni probabilitât l'aspiet naturâl plui 
interessant de planure furlane, jessint par cierts viers la font de vite par 
une grande part de tiere dal Friül, la basse planure, che si cjate a sud de 
linie che propri des risultivis, e cjape il non. La aghe di falde, che e ven 
für di sot tiere a une temperadure cuasi costant intor dai 13-14?C, e rint 
umide la campagne, garantint une vegjetazion verde e vivarose e ufrint 
cetantis pussibilitâts al disvilup agricul, daúr de fertilitát che e da al teren. 
Lis olis, a forme di poce subcircolâr, e i plui iregolârs fontanîi di aghe 
di risultive a dipendin de particolaritât idro gjeologjiche, determinade 
de presince in superficie dai stráts di materiâl impermeabil, savalonós 
e pantan arzilós, che a incanalin la aghe de falde, invidantle a tornà a 
saltà für. Lis pendencis scjarsis a compuartin il lent deflüs e duncje a 
favorissin la formazion naturâl di areis surtumosis e di palût, ancje se 
aromai ridotis a pócs facolets par vie dai ripetüts e pesants intervents di 
bonifiche volüts dal om tes diviersis epochis storichis. 

La fasse des risultivis, a pene vongolant plui a nord o plui a sud daür 
de cuantitât des precipitazions, e che si disvilupe di nord ovest, dongje 
di Polcenic, a sud est, te plane di Monfalcon, e je plui profonde a ovest, 
tal pordenonés, e soredut te part centrâl, cirche tra Codroip e Palme, e 
ridote a un chilometri o póc plui te zone plui a sud est, te campagne 
dulintor Monfalcon. 

Lis zonis des risultivis, insiemi aes areis daurman plui a sud, si caraterizin 
par une fuarte ricjece dai trats naturâi. Di particolâr interés e je la 
vegjetazion des rivis dal flum, che si disvoluce dilunc la fisse rêt des 
roiis e dai cors di aghe, soredut cui cjanéts; no mancjin lis boschetis, di 
vencjárs, ài e platins, che a dominin la boscaie fisse e plene di baracs. 
Lis largjuris viertis a son fatis di práts umits plens di cetantis varietâts di 
rosis e aromai dai pócs facolets restáts di palût. Ancjetant siór e variát 
al à il mont dai nemái — dai tancj invertebráts ai piqui carnivars come 
la bolp e la faine — che a cjatin tes tieris di risultive de basse furlane un 


habitat comut. 

| cors di aghe 


Roste sul Tiliment a Tisane 


La montane dal 1966 a Tisane 


II studi de idrografie che e caraterize la aree di planure dal Friül al permet 
di presentá sei la rêt di flums e torents sei il grant numar di canái artificiái 
che di chescj a vegnin für. Di sigúr no si pues lassá di bande il Tiliment e 
il so bacin che al puarte par fuarce a cjapá in considerazion la idrografie 
regjonál, osservantint il sisteme imberdeât des afluencis. Dal moment che 
sul flum principál e plui cognossút de regjon e je bielzà stade dedicade une 
sezion di pueste dentri dal libri su la mont furlane, in cheste sede si limitisi 
dome a defini i caratars plui impuartants e i problemis dal medi e bas cors. 
| canái instreçâts a son visivementri l'aspiet plui cognossüt e dal 
sigür sugjestif di dut il glereál dal flum: propit cuintri de alte planure, 
caraterizade di une fuart permeabilitát dai terens, i volums plui 
rimarchevui di aghe a scorin in profonditât e in superficie a restin dome 
dai roiuts che si instrecin di continui vie pal lór lent cori, ingruessantsi 
o adiriture sparint daür des fasis di plene e di magre. Dilunc chest toc 
cetant grant, in particolâr tra la strete di Pincan e il puint tra Dignan 
e Spilimberc, justementri ogjet di tutele come Sit di interés comunitari 
(SIC) “Glereâl dal Tiliment", e je previodude la realizazion di trê cassis 
di espansion par contigni lis aghis di masse cuant che a son lis grandis 
plenis, par protezi i teritoris che a son dilunc dal cors inferiór dal flum. 
Cheste ipotesi di macro intervent pes aministrazions e la int de aree al 
sarès un probleme di alterazion dai ecuilibris dal ecosisteme e dal paisac 
di dute la aree di diluvion temporanie, minant di plante für un dai tocs 
plui biei e naturái di dut il panorame fluviál european. Tal moment che 
si scrivin chestis pagjinis, la decision pes cassis di espansion e je ogjet di 
une altre fase di revision e ridiscussion. 

La part inferiór de aste dal flum, ché che cirche dal puint tra Madrîs e 
Morsan des Ocjis e puarte fin tal már, si caraterize par un jet pardabon 
mancul ampli, simpri plen di aghe par vie dal torná für des aghis di sot 
dal jet dal flum li de fasse des risultivis e dal contribût di cualchi piçul 
afluent propri di risultive, come par esempli il flum Var che dopo un 
percors paralél di cualchi chilometri al bute lis sós aghis tal Tiliment propri 
dongje dal puint di Madrís. Chest bas cors, in particolár tal toc che al 
interesse la zone di Tisane, storichementri al à causat diluvions tragjichis 
— par esempli chés distrutivis dal 1965 e 1966 — che, par fermális, si à 
scugnüt retificá e soredut arziná il jet dal flum, modificantint cussi il grât 
di naturalitât, e a son stâts metüts adun progjets pe costruzion a mont, 
dilunc dal toc medi, di bacins di laminazion. 

La rét idrografiche che e interesse dute la planure furlane e presente, sore 
dal Tiliment, altris doi cors di aghe, la Livence, te ultime part ocidentál, 
segnant ancje par un toc la demarcazion cu la regjon dal Venit, e de 
bande orientál il Lusinc, interessant esempli di flum internazionál, cul so 
alt cors e part dal medi dal dut in teritori sloven. Dulintor la Livence si 
puedin viodi doi aspiets significatifs che e vál la pene di meti in evidence: 
la particolaritát dai implants des sorzints, da pit dal altiplan dal Cansei, 
e il fat che, pür corint tai órs ocidentái dal Friûl, par dopo passá tal ultin 
toc dal dut tal Venit orientál, al rapresente il coletór di cuasi dutis lis 
aghis che a interessin la planure furlane ocidentál, vint tant che afluents 
il sisteme Celine-Nunciel-Midune e altris cors tant che il Flum e il Sil di 
Dacan. 

Lis sorzints principáls, di origjin carsiche, a son dós, in localitât 
Santissime, dongje dal santuari de statál Trinitát, e a Gorgac, sot un 
sugjestif semivolt di cret. La particolaritât e ven dai interessants reperts 
archeologjics cjatáts che a atestin cun ogni probabilitât la funzion 
di chestis fonts par insediaments di palafitis une vore antics e dopo 
stanziaments di popui paleovenits. 

Sul sisteme Celine-Midune o vin za scrittal tocriferît aes tieris dai magréts. 
Interessant, invezit, il cás dal plui piçul cors di risultive dal Nunciel, il 

Il jet glereós dal Midune 


I| flum Nunciel a Pordenon 


flum de citât di Pordenon, câs emblematic dal rapuart inseparabil, tal 
ben e tal mâl, tra cors di aghe e om. Il toponim dal cjáflúc dal Friùl 
ocidentál, Portusnaone (puart sul Naone, o ben il Nunciel) al identifiche 
daurman la impuartance dal flum tant che vie di comunicazion, dopo 
tant che font par ativitáts artesanáls (mulins e batifier e tiessidure) e 
industriáls (cotonificis e energjie idroeletriche), vuê come font ricreative 
e naturalistiche (Parc fluvial dal Nunciel). 

Di particolár interés al è ancje il studi dai torents, come il Cormór, che 
di Buie al continue cuntun percors cetant intorteát e dongje Mortean si 
ridüs, pe necessitât di justà i continuis straripaments, a un ampli cors 
retificát che al puarte lis aghis, soredut in periodis di plene, diretementri 
te lagune di Maran. Studiant il so percors, la atenzion e pues jessi 
metude ancje su la grande ricjece di biodiversitât che e compagne la 
só trate e al complés rapuart cul om, in particolâr in relazion aes sieltis 
agriculis operadis dulintor. 

Chel altri torent di segnalá al à il Cuar che de zone centrál dai cuei 
morenics al rive a vierzisi la strade dilunc la alte planure permeabil. 
Une volte al jere caraterizât di un ampli jet testemoneât de evidente 
depression dal teren che e interomp la plane, tal sens de altitudin, jenfri 
i teritoris di Rivis Darcjan, a nord, e Tombe e Sedean, a sud. 

Dute la largje fasse de basse planure e je invezit interessade dai cors 
di aghe cussi clamadis di risultive. Di fat, des aghis di risultive a nassin 
cetantis schiriis di roiis e piçui cors di aghe che si ingruessin e a van a 
alimentá cierts flums impuartants. Chescj si caraterizin pe brevitát dal 
cors, la regolaritât de puartade, la limpidece des aghis e il lór cori lent 
e intorteât. A son, volint nomenantint dome i principái, il Nunciel e il 
Flum, che a partegnin al bacin de Livence, il Lemene, cul so afluent plui 
impuartant, il Reghine, il Stele, la Ziline dal Cuar, la Ausse e la Natisse; 
ducj cors, chest ultins, che a finissin il lór percors te lagune furlane. A 
son flums navigabii te trate inferiór de lór aste, ancje di imbarcazions 
cuntune pescjade impuartante tal cás dal Cuar (Puart Noiâr) e dal Tai 
Ausse (darsene dal complés industriál di Tor di Zuin). 

Chestis aghis e il ecosisteme siór des rivis dal flum che lór a vivifichin a 
son dai coridórs naturài une vore valits, inserîts aromai tal miec di une 
plane dal dut, e ancje in cierts câs in maniere fuarte, modificade dal 
intervent dal om soredut par resons leadis al disvilup dal setór agricul. 
Lis aghis di superficie no son rapresentadis dome dai flums e dai torents, 
ma ancje de rét fisse e imberdeade dai canâi artificiái che a traviersin 
dute la sub regjon di planure. Naturalmentri lis resons ae fonde dal sgjáf 
dai canâi e des roiis a son diviers daúr des carateristichis pedologjichis 
e idraulichis. Di fat, intant che te alte planure il complés sisteme, che di 
chel o podin nomená chel centrál dal Ledre Tiliment, al veve, e in part 
al à, l'obietîf di tirà dongje e indrecá lis aghis par destinális a ús civi 
(lis vecjis roiis di Palme e di Udin tal cjâflăc furlan) e agricui, tes tieris 
bassis la canalizazion e je funzionál pal scolament des aghis fermis (lis 
grandis oparis di bonifiche dai agns '30 dal Nüfcent) e tal stes timp pal 
rifurniment idric a vantag de agriculture di aghe. 

| boscs di planure 


Bosc di planure 


La vegjetazion fisse intun bosc di planure 


Timp indaür une buine part de Basse planure furlane e jere ocupade de 
Selva lupanica, un bosc florít di latifoliis — rói, frassins, olms, teis, cjarpins 
— compagnade di une vegjetazion fisse tal sotbosc, che aromai cumó a son 
restadis dome piculis areis, dispès ancje no origjinâls, ma risultât di une 
fuarte azion di rimboscament che, in cierts câs, e à causát une alterazion 
de composizion fito-floristiche primitive. 

| intervents par risaná e svegrá i terens fats vie pe ete romane e la 
fuarte azion di bonifiche fate plui indenant, soredut di póc timp, vie pal 
periodi fassist, a àn causât une riduzion progressive dai arbui, a vantag 
de difusion des culturis: largjuris di cereái, pomis e víts. 

Ancje se aromai a son dai relits, cirche 500-600 etars sui sore 5000 etars 
di doi secui indaúr, indi son cierts esemplis di boscs di planure, distribuits 
te zone tra il Tiliment e il Tor, in particolár tal cuadrilatar fat dai comuns 
di Mucane (Bosc Coda Manin e Bosc Baredi), Cjasteons di Strade (Bosc 
Boscat), Sant Zorç di Noiár (Bosc Coda di Coluna) e Cjarlins (Bosc 
Bando e Bosc Sacil); a son testemoneancis significativis di ché ricjece 
di vegjetazion e flore che une volte e caraterizave la Selva lupanica, 
rapresentant duncje un valór fondamentál sul plan storic e naturalistic. 
Par fortune di cualchi an la Regjon e à pensât di fà intervents di tutele in 
cualchidun di chescj boscs, metint sü areis SIC (Sits di Interés Comunitari) 
tal setôr de rêt Natura 2000 e in cierts câs pal interessament e la decision 
di bande dai singui ents locài. 


L'ambient de marine | 


Lagune di Maran 


Barenis e segns dal om te lagune 


Insiemit cun ché di Grau, la marine di Maran e je il comprensori lagunâr 
plui a nord dal Adriatic vignüt für par vie dal lent, ma continui alçâsi dal 
livel dal már e ai impuartants dipuesits di tiere fluviái (Tiliment, Stele, 
Ausse Cuar e altris cors di risultive minórs). 

Il ecosisteme lagunár al è fat di tré entitâts cetant leadis fra di lór, cun 
scambis vicendevui continuis: il bacin disgotant: part di tiereferme che 
e indrece lis aghis, di ploie e fluviáls in marine; la marine; il mâr, che 
lis sós mareis, cul flus e il riflüs, a regolin la marine stesse. In efiets, il 
ecosisteme de marine al & un ambient di transizion tra tiere e aghe e al 
rapresente une situazion di instabilitât costante. Propri la só esistence 
e dipent dal rapuart tra i apuarts di materiál solit, che a rivin dal már o 
dai flums, e la azion erosive puartade des ondis e des corints di maree. 
Se erosion e sedimentazion si compensin, l'ambient de marine al sorevíf, 
ancje tal so stát di instabilitát; se invezit a prevalé a son i materiái solits, 
la marine e tint a trasformási in tiereferme, ma se a prevalin lis fuarcis 
erosivis dal mâr, la marine e riscjie di trasformâsi intune porzion dal stes 
bacin di aghe salade. 

Fra i elements costitutifs de marine si à di ricuardá il cordon litorani, 
une striche di tiere sutile (savalon in gjenar) che e separe la lagune dal 
máre viert; lis bocjis di puart, viertiduris tal cordon litorani che a metin 
in contat il már e la lagune, garantint il flus e il riflus de maree; lis isulis, 
tieris simpri a flór; lis barenis, tieris avonde consolidadis, cuasi simpri a 
flór e dome di rár cuviertis de aghe, e che a ospitin la tipiche vegjetazion 
lagunár; lis velmis, fatis di terens moi che a saltin für dome in ocasion 
des bassis mareis; i chiari, spielis di aghe salmastre; e i ghebi, piçui canài 
che a incidin lis barenis e le velmis. 

Litorâl di savalon 


Lis dunis sul litorál a Lignan 


Isule de Cona 


Il toc furlan de cueste, jenfri i delta dal Tiliment e dal Lusinc, e je carateri- 
zade, sore che pe presince predominante dal ambient lagunár, di cordons 
litoranis bas e di savalon, che juste apont a separin in buine part il mâr 
viert dai spielis salmastris de marine. E je une linie di demarcazion cetant 
variabile, parcé che, di une bande, e je disponude ae azion des corints dal 
Adriatic, soredut di maree, e al impat violent des burascjis, e di ché altre, 
al ingrumási dai detrîts traspuartáts dai flums, in prevalence di chei ai 
margjins, ma ancje, cundut che in cuantitáts cetant plui limitadis, di chei 
che a saltin für diretementri in marine. Dunis resintis, consorzis vegjetái 
tipics dai savalons dai lits, piçui spielis di aghe impocade, pinedis che a 
an colonizát lis dunis fossilis, o ben i elements tipics che a caraterizin 
l'ambient de cueste basse di savalon, si puedin viodi aromai dome tai tocs 
no ancjemó une vore antropizáts, invezit a son dome une testemoneance 
rare o disponüts a procés fuarts di modificazion dilunc dal litorál di Lignan 
e de isule di Grau. In efiets, in chescj doi teritoris, cetant trasformáts pal 
turisim, il litorâl, rapresentant la risorse principál di vendi sul marcját 
nazionál e internazionál, al subis di continui intervents, come, par esempli, 
chei par rivâ a contrastá, magari sistemant i pietins a már o di muracis 
di contigniment, i moviments naturâi de rasule, di ritirade in cierts tocs 
e di avanzament in altris. 


La linie di cueste, za une vore articolade par so cont, in particolàr in reson 
des iregolaritâts che a caraterizin il profil interni dai spielis lagunárs, e 
je ancje di continui intercalade des fós dai putrops cors di aghe, piçui e 
grancj, che a butin lis lór aghis in chest toc dal Alt Adriatic. Di sigûr, a 
dispiet dai cambiaments volüts dal om, par fins insediatifs, produtifs e 
soredut par garanti la navigabilitàt — dragá, rinfuarcî cun pieris lis rivis, 
costruî darsenis — lis zonis di fs a son forsit lis unichis testemoneancis 
di un ambient avonde naturál, chel des dunis litoraniis, des lamis 
impocadis, des fassis di bosc su lis rivis dal flum e de varietât botaniche 
autoctone, che aromai a son ladis man man disparint par lassá il puest 
ai segns dal svilup e de urbanizazion. 

Di ciert la nautiche di dipuart e je un setór interessant e purtrop cuntun 
fuart impat ancje te fós dal Tiliment. A son di fat trê lis darsenis gjavadis 
für modificant la rive a campe de aste terminál dal flum principál de 
regjon, de plui dongje ae fós, Marina Uno, fate sü ancjemó vie pai agns 
"70, aes plui internis, Marina Punta Verde, dongje dal zoo, e Marina 
Azzurra, pronte ma mai inaugurade, cuasi intor dal puint di Bevacane 
che al unis Lignan cu la stazion balneâr venete di Bibion. 

Al contrari dai intervents che a àn interessât il Tiliment, il delta dal 
Lusing al è stát ogjet di un intervent legjislatif par tutelă la cualitát dal 
impuartant patrimoni naturál che lu caraterize. Di fat la Lec Regjonál 42 
dal 1996 e à metüt dentri la fós dal flum Lusing tra lis risiervis naturáls 
regjonáls, salvant di eventuál intervents di modifiche di bande dal om 
la aree umide mediteranie plui setentrionál, siore di preseadis speciis 
botanichis e faunistichis par vie de sô posizion di cerniere tra la aree 
padane continentál, la regjon carsiche e iliriche e lis largjuris di aghe dal 
Adriatic. La zone tutelade e met adun, par costituî un splendit complès 
naturál, la part di golene terminál dal cors inferiór dal flum, il sisteme 
insulâr de Cona, la ponte di tiere che si bute tal mâr, Punta Sdobba, un 
toc di bosc di tiereferme — Bosc Grant e Bosc Alberoni — e naturalmentri 
une aree significative di mâr caraterizade des velmis. 

Formis e carateristichis dai insediaments 
te planure furlane e te aree di cueste 


La rét urbane tra l'insediament 
incentrát e sparniçât de alte 
e basse planure 


La rét dai insediaments intune porzion di alte 
planure 


Nucli insediatif di alte planure 


Insediament sparniçât di basse planure 


La rét insediative de planure e de linie de cueste e je fate di centris picui 
e une vore piçui e a son i cjáflücs di provincie che a àn une dimension 
picule urbane. Di fat Udin di bessole e rive a cuasi 100.000 abitants, 
là che Pordenon e va dongje dai 50.000 e Gurize pâc plui di 35.000, e 
il rest cun cualchi ecezion, come, par esempli, Codroip, Sacil, Cividát; 
Cordenons, Sant Vit dal Tiliment, Tisane, Tavagnà, Spilimberc, Dacan, 
che a àn fra i 10.000 e i 20.000 abitants, a son piçui centris cuntune 
popolazion che da râr e rive a 5.000 residents. 

La struture des formis insediativis e je une vore divierse tra la alte e la 
basse planure. La rét insediative de alte planure furlane e je caraterizade 
dal model acentrât: cetancj centris abitâts, plui dispès di piçulis e une 
vore piculis dimensions, ma organizáts cun modalitât aglomerade. 
Relativementri pocjis a son lis realtâts dal insediament sparniçât, che 
invezit a caraterizin ciertis zonis de planure a meridion de fasse des 
risultivis. La tipologjie distributive acentrade dai lücs dal stá e cjate lis 
sôs resons tes struturis organizativis dal passât leadis, di une bande, al 
sisteme di proprietât fondiarie e al sfrutament agricul dai terens, e di ché 
altre, aes dibisugnis difensivis di abitazions e lücs di lavór disvilupadis in 
particolâr tai periodis scalmanâts de ete di miec. 

L'insediament sparniçât al caraterize di plui lis areis de basse planure 
che a son stadis ogjet di intervents di bonifiche, in relazion propri cu lis 
modalitáts organizativis dal spazi agrari daür de azion di risanament e 
di risistemazion, di svegrá i terens e di costituzion des aziendis agriculis 
di dimensions mediis e grandis. 

Tipic al à l'esempli de zonizazion, cul insediament des agjenziis agri e 
zootecnichis de Saici-Snia, tal vast teritori di competence dal impuartant 
colós aziendál di Tor di Zuin. Il principi vuide de sielte di logà la aziende 
e lis cjasis dai interessáts aes ativitâts agriculis dentri de proprietât, 
te crosere o dilunc lis stradis poderâls principáls. La conseguence e je 
un insediament puntiformi che al cree une trame caraterizade di une 
significative regolaritât gjeometriche e ancje funzionäl. 


| borcs rurài 


Paradîs, un nucli ruràl de Basse 


Un dai aspiets che di plui a caraterizin la planure furlane al è chel de 
organizazion dai centris insediatîfs rurài che a son un patrimoni origjinâl: 
l'insiemi dai borcs rurài. La tipologjie e la organizazion funzional di chescj 
insediaments a nassin cuant che la struture feudál dal Friùl si palesà 
cuntune ocupazion origjinàl dai spazis rurài e po dopo si inlidrisarin 
vie pe Ete di Miec, e, in particolar, vie pal periodi patriarcjâl. L'aspiet 
carateristic al jere une trame di borcs rurài, cu lis cjasis tipichis in piere 
di cogui di flum, disponudis a cort, cu lis stalis tacadis aes abitazions. 

| cambiaments radicâi tal mont agricul a àn fat pierdi ai borcs la lór funzion 
tradizional e cussì, simpri plui dispès, a àn cjapát sù une gnove dimension 
residenzial a servizi dai centris urbans plui impuartants, o une funzion piçul 
industriâl unide a une agriculture a timp parziál. Chestis trasformazions 
a àn minát ae base lis motivazions funzionáls dal model de cjase a cort 
che, sei tai siei aspiets tipologjics e architetonics, sei in chei plui leâts al 
lavór tai cjamps, e veve rapresentât la base de elaborazion spontanie e 
coletive des comunitâts rurâls pe realizazion dal propri progjet insediatif. 
Vué di chest patrimoni a restin ancjemó cetancj segns, contamináts, peró, 
de voie di cambiament, che e à puartát a savoltá lis facadis des cjasis 
vierzint puartis e barcons, a trasformá stalis e toblâts in abitazions o in 

Il borc storic di Clauian 


Lis citáts storichis fluviáls 


Sacil, la citât su la Livence 


Particolár dal antic puart roman di Aquilee 


| insediaments te basse 
planure e il rapuart cu la aghe 


L'Anaxum a Palaçül 


garages, a eliminá puiüi e scjalis esternis. Segns che, ancje se di dificil 
leture, a son une ereditât culturâl impuartante e a van cognossüts e 
tuteláts, come che si é fat, par esempli, in cualchi pais de planure cun 
restaurs acurâts che a àn puartât cierts borcs, come chel di Clauian, a 
deventá pont di riferiment di un turisim leát ai " Borcs plui biei di Italie". 


Rimarchevul te planure furlane al à il numar des citâts che a àn leát il 
lór destin a un cors di aghe. La Aquilee romane, citât di riferiment de 
Decima Regio " Venetia et Histria", e veve une aree portuâl impuartante, 
cun dongje un empori comerciál, su chel che in ché volte al jere il flum 
Natissa. Indi son ancje altris esemplis: la citât fortificade di Gardiscje e 
je nassude dongje dal e par controlà il flum Lusing; la preseade citât in 
epoche patriarcjâl e dopo centri impuartant de Republiche di Vignesie in 
Friûl, Sacil, e je dutun cu lis aghis de Livence. 

Invezit Tisane, la piçule stazion di cambi di Apicilia, e je deventade un 
puart fluviâl impuartant vie pal domini venezian in gracie dal jessi dongje 
dal cors dal Tiliment. Il stes cjáflúc di Pordenon al fâs capi dal toponim la 
só origjin, l'antic Portus Naonis, puart comerciál sul flum Nunciel. 

A part il cás di Aquilee, li che e je cuasi disparide la antighe part navigabil 
dal flum, ducj chei altris centris a àn instrecát, tal ben o tal mâl, vie pai 
agns un rapuart indissolubil cul lór flum. A testemoneálu, di une bande, la 
imagjin dai efiets disastrós par vie des diluvions tal câs di Tisane o ché, di 
di dute altre sorte, des manifestazions pes canois tal câs dal centri di Sacîl. 


La basse planure furlane e rapresente un teritori storichementri caraterizât 
di une bondance di aghe che, dut cás, e à creát situazions di ambivalence: 
di une bande la ricjece di aghe, aghe di risultivis in gran part, si bute libare 
e bondante sui terens, determinant il vert dai práts e la gjenerositât dai 
boscs di planure; di ché altre indi jerin dificoltáts fuartis pal stabilisi dal 
om, menaçât dai lúcs malsans, par vie des aghis impocadis e de impus- 
sibilitât di disvilupâ une agriculture che e rindés. 

Cussi la nature dai lücs e à condizionát lis sieltis insediativis, puartant ae 
formazion di doi inlineaments principái. Il prin, plui a nord, al à logát tai 
órs de basse planure, dacîs a mont de fasse des risultivis; semplificant o 
podin di che i centris abitâts si sedin distribuîts dilunc la Stradalte che e 
puarte di Codroip te zone di Palme e dopo a seguí in direzion de campagne 
dulintor Monfalcon. Te stesse maniere di Codroip, in direzion ovest, la 
linie insediative si slungje dilunc la Tresemane, rivant a Sacil, traviersant 
Cjasarse, Copule e Cordenons. 

Brugnera 


Il pôl urban di Tisane 


Tisane 


Un altri inlineament, plui a sud, al è logât tal limit setentrionál de zone 
plui basse, sometude tal passàt a fenomens periodics di inagament, 
dongje dulà che al scomence il toc navigabil dai flums di risultive. Cussi 
si incuintrin Palacül sul flum Stele, Mugane sul Turgnan, Puart Noiàr — e 
dopo la citadine di Sant Zorç di Noiár — sul flum Cuar e Carvignan su la 
Ausse, ma ancje plui a ovest Puart sul Lemene e Sacîl su la Livence. 
Dutis lis areis intermediis si caraterizin par une densitàt insediative avonde 
limitade, cun pócs centris di une cierte impuartance, gjavât Sant Vit dal 
Tiliment, che al è nassüt e si è svilupàt par vie dal só jessi dongje al 
impuartant as fluviál dal Friúl e soredut cui siei vâts, traviersaments di 
impuartance strategjiche fin dai periodis plui antics. 

Pal rest a son centris minórs; cualchidun di chescj, vie pal secont dopovuere, 
al à savüt inviá procès di svilup economic e, in paralél, sociodemografic 
e urbanistic significatif. Notevui i cás dai comuns de produzion dal mobil 
— Brugnere, Prate di Pordenon e Pasian di Pordenon — te basse planure 
a drete dal Tiliment, cussi come il centri di Rivignan in provincie di Udin. 


Tisane, pal rúl fondamentál vút vie pal domini de Serenissime in Friül, e 
merete une note a part. Al è stat il plui impuartant puart fluvial sul Tiliment, 
tape finál pes tantis imbarcazions, in gjenar catis, che a vignivin ju des 
monts, cjamadis di materiis primis e marcjanziis. Propri a Tisane lis catis a 
vignivin in gjenar smontadis e i troncs a vignivin cjariáts su imbarcazions 
plui grandis e trasferíts tal Arsenâl di Vignesie. 

La só particolâr posizion, di traviersament obligatori dal Tiliment di bande 
des arteriis principáls di comunicazion, sore che jessi dongje dal már, a 
àn favorit la sô cressite e il rül di localitât centrâl di riferiment par une 
vaste zone de basse planure udinese sore che pe part plui a est dal Venit 
Orientál, ancje se la presince dal flum indi à dramatichementri caraterizát 
la storie. La citât, di fat, e je stade vitime, in plui ocasions, des esondazions 
des aghis dal flum in plene. 


Centris abitáts di lagune e di cueste 


Aprilie Maritime 


| insediaments de aree di cueste furlane a son une vore rârs propit par vie 
de presince te fasse plui dongje de tiere indentri di une basse planure fin a 
cualchi desene di agns indaür repulsive, par vie de fuarte difusion di zonis 
di palüt. Lambient lagunár stes, impen dal cás de marine di Vignesie, nol 
à viodüt fuarts procès insediatifs. Di fat, gjavant lis dós citâts dal turisim 
balneár di Grau e Lignan, logadis dacîs dal màr, lis unitàts insediativis 
significativis di dut il profil circumlagunár a son Maran, la uniche che si 
pues defini pardabon centri abitât; la impuartante stazion de nautiche di 
dipuart di Aprilie; il nucli di Bielvedé, dongje dal atac a tiere dal cordon 
artificiál che al unis Grau ae tiereferme, e il piculissim vilac, vué aromai 
disabitât, di Porto Buso, par controlà propri la omonime bocje di puart. 

Dutis lis altris formis insediativis a son rapresentadis di pôcs e piçui 
agregâts di casons, une volte abitáts e funzionáls ae ativitât de pescje 
e vué domicili saltuari di turiscj o base pe pratiche de pescje turistiche. 

Maran Lagunár 


Il tor di Maran 


Il pól turistic balneár 
di Lignan 


Implant idrovar a Lignan 


La antighe sede municipál a Lignan 


Popolát fin di timps lontanons, il teritori di Maran si slungje vué suntune 
strete fasse di cueste perilagunár e su dós isulis plui grandis, Martignan 
e Sant Andree, che a fasin part dal cordon litorani che al separe lis aghis 
dal bacin lagunár dal már alt. 

Citát de pescje par definizion in Friùl, Maran, e à, cun ogni probabilitàt, 
origjins antighis tardis se no adiriture precedentis. Dal sigür tal VI secul indi 
fo un Sinodi notevul, par dimostrá la impuartance e soredut la sigurece 
dal sit fortificát. La só posizion strategjiche invidiabile e fasé deventá la 
fuartece di Maran, sot dal control diret dal Cjapitul di Aquilee e indiret 
dal Patriarcjât, une vore bramade vie pai secui seguitîfs, di bande, intune 
prime fase, de contee di Gurize e daspó de Republiche di Vignesie. La 
concuiste definitive veneziane (1420) e compuartà altris atacs e ocupazions 
temporaniis par Maran di bande des trupis cjapadis sü de Cjase imperiál 
austriache. La edificazion de citát fuartece di Palme, tal 1593, e ve tant 
che efiet un declin svelt pal presidi fortificát lagunár. 

Origjinál e je la struture planimetriche dal nucli centrál dal insediament 
maranés: lis sedis abitativis dilunc lis diviersis calette, tra di lór paralelis 
e metudis in perpendicolâr sui doi lâts dal unic as centrál nord sud, Vie 
Sinodi. Gjavade 

cualchi largjure limitade — campiello — lis calle a son stretis, cu lis abitazions 
une dintor di ché altre, e par analogjie, a fasin someà Maran a altris centris 
di pescje dulintor, tant che Cjaurlis. 


Lignan e ocupe une posizion favorevule, dilunc di une zone peninsulâr 
che e je un pic, chel oriental, de ponte dal delta dal flum Tiliment. Al è un 
teritori cuasi dal dut cenglât de aghe, di ché salade dai spielis lagunârs 
e di ché dolce che e cor dilunc dal toc final dal Tiliment. Il tai dal canal 
de Litoranie venite tal 1914 al à dât a cheste tiere meridionâl de planure 
furlane lis carateristichis, a ducj i efiets, di une zone insulâr. 

Fin prin dai intervents radicái fats cu lis campagnis di bonifiche dai agns 
'30, gran part dal teritori di Lignan al jere interessát di areis paludanis, 
lamis e inlineament di dunis, un ambient insan e póc ospitâl. Lis oparis 
impuartantis e lis azions seguitivis di rimboscament a àn rindüt chestis 
zonis justis pai insediaments, la agriculture e soredut pal disvilup dal 
turisim, ancje se, juste in non dal fenomen turistic, si son un póc a la 
volte alteradis o eliminadis chés risorsis naturáls che póc timp indaür a 
caraterizavin chest teritori. 

La localitât balneâr di Lignan, cun póc plui di un secul di vite, si à 
disvilupade soredut jenfri la metât dai agns '50 e i prins agns '70, dade 
caraterizade de nassite di doi pôi gnüfs, Lignan Pinede e Riviere, e di une 
ponte ocidentál dal nucli origjinari di Lignan, Lignan City, che e ricuarde i 
modei architetonics une vore lontans dal contest locál tradizionál. 

Al é stât un procès di cressite avonde svelt che al à puartât plui di miec 
milion di turiscj a sielzi ogni an la localitát nord adriatiche tant che mete 
pes vacancis in Istát. 

Par vie de sô posizion gjeografiche, Lignan, fin dal principi, e je stade une 
destinazion preferide dai turiscj forescj, soredut de Europe gjermanofone, 
austriacs in particolár e todescs. A chest si son zontáts, te ultime desene 
di agns, cetancj vacancirs de Europe centriorientál, ongjarés e cecs in 

particolár, ma ancje polacs, slovacs e citadins des republichis ex sovietichis. 
Significative e je la storie di Lignan sul plan des sieltis urbanistichis e 
architetonichis. In efiets, spassizant pes stradis de stazion balneár, nol è 
par nuie dificil cjatà edificis di valór, in particolàr vilis tal miec dal vert de 
Pinede, ma ancje struturis alberghieris o di servizi public (colonie marine, 
terace a mâr); edificis che a àn dat un contribüt rilevant ae storie de 
architeture a livel internazionál. 
Mancul evidente, in mancjance di une leture complessive e dal alt, e je la 
Es > Emme  percezion de origjinalitât dal dissen urban dai doi pôi, che o podaressin 
La origjinalitât di Lignan City defini citát zardin, di Pinede e di Riviere. Il prin si disvilupe cuntun procedi 
a spirâl tor ator di un nucli centrâl rapresentât dal plaçâl denant de glesie, 
cussì di formá un cai cun arcs simpri plui larcs, che a comunichin fra di 
lór par miec di rais. Arcs e rais a sostituissin juste apont il tiermin vie. 
Riviere, invezit, e rapresente un interessant esempli di forme urbanistiche 
celulár, cu lis stradis principáls, par lunc e trasversáls, a formá cualchi 
cele, isolâts verts dulà che si rive di stradis cence jessude, clamadis calli. 
Percors pedonái e ciclabii a metin in comunicazion lis cjasis cul viál dilunc 
dal már e, duncje, cu la splaze. 
In definitive, il profil urbanistic di Lignan al è un segn culturâl impuartant, 
risultât dal intervent inteligjent dal om sul ambient naturâl preesistent di 
pinede e di articolâts sistemis di dunis di savalon. 


La forme particolár di Lignan Pinede viodude dal 
alt 


À ul; 


¿apo 


Il litorál furnit a Lignan Pinede 


Des abitazions ruráls tradizionáls aes vilis in schirie 
e al condomini e aes residencis pai turiscj 


Fra i plui antícs e carateristics modei di cjase rurâl des areis di planure, in 
particolár de alte planure, inseride gjeneralmentri intun contest insediatif 
acentrát, o tornin a cjată la cjase a cort. E je une tipologjie abitative cetant 
leade al lavór agricul e in particolâr ae struture de proprietât fondiarie, di 
caratar privât. In gjenar, a son sedis dopradis di une sole famee; no jerin 
raris, dut cás, nancje lis situazions che a viodevin la presince dentri de 
stesse cort di plui nuclis familiárs. In chest câs, propri la cort, il vér cúr dal 
pont di viste funzionál, e l'ort dongje, a rapresentavin i spazis comuns, 
dopráts dai nuclis familiârs intune logjiche di solidarietât e di assistence 
vicendevule che a jerin i valórs fonde de organizazion sociál dal mont 
agricul furlan di une volte. 
La forme de cort e la disposizion dai edificis, abitazions e rustics, e variave 
une vore, daür soredut des disponibilitâts economichis de famee. Dut 
câs si usave cetant, propri par sparagná, poiâ il devant de abitazion, o 
dal rustic, indreçât su la strade, aes altris unitâts familiârs dongje. Cussi, 
tantis viis dai pais di planure vuê nus somein luncs coridórs strets jenfri 
doi inlineaments di cjasis cun tantis di lór che a àn une cort par dentri. Si 
jentre te cort e in tancj cás ancje te abitazion midiant di un unic coridór 
/ PIS TH M TL 4  (puarti) che si vierc viers la strade, par miec di un porton, e al è avonde 
Cjasis a cort cun orts intune vecje foto alt — cirche tré metris — par lassâ passá i cjars e i lór carics. 


Cjasis ruráls a cort e 
cjasis di basse planure 

Edifici rurâl di planure 


Il fogolár tipic des cjasis ruráls furlanis 


Naturalmentri, e esist ancje la variant cun ducj i edificis metüts lunc lis 
tré bandis de cort che no confinin cu la strade, e cu la presince di un mûr 
di cengle, che al siere la cort, e di un toc viert de bande de strade, par 
solit un porton cun parsore un picul cuviert. 

Pe costruzion dai edificis si dopravin, pal plui, claps e, in particolàr, i 
cogui o ben materiái che si cjatavin cun facilitát te magre alte planure e 
duncje cuntun cost cetant bas. A vignivin doprâts sei grês che lavoráts e 
si metevin dongje a modons a viste e al len, soredut chest ultin materiâl 
doprát pe scjale e, salacor, pai puiúi. In clap, cuasi simpri dal puest, a jerin 
fats ancje i contors des viertiduris, barcons e portons. 

Lis cjasis tradizionáls des tieris a sud de fasse des risultivis a son semplicis. 
Se in epoche plui antighe a jerin dome a un plan, fatis di arzile e cul 
cuviert in paie, za a parti dal Cuatricent cheste e ven sostituide con il 
cuet e i plans a deventarin doi. Al plan tiere a jerin la cusine, la cjanive e 
in gjenar un spazi par fà cierts lavórs leâts ae ativitât agricule; tal plan 
disore a jerin lis cjamaris, indipendentis tra lôr e acessibilis di un puiûl 
esterni. La scjale e jere in len e esterne, tes versions plui antighis; dopo, 
di une cierte date indenant, la tindince e jere di fà lis scjalis di dentri. Te 
plui part dai cás si cjatave ancje il solár doprât par conservá il gran. La 
plante forsit plui pandude si caraterizave par une forme a L, cui spazis 
abitatifs metüts su la bande plui lungje e cu la stale, il cjamog, il toblât e 
altris spazis di servizi su la bande plui curte. 

La cjase e la stale, cualchi volte, a invertivin lis lór funzions: di Invier, di 
fat, te stale si passave part de sere, tal calór produsüt des bestiis, in file, 
contant storiis e liendis, ma ancje petecs e storiutis dal país intant che 
lis feminis a filavin e i oms a instrecavin zeis o a fasevin imprescj par 
lavorá tai cjamps; intant, in cjase si tiravin su i cavalirs, par integrá la 
economie de famee. 

Interessant e origjinál il fogolâr, dentri de cjase tes zonis di alte planure; 
te Basse furlane invezit dongje de cusine, di forme par solit cuadrangolár, 
metáüt intun local esterni al profil fat dai mûrs perimetrâi de cjase, e no 
simpri cuntune cjane fumarie. Al jere il centri vitál de vite familiár; li si 
cusinave, li si scjaldavisi e al jere ancje il lûc di massime espression de 
socialitát di une volte. 


La planure e la cueste dal Friül 


Vilis di campagne 


Vile dominicál a Domanins 


Une vile tipiche di stil venit 


La planure furlane e je plene di vilis, soredut fatis sü fra il Cinccent e il 
Sietcent, sot dal domini de Serenissime sul teritori dal Friül. Cuasi ogni 
centri rurál al à la só vile venete, par solit imbilisiade di zardins sul denant 
e cuntun grant parc sul daúr, contornade di altris edificis di servizi leáts 
ae aziende agricule che e jere paronade dal proprietari de prestigjose 
residence. 

Cualchidun al fevele juste apont de civiltât des vilis venetis, riferintsi ai doi 
teritoris provinciái di Pordenon e Udin e al toc di Friùl de zone dal Lusing, 
une grande aree in cualchi maniere colonizade de nobiltât veneziane, 
ancje par miec dai presidis locâi rapresentâts propri des vilis. In cualchi 
câs a forin propri i nobii furlans che par imitazion si fasevin fà sü cjasis 
dominicáls sflandorosis, simbui di un podé locál e manifestazion clare 
dal jessi riváts a un alt stât di benstá. 

Se il stil di architeture prevalent al jere chel che si ispirave ai modei dai 
palacs patrizis venezians, cun biforis e triforis cun stil gotic, no mancjarin 
esemplis di vilis risultát dal intervent di ampliament e insiorament di 
precedentis cjasis cun formis tipichis de tiere dal Friül. 


Palacs storics urbans 


Il palac Antonini dal Palladio a Udin 


Palaç Attems-Sante Crós a Gurize, cumó sede dal 
Comun 


Udin soredut, tant che cjáflüc principal de Patrie dal Friûl, ma ancje Por- 
denon e i altris, ancje se no numerós, centris urbans plui picui, di Cividát 
a Palme, di Sacîl a Spilimberc, cussì tant che Gurize e Gardiscje che invezit 
a respiravin il clime politic e culturál asburgjic, a ospitin un interessant 
patrimoni di palacs priváts destináts a residence, in prin di fameis nobiliárs 
e dopo di siórs rapresentants intraprendents de borghesie imprenditoriál 
e in cressite. A jerin edificis, soredut fats sü dal XVI al XVIII secul, che a 
risaltavin pe lór grandece e cualitât de architeture, cun stucs o afrescs 
a incressi il valôr de facade, propri pe volontât dal cometidór di meti in 
evidence il lustri de só cjasade e diferenziási une vore de plui part des 
cjasis dal popul, piculis e fatis su cun materiâi puars. 

Cumo cetancj di chescj palacs a àn cambiât proprietát, mudantsi in sedis 
di bancjis o di impuartants istitûts publics o privâts, ma a àn conservát 
il non dal proprietari origjinari. Cussi si cjatin a Udin i Palacs Antonini, 
cumo sede un de Banca d'Italia e chel altri de Universitat dal Friùl; Pala 
Bartolini, che al ospite la biblioteche civiche; Palaç Mantica, cu la sede de 
Societât Filologjiche Furlane; Palac Antivari-Kechler, mudât al plantiere, 
no si capis parcă, par ospitá cierts esercizis comerciái, e cetancj altris. 
A Gurize o vin i esemplis interessants dai Palacs Attems-Santa Croce e 
Attems-Petzenstein, tal ordin, un sede dal municipi e chel altri dai Museus 
provinciái. A Pordenon si cjatin, fra i tancj, il Palac Ricchieri, cumó sede dal 
Civico Museo d'Arte; il Palac di Place Cavour, ristruturát e ocupât dai uficis 
di une bancje; il Palaç Amalteo dal Cincent che al ospite il Civico Museo 
delle Scienze e i palacs dongje dal Siscent Pera Marchi e Sbrojavacca che 
a ospitin la gnove sede de Provincie di Pordenon. 

La dominazion venete di une bande, ché austroongjarese di ché altre, a 
volerin di scuelis di architeture diferentis e duncje ancje i stii a son diviers, 
ma il spirt e la finalitát che a compagnarin la ideazion, la progjetazion e 
la costruzion di chescj splendits edificis privâts a son i stes. 

Vilis dominicáls 


Une cjase di bonifiche tipiche 


Vile Manin e je une fra lis plui impuartantis residencis nobiliárs di campagne 
di dut il Friûl Vignesie Julie. 

La tignude dulintor e fo par cetancj secui di proprietát dai Manin, une 
famee nobil toscane trasferide in Friül vie pe Ete di Miec e che e rivà a 
consolidá lis sós fortunis economichis e teritoriáls operant simpri a pro 
di Vignesie. 

La costruzion, che e fo fate sü ator de metât dal XVII secul, bilisiant un 
edifici precedent, e à vüt vie pai agns cetancj intervents, volüts ancje 
di personacs famós tant che Ludovico Manin, ultin dós di Vignesie, o 
Napoleon, che cu la só permanence in localitât Passarian, al segnà la fin 
de Republiche di Vignesie. 

La influence dal Palladio e je evidente e al à probabil che i Manin a vedin 
vüt la impuartantonone consulence di Baldassarre Longhena e di altris 
famós architets che a operavin tes tieris sometudis ae Serenissime. La 
costruzion de capele Manin li dongje e je de prime metât dal Sietcent, cun 
plante otagonál, che e conserve impuartantis oparis decorativis in marmul. 
La ricjece storiche de Vile, dopo jessi stade bandonade vie pes vueris 
mondiáls e dopo la gjestion póc atente dai ultins eréts de cjasade dai 
Manin, e je stade recuperade de Regjon Autonome Friül Vignesie Julie, 
che le à comprade e e à investit cetant par recuperále e valorizále. 

Ore presint e je sede di une scuele di restaur e dal Centri regjonál di 
catalogazion Vile Manin; sore che a riclamá visitadórs pes sós bielecis 
storichis e artistichis, e je ancje un pont di riferiment pes manifestazions 
culturáls e esposizions, in particolár pe art contemporanie. Cetant 
interessant ancje il parc, in prin ispirât a Versailles e caraterizát de grande 
varietât di manufats e invenzions architetonichis e dopo semplificât te 
version rivade fin a nó. 


Tra la alte e la basse planure furlane si viót une clare separazion di 
tipologjie dai stráts soteranis, che e corispuint ae linie des risultivis. Chestis 
a àn determinât situazions di disordin idraulic e fastidis grâfs, che dome 
intervents smirâts di bonifiche a son rivâts a risolvi. 

Propri vie pe intense ativitât di risanament a son stâts fats su edificis di 
poie al progjet, che ae fin de opare si son pero cjatâts cence la funzion 
origjinarie de lór costruzion. 

Tancj di chescj a àn vüt duncje intervents di ricualificazion e a son tornáts 
a jessi doprâts. Cualchi volte si ju doprave dome come cjasis privadis, in 
altris cás a son nassudis aziendis agriculis, ancje avonde grandis. 


Cjasis in schirie 

Il paisaç ripetitif des cjasis in schirie 

Une tipologjie di costruzions avonde resinte e je chê des cjasis in schirie. 
Chestis a mostrin cemût che, dongje dal recupar e de ricualificazion 
dai edificis dal passât, i centris, sei grancj che piçui, a àn vüt pardabon 
un rinovament edilizi. | cambiaments fats, però, no si limitin dome ae 
trasformazion visive, ma a son ancje un spieli des gnovis carateristichis 
de aree, come par esempli il consolidament dal pês dal setôr edilizi, la 
volontât di bande di ogni nucli familiâr di vê une cjase sô autonome, la 
tendence de popolazion ae suburbanizazion o al disvilup di une gnove 
concezion dal spazi e dal vivi. 

Di sotlineâ cemût che chest procès svelt di espansion edilizie al à, in cetancj 
câs, modificât di plante für il profil dai centris abitâts, in particolâr dant 

= 


Vilutis in schirie cun architeturis no locáls 


gnüfs contors aes perifariis dai centris medis e grancj; in pôcs decenis a 
son passáts de iregolaritât des grandis cjasis ruráls, cun dongje i capanons 
agricui, dividudis di cjamps coltiváts, ai inlineaments regolárs des cjasis 
in schirie. 


Condomini urban 


Condominis popolárs dal PEEP Est a Udin 


| casons 


Un "cason", costruzion tipiche de lagune 


Une ultime tipologjie abitative, li che e vál la pene di dí dós peraulis, e je ché 
condominiál, presinte soredut tes areis urbanis. | grancj palacons residenziái 
no son une invenzion resinte, ancje se vué chei che a impressionin di plui, 
pes lór dimensions e par vie che, in gjenar, a son cetancj e no lontans un di 
chel altri, a son chei nassüts tai ultins cuarante agns tes areis periferichis 
des citáts, grandis e piculis. Ancje se pe lôr progjetazion a son státs 
incargâts urbaniscj e architets une vore famós e competents — l'architet 
Valle tal câs di cualchi realizazion in vie Riccardo di Giusto te perifarie 
nord orientâl udinese — a son simpri complés edilizis cuntun fuart impat 
e che, par solit, a compuartin situazions no facilis sul plan de gjestion 
des relazions sociáls. 


| pócs casons ancjemó origjinái, lis abitazions tipichis de marine, a son 
la testemoneance di un mût tradizionál di vivi, ancje se in gjenar di ús 
temporani, tai periodis di plui impegn tes ativitáts de pescje e de cjace. 
A son struturis cuntun telár semplic di len, fodrát di cjanis di palút, che a 
vignivin tiradis su di un basament, clamát mota, cualchi volte, in cundizions 
particolárs, rinfuarcît cuntun inzegnós sisteme di palafitis. | modei plui 
primitifs a jerin cence lis paréts verticâls, inseridis plui indenant par 
aumentá il spazi abitatif cence, dut câs, slargjá la superficie di base dal 
edifici, gjeneralmentri avonde limitade, no sore dai 20-25 mc. Dentri 
indi jere un unic spazi, clamát leto-fogo, cun tal miec il fogolár, il cagnàs 
e une mobilie essenziál. Il cason, in gjenar, nol veve barcons, par limitá 
lis dispersions di calór; la uniche puarte par jentrà e jere a ovest, par fà 
contrast ai vints fréts di bore e tramontane. 


Lis residencis turistichis 
cd sei 


rs 


Une vile di vacance a Lignan Pinede 


Lignan in particolâr, ma ancje, in misure plui piçule, la localitát balneár 
di Grau, a an viodüt tai agns passáts un svilup svelt de ospitalitát extral- 
berghiere. Cheste si caraterize, gjavant i pócs vilacs turistics, i campings 
e lis struturis di acet sociáls des coloniis, soredut in apartaments e vilutis, 
mono o plurifamiliârs, in afit e in secondis cjasis di proprietât. 

Lis residencis in afit in gjenar a àn pocjis stanziis, sore che superficiis 
mediis une vore limitadis, cuntune diference, dut cás, jenfri lis abitazions 
condominiáls e chés singulis. Te plui part dai câs a son abitazions anonimis, 
cun mobiliis andantis e cuntune dotazion acessorie limitade; a son 
abitazions che i proprietaris no curin diretementri ma a dan in gjestion 
aes impresis turistichis. 

Un discors dal dut diviers al à chel dal fenomen des secondis cjasis, che, 
lassant für la tipologjie architetoniche, la dimension e il puest, a gjoldin 
dai vantacs parcă che a vegnin dal fat che a àn la funzion di residence 
stagjonál pai lór proprietaris. 

Costruzions di vacance simpri plui futuristichis 


Lis struturis di acet alberghir ' 


= 


Albiercs a Grau a ricuardin la origjin asburgjiche 


Un albierc moderni di Lignan 


In cierts cas lis vilis di vacance al màr a son esemplis splendits dal estri 
espressif di architets famós e validissims, come tal cás di cualchi residence 
di lus fate sù tra i agns '50 e '60 a Lignan Pinede: Vile Spezzotti e Vile 
Mainardis, dutis e dós dissegnadis dal ideadór de citát zardin a spirál, 
l'architet Marcello D'Olivo, e Vile Sordi, dal non dal famós atór talian che 
al jere il proprietari, su progjet dal architet Aldo Bernardis. 


Lis dós stazions balneârs plui impuartantis dal Friül, Grau e Lignan, si 
caraterizin pe ufierte di acet complessive, no dome pe disparitât evidente 
sul plan cuantitatîf, a vantac dal pól udinés, ma soredut a livel di tipologjie 
prevalente: cence dubi residencis in afit e secondis cjasis a Lignan, 
alberghiere e extralberghiere pai campings tal câs di Grau. Un fenomen, 
dut cás, al somee unílis: la tindince in dutis e dós a une cressite de domande 
di permanencis in albierc, ancje se la clientele e sielç di fermási avonde 
póc, une setemane o un fin setemane lunc. 

Propri lis struturis alberghieris a àn fat la storie des origjinis des dós 
localitâts. Vie pai agns ‘70 e '80 dal secul XIX te Isule di aur al jere za 
in vore cualchi picul albierc, intant che tra i prins edificis fats sü intun 
Lignan che si inviave planc planchin a deventá une stazion turistiche, o 
cjatin i albiercs Marin e Vittoria, vierts za tai prins agns dal '900, cuant 
che di ché altre bande de marine i imprenditórs austriacs a comissionavin 
di costruî i prestigjós albiercs Fortino e Fonzari. Il stes progjet origjinál 
di svilup di Lignan Pinede al previodeve cualchi edifici alberghîr di rilâf, 
come, in particolár il centralissim Gran Hotel Pineta Palace dissegnât dal 
architet Avon. 


Temis 


Percors di 
aprendi- 
ment: 
Ativitáts 
e metodis 

Lis ativitáts dal om te planure e dilunc la cueste dal Friúl 


Carateristichis pedologjichis e idraulichis de planure furlane e svilup dal setór agricul; il paisac agrari de alte e 
de basse planure, rispetivementri prime e dopo i intervents di riordin fondiari e di bonifiche; lis carateristichis 
de struture fondiarie: dimensions aziendáls e tipologjiis di coltivazions prevalentis; lis carateristichis dal 
setór zootecnic. 

La produzion agricule: lis coltivazions tradizionâls e lis modalitâts di produzion; la agriculture moderne 
specializade: pomárs, vignis, culturis di cereâi e povoladis; lis peculiaritâts de agriculture de aree di planure 
rispiet ae economie regjonál e a ché di altris realtáts talianis; il paisac agrari; i intervents umans (canalizazions, 
tecnichis di irigazion, e v.i.) e il lór impat sul ambient dulintor; la evoluzion des struturis agrariis tal timp. 
Larlevament dal pes e dai moluscs in ambient lagunár: modalitâts estensivis tradizionâls e modalitáts 
intensivis industriâls; la pescje tal mâr alt e la comercializazion dal pes. 

Lis sieltis produtivis tal setór industriâl: i prodots, lis modalitáts produtivis, lis dimensions des aziendis, 
i destinataris; il profil di lavoranzie: lavoradórs talians e forescj; il posizionament dal setór secondari tal 
marcját regjonál, nazionál e european; la colocazion tal teritori dai complés industriái: modalitâts distributivis 
incentradis o pandudis; l'impat ambientál di cualchi produzion; l'esempli de chimiche tai confronts dal 
ecosisteme de marine. 

| caratars de industrie di planure: distrets produtîfs a teme (cjadreis, mobii), lis zonis industriál misclicadis 
(Puint Ros a Sant Vit dal Tiliment, la aree industriál dulintor Spilimberc, Ausse Cuar di Sant Zorc di Noiár) e 
la grande industrie suburbane (la realtát de metalmecaniche di Pordenon); la industrie dal inscjatolá il pes 
a Maran. 

I lúcs dal turisim te planure furlane: lis atrativis storichis (sits archeologjics, nuclis fortificâts, citáts di art, vilis 
di campagne, palacs storics, glesiis e capelis votivis), chés naturáls (boscs di planure, parcs fluviái, torberis, 
areis umidis, e v.i.) e lis gnovis prospetivis dal divertiment. 

Lis formis di tutele e dal üs des risorsis naturalistichis: risiervis naturáls regjonáls, sits di impuartance 
comunitarie, areis di tutele comunáls. | turiscj: cetancj sono e di dulà vegnino; la economie dal turisim: i 
grancj e i picui operadórs; la molteplicitát dai servizis, ricetîfs e para ricetîfs, ufierts; il fenomen turistic te 
planure: une cjalade dilunc dal timp; il turisim tant che torná a scuvierzi e valorizá il teritori; la organizazion 
turistiche di masse tai doi centris balneárs di Grau e Lignan. 


Analisi des carateristichis gjeomorfologjichis e climatichis de aree par miec des cjartis tematichis > 
soreposizions di chestis cjartis che a àn la colocazion des carateristichis culturáls e dai centris abitâts > 
osservazion de distribuzion dai cjamps coltivâts rispiet ai centris abitâts e analisi des tipologjiis di coltivazions 
prevalentis, ancje in relazion aes carateristichis principáls dal teren. 


Analisi di dâts statistics sui prodots coltivâts te aree di planure > osservazion di imagjinis su lis modalitâts di 
coltivazion e sul paisac agrari che al ven für > costruzion di une gridele di osservazion condividude > visite 
sul cjamp e interviste al proprietari di une aziende agricule > discuti su ce che al salte für e elaborâ un cuadri 
di sintesi daür des informazions tiradis dongje des fonts cuantitativis e di chês cualitativis > confront cun 
altris realtáts (regjonáls e nazionáls). 


Vision di cualchi imagjine su lis trasformazions fatis dal om sul teritori di planure daúr des esigjencis agriculis 
> riflession sul sisteme di relazions presentis fra lis risorsis naturáls (aghe, teren, vegjetazion, e v.i.) e lis 
formis di disfrutament tal setór de agriculture > presentazion di bande di un espert des problematichis dal 
rapuart om nature in cjamp agricul e su lis formis pussibilis di tutele dal ambient naturál. 


Leture di cualchi test semplic su la evoluzion des struturis organizativis agrariis te planure furlane (par 
esempli la centuriazion romane, la gjestion coletive medievál e il riordin fondiari di cumó) » costruzion di 
une mape temporál fate dai students > discussion su lis causis des trasformazions vudis, sui elements di 
roture e continuitát, su lis prospetivis pal avigní de agriculture tes areis di planure dal Friül. 


Racuelte di dáts statistics (fonts Istat e Cjamare di Cumierc) su lis aziendis presentis intune cierte aree de 
planure > completament di une gridele di struc des lór carateristichis (prodots, numar di lavoradórs, la lór 
divignince, modalitât di comercializazion dai prodots, ancje cjapant in considerazion un periodi pluridecenál 
par cjapá lis trasformazions vudis) > discussion sul cuadri che al salte für e confront cun altris realtâts 
regjonáls e nazionáls par individuá specificitáts e elements di continuitát. 

Visite a une aziende agricule di planure » osservazion e analisi des carateristichis specifichis de aziende e 
individuazion dai caratars comuns cu lis altris presentis tal contest teritoriál di riferiment o cognossudis > 
interviste cul proprietari, par fà saltá für i leams fra aziende e teritori (par esempli acès ai servizis, contats cui 
altris produtórs, presince di contribüts regjonái, marcjáts di vendite dai prodots, e v.i.). 


Delimitazion di une porzion dal teritori locál > individuazion, ancje par miec di sorelücs smiráts, des aziendis 
agriculis in ativitât > colocazion des aziendis suntune cjarte topografiche > studi dal lór posizionament daür 
des risorsis naturáls (par esempli cors di aghe), aes infrastruturis (par esempli stradis e sisteme di irigazion), 
ai centris abitáts e a altris aziendis dal setór » discussion su lis motivazions pussibilis daür des sieltis di 
distribuzions des unitáts di produzion agricule. 


Tirá dongje documentazion su la culture estensive dal pes e in particolâr su lis carateristichis struturáls di 
une val di pescje > identificazions dai elements costitutîfs principái > elaborazion di une mape ipotetiche 
di une val e disposizion des sós diviersis parts e components > sielte dai materiái par costruf un model 
tridimensionál > definizion de scjale di riduzion e des tecnichis di realizazion > ativitât di costruzion di un 
plastic. 


Analisi dai dâts statistics par gjavâ für lis carateristichis (prodots, numar di lavoradórs, dimensions) dal 
artesanát in Friûl vuê > interviste cuntun artesan (dal len, dal fier, de ceramiche, e v.i.) par identificá vantags 
e svantacs de ativitât di produzion artesanát. 


Leture di tescj varis di storie locâl riferîts a un setór teritoriâl circoscrit de planure furlane > racuelte di 
informazions su vecjos mistirs artesans > ideazion di un aparât simbolic just di doprá par une produzion 
cartografiche > realizazion di une cjarte tematiche su la distribuzion tradizionál des ativitâts artesanáls > 
verifiche sul cjamp, par miec di cualchi jessude, de permanence o mancul di chestis produzions artesanáls. 


Sielte di cualchi prodot (mobii e cjadreis, imprescj agricui, e v.i.) » analisi comparade des tecnichis produtivis 
e des modalitâts organizativis de produzion di ir, a nivel artesanáls, e di vué, su scjale industriál > ricercje 
e discussion su lis réts di recupar des materiis primis e di comercializazion dal prodot finit, paragonant la 
situazion presinte cun ché dal passát. 


Racuelte, leture e analisi di dâts statistics sul numar e lis carateristichis dai operadórs tal setór dal turisim 
(dividúts par categorie o par grandece dal sit) > confront cui dâts relatîfs a altris areis (regjonáls e nazionáls) 
> confront cui altris setórs produtîfs presintis sul teritori > riflessions sul rül dal turisim te aree studiade, 
ancje in relazion al contest regjonál e nazionál. 


Recuperá, lei e analizâ dâts statistics sul numar e lis carateristichis dai operadórs tal setór dal turisim 
(dividúts par categorie o par grandece dal sît) > compará i dâts relatifs a altris areis (regjonâls o nazionáls) 
> confrontá cun altris setórs produtifs presints sul teritori > rifleti su rül dal turisim te aree studiade, ancje 
in relazion dal contest regjonál e nazionál. 


Individuazion di cualchi localitât significative dal turisim locâl > analisi dai dâts statistics sul aflüs di turiscj tai 
ultins dis agns > analisi des variazions vudis par divignince (Italie, státs forescj, europeans e extraeuropeans) 
» interviste a un operadór dal setór turistic (funzionari Turisim FVJ o responsabil Pro loco), cirint di capi lis 
resons dai cambiaments sucedüts dilunc dai ultins dis agns » individuazion des tindincis dal passát, de lór 
evoluzion e des prospetivis pussibilis pal avigni. 


Sielte di cualchi localitât rilevante dal turisim di planure > costruzion di une gridele sui lór atrats (storics, 
naturáls, culturáls in gjenar) > completament de gridele par miec di une ricercje su sits Internet e su opuscui 
informatîfs > individuazion di liniis comuns e di specificitât > ipotesi su lis tipologjiis de utence interessade 
> confront fra lis ipotesis e conferme dai dâts statistics. 


Sielte di une localitât turistiche > costruzion di bande dai fruts di une gridele sui servizis pussibii pal turist 
> confront cul insegnant e cuntun operadór turistic par completá la gridele > classificazion des tipologjiis 
dai servizis e dai utents destinataris > confront fra i servizis e lis informazions saltâts für in classe e che 
efetivementri a son presints tal teritori, par miec di une visite al ufici informazions turistichis e verifichis su 
cualchi sit Internet specifics > discussion sui ponts di debilece e sui ponts di fuarce de localitât cjapade in 
considerazion. 

Visite li di une aziende agricule specializade a produsi pomis. 

Visite li di une aziende specializade a arlevá trotis. 

Visite li di une fatorie didatiche de planure furlane. 

Visite di un teritori locál par censi i laboratoris artesanái e lis unitàts produtivis industriáls. 

Visite a un esempli di archeologjie industriál (cotonifici di Pordenon, fabriche dal tabac a Codroip, e v.i.). 
Laboratori di lavorazion de arzile e di produzion de ceramiche li di une aziende. 

La planure e la cueste dal Friül 


| paisacs residuái dal passát 


Vignál te alte planure centrâl 


Y fis } 


Si arin i cjamps tra tradizion e inovazion 


Monoculture di cereâi 
mecanizade 


Campagne a mais te alte planure furlane 


La agriculture: di formis tradizionâls a produzions 
su largje scjale e specializadis 


Nol è facil vuê capî daurman la ruralitât di un teritori, parcè che la semplicitât 
dai indicadôrs e je deventade plui complesse, jessint contaminade di segns 
di altris ativitâts umanis e de sveltece dai cambiaments. Nol è cambiât 
dome ce che si coltive, ma cemût che si coltive, dulà che si coltive e cui 
che al coltive. Il paisac rurál dal passát, caraterizát de rét di stradis e viutis 
sieradis di cisis, di arbui, di fossái, di morárs, che no mancjin mai, al à 
lassát il puest a une organizazion ordenade e razionál dai terens, cuntune 
viabilitát di acés juste par grancj miecs mecanics che a arin in profonditát 
la tiere o che a cjolin sù in póc timp racueltis bondantis. 


E a son cambiâts ancje i colórs, cu lis gnovis culturis, lis formis resintis 
e materiâi dai capanons e des stalis dai grancj arlevaments, che a àn 
sostituit châs piçulis dal mont contadin di une volte. 

Torná a cjatâ i segns de civiltát rural al văl dî cirî lis lidrîs, che dome 
póc timp indaûr, a jerin patrimoni comun di une regjon interie e di une 
popolazion interie. Tant al e lât pierdüt, si à trasformát, al à cambiát, 
ma la memorie e je ancjemó a man e forsit, fermantsi li di un mulin, di 
une cise, di cjamps ros di papavars o blu di barburicis, par un moment, o 
podaressin imagjiná i timps e i ritmis dal passát. 

Tra i tancj segnâi ancjemó presints tal paisag rurál de planure furlane di 
sigür un puest impuartant lu ocupin i filârs dai morárs che a restin segnái 
inconfondibii di une ativitát fondamental, ché dal arlevament di cavalirs, 
che e à segnát par tancj secui no dome la agriculture ma ancje, cu lis 
filandis e lis tiessiduris, la industrie furlane daúr a nassi. 

Il morár al vignì puartát in Friúl a parti de metát dal 1500, sostignüt in 
maniere convinte de Republiche di Vignesie, che dal 1420, e jere sotentrade 
tal guvier de de Patrie dal Friül al Stát patriarcjal furlan. 

Il morár, che al permeteve ai contadins di arlevà i cavalirs, al scomencà 
a jessi plantát pardut, tes corts des cjasis, dilunc lis stradis e i fossái, tes 
fassis di teren no coltivadis, sore a jessi associát tai filárs cu la vit. Cussi 
si é formát il paisac agrari carateristic che par une vore di timp al fo une 
des carateristichis predominantis des campagnis furlanis. 

L'arlevament dai cavalirs al fo ancje une risorse impuartantone par integrá 
il redit des fameis contadinis e al fo la fonde dal svilup de industrie de 
sede che e segnă cu lis sós filandis il prin paisag industriál dal Friül. 


Une des coltivazions plui difondudis in Friül e, tal specific, ancje te alte 
planure, e je dal sigür ché de blave. 

Ancje se dongje de só produzion si cjate ché di altris cereái, la blave e 
reste un pont fer de agriculture locál. Fevelá de só coltivazion al vúl di par 
fuarce tornà a viodi la storie, mostrant cemüt che si è passâts de antighe 
tradizion contadine, imortalade de panole e de polente, rapresentazion 
di un mont aromai cuasi dal dut sparít, a une coltivazion cuasi dal dut 
mecanizade. 

Doprá i machinaris, dut câs, nol risolf cierts problemis tipics des zonis di 
alte planure, come la mancjance di aghe, che vie pe Istát dispés e riscje 
di comprometi lis resis. Cheste situazion e à cjatát soluzion, par esempli, 
cu la costruzion di canái artificiái e struturis di irigazion simpri miór e 
eficients, che a àn peró inevitabilmentri trasformát l'aspiet dal paisaç agrari. 
Al è interessant osservá, cun di plui, che, come pe fruticulture, ancje pe 

| cjamps di soie a lenzin i centris abitàts 


Lis produzions di jerbis 
te basse planure 


Cjamps e boscs te basse planure 


Une povolade te basse planure 


Fruticulture su grande scjale 


Un pomár moderni 


Colturis di méi 


coltivazion dai cereâi si ledi simpri plui vulintîr viers la sielte di semencis 
particolárs o dal biologjic. Si à cirüt, duncje, di continuá la produzion di 
cereâi tradizionál di une bande e di inserîsi intun marcját, ore presint, di 
nicje cun prodots "alternatifs" di ché altre. In chest, come in altris setórs, 
la inovazion e reste un imprest impuartant par mantigni e par pandi la 
posizion economiche, ancje se a restin aziendis di piçulis dimensions li 
che e sorevif cualchi forme de antighe culture contadine. 


Une superficie impuartante dal teritori de Basse Furlane e je stade ogjet 
di cetancj intervents di bonifiche, scomencant di chei fats in ete romane 
— centuriazion e sistemazion fondiarie — par rivá ae azion radical, che e à 
cambiât dal dut il profil de campagne, fate tai agns '30 dal XX secul, daûr 
des lecs nazionáls su la bonifiche integrâl e su la trasformazion fondiarie. 
| intervents di bonifiche a àn cussì stravuelzút il paisa tipic di chestis tieris, 
caraterizât di palüts cul malaiar, presince iregolâr di aghe di superficie, 
dispès impocade, scjarsetât des culturis e mancjance dai insediaments. 
Lis oparis di canalizazion e di risanament, seguidis dai intervents a pro 
de irigazion, a àn miorát lis pussibilitâts dal svilup agricul, compuartant il 
nassi e il cressi di aziendis impegnadis te produzion specializade di cereái, 
soredut forment e blave in sucession tai stes terens, jerbe rave pal zucar 
e par cualchi deceni ancje mangjadure, a vantag di un setór zootecnic in 
espansion — emblematic il cás dal colós aziendál di Tor di Zuin — intant che 
intune seconde fase a vegnin inseridis lis coltivazions industriâls dal pól. 
| intervents di bonifiche a àn favorit la formazion di cualchi grande aziende, 
che si à metude dongje de picule proprietât contadine, che e continue, dut 
câs, a rapresentá il motôr de campagne furlane, ancje di ché de Basse. 


Fin tai agns '60 e jere une presince di sigür moderade e in gjenar 
limitade a cualchi plante coltivade te braide o tal zardin domestic, cun 
carateristichis di coltivazions miscligadis, ma za ae fin dal deceni la 
fruticulture e rapresentave un pont di fuarce tal setór agricul de planure 
furlane. Milucs, pirucs, te basse planure ancje pierçui, a jerin lis produzions 
aromai specializadis, ocupant grandis estensions e in cualchi aziende 
cjapant sü i caratars de monoculture. 

La particolâr composizion dai terens, gleriis e arenarie plui a nord e arzile 
e savalon insiemi plui a sud, e la facilitát di podé vé sistemis di irigazion — 
canâi, canaletis e pocs artesians — ancje se a son miór i terens no masse 
umits, a àn favorit l'implant e il svilup svelt di chestis specialitâts. 

In prin a forin i esperts di fruticulture sudtirolés a trasferísi te planure 
furlane — intune prime fase te basse e po ancje in ché alte — e a fà frutá 
in concret la lór esperience. A lór si son metüts dongje ancje i contadins 
locái o i imprenditórs agricui, risiervant une porzion de lór aziende ai filârs 
dai pomárs, comercializant diretementri une part de racuelte — cetancj a 
son i bancuts pe vendite direte dilunc lis stradis, in particolár di chés che 
a puartin ai doi principái pôi turistics de regjon — e vendint il rest doprant 
i solits canâi dal marcjât des pomis e ortaiis. 

Dongje dai pomaréts, o cjatin pomárs ancje par produzions plui limitadis; 
par esempli si ju dopre vulintîr par delimitá i cjamps, cussi di podé doprá 
i terens par coltivazions diviersis. Naturalmentri la entitát des resis e je 
cetant divierse e tal secont câs l'agricultór al preferis la vendite direte 
al consumadòr. 

Filárs di actinidie 


Pantianins, centri de produzion dal mél 


La produzion dai "risits" de vit 


Coltivazion intensive di risits 


Tai ultins agns il setór al à lât viers un periodi di crisi, cu la penalizazion 
dai coltivadórs interessâts; la rispueste plui juste par cheste situazion e je 
stade individuade intun ulteriór inmodernament des struturis produtivis 
e te sielte di introdusi prodots gnüfs, tant che, par fà un esempli, la 
actinidie, e di valorizâ simpri plui lis coltivazions biologjichis, cul aument 
des aziendis specializadis. 

Cheste vie, ancje se e compuarte coscj superiôrs, e somee jessi destinade 
a risultá vincente. A dimostrazion di chest no son dome i dâts relatifs aes 
venditis, in cressite progressive par vie di un simpri plui grant interés dai 
consumadórs, ma ancje la nassite e duncje il consolidament dai congrès 
anuái organizâts dal Centri regjonál pe sperimentazion agrarie pal Friúl 
Vignesie Julie e lis cetantis fieris par promovi i prodots par esempli la 
Sagre dai Pirucs a Pavie di Udin o la Mostre regjonál dal miluç a Pantianins 
di Merét di Tombe. 


In teme di agriculture specializade e vâl la pene di ricuardá ché dai risits, 
che de fin dal secul passát e je daür a invadi i terens de planure furlane, 
interessant soredut une fasse avonde profonde e centrál de planure, ché 
che e imbrace la linie des risultivis. 

E je une operazion su largje scjale pe produzion des piculis plantis e 
puarteincalms de vit, fate in buine part dai vivârs cooperatîfs di Raussét 
(Pn), daür di une diretive comunitarie, dopo cjapade sü de legjislazion 
nazionál, che e previôt la selezion clonál des vits tant che fonde par 
ogni ulteriór ativitât di coltivazion de vit. In sostance a son aziendis 
vivaistichis che a àn l'obietif di mantigni e in part ricostituf il patrimoni 
de viticulture furlane, produsint i risits utii ae operazion dal incalm che 
aromai e caraterize la coltivazion de vit. Pal moment e somee jessi intune 
fase di cressite continue, rapresentant forsit une ponte di diamant dal 
setór agricul dal Friül di planure. 


Culturis di aghe: interne e di lagune 


Particolâr di une pescjere te basse planure 


| arlevaments di pes a partí dai agns '50 dal Nüfcent, cuntun svilup 
rimarchevul soredut vie pal deceni seguitif, a àn rapresentât une grande 
risorse pe economie di ciertis areis di planure, soredut te zone des risultivis, 
parcè che lis lór aghis frescjis e puris a garantissin un ambient ideál 
par arlevá il pes, in particolár, la frute e la trute. Dongje des unitâts di 
arlevament indi son ancje cetancj vivárs dome par conservá il pes, in 
gjenar cun conduzion familiâr. 

Sul plan economic i risultáts a son státs rimarchevui, almancul par cualchi 
desene di agns, cuntune produzion adiriture di un tierç e plui di ché totál 
nazionâl a metât dai agns '60. Significatifs a son i problemis che chest 
setór al compuarte sul plan de cualitât dai ecosistemis idrics logâts a val 
dai implants. In efiets, l'üs fuart des mangjinis — farine di pes e scarts 
di macel — a causin procès di putrefazion sui fondái, cu la riduzion de 
presince dal ossigjen libar te aghe. 

Tal ambient lagunár la culture in aghe si diversifiche tal arlevament 

Arlevament tes vals in ambient lagunár 


| cetancj prodots del acuiculture 


dai mussui, ancje se cuntun svilup no paragonabil ae fasse de cueste 
triestine, e tal arlevament dal pes dentri des vals di pescje. Chestis, ancje 
se tai ultins timps si son simpri plui ridusudis — aromai a funzionin dome 
pocjis desenis, ocupant une superficie inferiór ai 30.000 etars — a son 
dai sistemis organizáts di pueste par cressi, conservá e tirá dongje il pes, 
pal plui oradis, cieul e bisats. La origjin des vals di pescje e je une vore 
antighe, si à di là indaür almancul fin te ete romane, e, tal timp, e je stade 
doprade, sore ché par arlevá il pes, ancje pe cjace. 

Lis vals a son fatis di un arzin, par solit di forme circolàr, cun ator di dut 
il so perimetri un fossál, che al à la funzion, prin, di furnî il material pe 
costruzion dal arzin e, dopo, di ripará la faune itiche vie pai periodis dal an 
plui fréts e di criüre. La val e je dividude in dós parts di un agár trasversál 
plui font, clamát sbregheval. Di une bande, dongje de scluse principál, 
e je logade la sieraie, un sisteme di tressament fat di cjanis, o cumó in 
ciment, e di réts di pescje particolârs, i cogói o covói. Il sisteme al garantis 
di cjapá i pes arlevâts, atiráts dal vierzisi de scluse e dal riclam de aghe 
plui salade e ossigjenade che e ven dal difür de val. 

Sore aes produzions in val bisugne nomená la pratiche, cetant plui resinte 
de culture dai moluscs, in particolár cul semená e cjapá su i capis, sei te 
maniere tradizionál estensive, in gjenar par integrá il redit des fameis dai 
pescjadórs, sei te maniere, plui moderne e ancje plui interessante dal pont 
di viste economic, intensive e industriál, a vantac dal marcját. 

La pescje, in marine e tal már alt 


Si alcin lis réts su la barcje 


La pescje, fin de antichitát, e à interessát lis comunitáts dai vilacs nassüts 
sul ór dal bacin lagunár furlan. La isule di aur di Grau e la realtát di Maran, 
pür vint fasis e percors specifics diviers, si son disvilupadis dal pont di 
viste economic proprit ator des risorsis dal pes. A son nassudis particolârs 
competencis professionáls, in riferiment soredut ae tipologjie dal pes, aes 
tecnichis di pescje davueltis e ai imprescj doprâts. 

Cussi, par chel che al inten la pescje in marine, a àn cjapát pit i mistirs 
dal focenadór, espert par pescjá, in particolár, il bisat, o di chei brâfs a 
cjapá diretementri cu lis mans lis passaris e dai gó, o chei bogns di doprá 
imprescj particolárs par cjapá il brancin, il cieul e la orade, cheste, forsit, 
la specialitát plui preseade di dut il bacin lagunár. 

In dì di vué, la pescje in marine, par diviers motifs — in particolár di 
rispiet ambientál e par resons economichis — e je daúr a vivi une fase di 
fuart ripensament a vantag de pescje dal már alt. Cheste sorte di pescje 
e je juste par formis organizativis industriâls, cul ricors a imprescj, in 
particolâr i natants, a motór e simpri plui potents, e lis réts sintetichis, 
che a garantissin batudis di pescje plui amplis e, in gjenar, caturis plui 
bondantis e, duncje, rimunerativis. 

Il pes nostran de lagune 


Tal cás specific des zonis di cueste furlanis, il passac de pescje pal plui 
fate in marine a ché in már alt e je un spieli de evoluzion che lis ativitâts 
economichis, in chest câs chés relativis al setór de pescje, a puedin vé tal 
timp. Nol è par nuie un câs che Maran si sedi trasformât di picül centri di 
pescje e vendite dal pes a un dai plui impuartants marcjáts itics dal Adriatic, 
specializât te comercializazion, in Italie e in cetancj pais europeans, di 
diviersis sortis di pes, e probabilmentri simpri mancul autoctonis. 


| caratars e lis formis de presince industrial 
te planure furlane 


Une industrie slargjade e incentrade 

La zone industrial e cantieristiche di Monfalcon 


Stabiliments te zone industrial di Puint Ros 


La presince industrial te planure furlane si presente in maniere no 
omogjenie: e je concentrade in cualchi pól industrial di riléf, in cierts 
distrets cuntune sole specializazion produtive, in cualchi aree industrial 
programade e intune vore di realtàts piculis e mediis sparnicadis sul teritori, 
che, cetant dispès, a segnis in maniere disordenade il paisac. 
| pói industriái a fasin riferiment aes dós citàt cjáflúc, di Pordenon e Udin; 
i distrets intercomunái a son chei specializâts in cierts setôrs monoprodot, 
intant che lis zonis industriáls principáls, sostignudis ancje di consorzis di 
pueste, a son chés di Puint Ros dulintor San Vît, dal Ausse Cuar dulintor 
Sant Zorc, de ZIU ae perifarie di Udin, a chestis si puedin zontà chés 
dulintor Spilimberc, Gurize e di Monfalcon. 
Un esempli significatif e je la Zone industriâl di Puint Ros che si slargje 
tal teritori dal comun di San Vit dal Tiliment par une superficie di cirche 
386 etars, li che un centenár al é destinât al vert, infrastruturis e servizis 
cuntune dislocazion strategjiche rispiet ai colegaments infrastruturái in 
particolár stradis e feroviis. E je dividude in dós parts: la zone industriál, 
dilunc la strade che e puarte al svincul su la statâl Tresemane, e la zone 
artesanál, logade dulintor il centri di San Vit. Tal complés in dutis e dôs 
lis areis si cjatin 138 aziendis, par un totál di 3300 impleáts cirche. 
Bielzà tal 1962 e jere stade individuade une aree juste par une ipotesi di 
industrializazion, che e corispuint plui o mancul a ché di cumó, e si jere fat 
un progjet, concretizât tal 1965, cuant che la Regjon Friül Vignesie Julie le 
istitui cul prin Plan cuincuenál di svilup economic e sociál. A dilunc si jere 
discutüt se creà un insediament pes ativitáts produtivis che a jerin daür 
a nassi intun teritori agricul che nol furnive, in chei timps, lis prospetivis 
necessariis a une demografie in aument e cuntune popolazion zovine. 
Di fat lis unichis oportunitâts di vore stabile no agricule, a jerin leadis 
ae emigrazion sei viers i Pais europeans o extra europeans, sei viers lis 
fabrichis dal pól pordenonés. 
Cu la prospetive di dà lavór ai abitants de zone e di disvilupá la industrie 
te Diestre Tiliment, si scomençarin i lavórs pes infrastruturis necessariis, 
e par istituf il Consorzi pe Zone di Svilup Industriál Puint Ros tal Jugn dal 
1969, fat dai Comuns di Mandament di San Vit dal Tiliment. 
A diference di altris zonis industriáls, ché di Puint Ros si è dade l'obietif, 
no facil, di rispietá e valorizá il teritori li che e jere logade, caraterizát di 
un ambient di grant impat biogjeologjic, a doi pas dal flum Tiliment, e 
te aree des risultivis. Si agji a pro de cualitát dal ambient e in maniere di 
lassá inalterât il rapuart fra areis edificabilis e areis destinadis al vert e 
ai servizis. Di fat in rapuart a cirche 200 etars di areis dadis aes aziendis 
insediadis, fintremai 122 etars a son chei di areis risiervadis al vert, 

viabilitât, imprescj coletivis, implants e servizis. Un altri obietif impuartant 
al sarés chel di rivà a invià sistemis ciclics di produzion in stát di doprà 
energjie, favorint il riciclá pluitost che il consum, il stracá e il dispendi 
energjetic. In cheste prospetive si é daür a meti in vore la produzion di 
energjie di fonts alternativis e rinovabilis. 

Puint Ros no si caraterize par jessi ni un distret ni une zone industriál 
cuntune produzion uniche ma tes sós industriis a vegnin lavoráts, 
confezionáts e comercializáts materiái e servizis cetant svariâts: dal veri 
al açâl e al ciment; de mecaniche di precision al zincâ e a vernisá; dal tessil 
aes mobiliis; de distribuzion di aliments ae produzion di lents oftalmichis 
e vascjis pal idromassac. 

Un altri fatôr impuartant tal tiessüt industriál de planure furlane e je la 
presince dai distrets industriâi. L'element inovatîf dal distret industriál si 
cjate tal leam de imprenditorialitát moderne cu la precedente tradizion 
produtive artesanál che e veve des lidrís fuartis tal teritori, li che si zontin 
la inovazion tecnologjiche e lis gnovis tecnichis di comercializazion dal 
prodot, par rispuindi miór aes domandis de economie globál. 

Istituits cu la lec regjonál tant che ambits di svilup economics e ocupazionái 
e sedis di promozion e coordenament des iniziativis locáls di politiche 
industriál, i distrets industriâi atîfs a son chei dal setór de cjadree, dal mobil, 
des tecnologjiis digjitáls, de componentistiche e termo e eletromecaniche, 
che a interessin diretementri la planure; dal curtis, de piere piasentine e dal 
agroalimentár, che a cjapin dentri teritoris de fasse culinâr e pedemontane, 
e dal café a Triest e tai comuns dulintor. 

Il distret industrial al è duncje un sisteme locál fat di impresis specializadis 
in putrops setórs, sei de manifature che dai servizis, sei artesanis che 
industriáls o che, dut câs, a partecipin ae stesse filiere produtive o a 
filieris leadis, e fat ancje dai atôrs istituzionái che a davuelzin une ativitát 
rilevante dentri dal contest local. 

Fasint riferiment ae planure i prins distrets a jessi istituîts a son státs chei 
de cjadree te zone di Manzan e dal mobil te zone alte dal Livence; i plui 
resints a son chei des tecnologjiis digjitáls tai comuns di Udin, Tavagnà e 
Reane dal Roiál e chel che al cjape dentri cetancj comuns de Basse furlane 
sei te bande diestre che campe dal Tiliment, ben 25, de componentistiche 
e termo eletromecaniche. 

Infin si à di ricuardâ che dentri di chest cuadri si insuazin ancje cetantis 
piculis realtáts produtivis localizadis tes tantis areis artesanáls a scjale 
comunál. A son soredut impresis dal compart mecanic e dal setór des 
costruzions e de relative implantistiche, cressude particolarmentri dopo 
il periodi di aur de ricostruzion dopo dal taramot. 

Dal len ae cjadree 


Lis fabrichis si messedin aes cjasis tal Triangul de 

Lis industriis a son atentis ancje al mont de scuele 


Cuant che si fevele de industrie dal mobil, si à di meti in lüs la sò presince 
tal teritori regjonál di modei produtîfs e tipologjiis di bens produsúts 
cetant diviers, influencáts des peculiaritàt struturáls des singulis economiis 
e organizazions sociáls locáls. Cussi, tal cás de manifature de cjadree il 
distret o ben il famós triangul Manzan, Sant Zuan dal Nadison e Cuar di 
Rosacis, a une analisi plui atente si osserve che tal timp i insediaments 
produtîfs si son slargjáts ancje für dai confins dal soredit triangul, cjapant 
dentri un numar simpri plui grant di comuns e diversificant la produzion, 
simpri restant tal setór dal len. 

Chest al è ce chel al è sucedüt te zone di planure a sud, dulà che centris 
tant che Sant Vit de Tor, Trivignan e Marian, o a nord, tant che Premariás, 
si son cjatâts a vé un rûl di rilêf te economie de aree, incentrade su la 
produzion di manufats di len, ancje cjadreis, ma in particolâr semilavorâts 
pe industrie de cjadree e dal mobil in gjenar. 

Lis dimensions des aziendis interessadis e lis modalitâts di produzion a 
son diferents, ancje se al à in vore a livel regjonál un progjet di integrazion 
fra i imprenditórs e ancje se ogni aziende e interagjis in mût specific cul 
teritori dulintor, simpri plui cu lis dinamichis dal marcját internazionál. 
In efiets, lis aziendis de zone, dopo vé nudrît par agns soredut i rapuarts 
comerciái cui pais dongje, in particolâr cun Austrie e Gjermanie, si son 
viertis un póc a la volte ancje al dialic cui státs de Europe centri orientál 
e balcaniche e cui marcjáts extraeuropeans. 

Cetant impuartante in cheste prospetive e je stade la presince dal centri 
feroviari par disparti la marcjanzie di Carvignan e de aree interportuál li 
dongje, realizáts vie pai agns Novante dal secul passát par jessi doprâts 
prin pe direzion nord (Udin) e cumó cetant atífs ancje a pro de direzion est. 
L'ampliament de Union europeane tal 2004, cu la jentrade di cetancj státs 
de Europe centri orientál e balcaniche, che intun prin moment e veve 
dát di pensá pal potenziál competitif rapresentát dai gnüfs membris, si 
e rivelade invezit tant che altre pussibilitât determinant par espandi il 
prodot cjadree made in Friuli. 

E vâl la pene ricuardá che vie pai agns ‘70 e '80 dal secul stát cirche i 2/3 
de produzion taliane di cjadreis e vignive fate tai stabiliments di chest 
comprensori de alte planure furlane Naturalmentri no si pues no precisá 
cemût che lis dinamichis de globalizazion de economie tai ultins timps 
a àn ridimensionát il rül de cjadree furlane dentri dal marcját mondiál. 
Tal setór de produzion industriál dal len e dai siei deriváts, di rimarc al 
e il distret dal mobil dal Livence, logát te basse planure de provincie 
di Pordenon. | teritoris comunái interessáts a son chei, di Nord-Ovest 
a Sud-Est: di Sacîl, Brugnere, Prate di Pordenon, Pasian di Pordenon e 
Pravisdomini. La produzion e varie dai classics mobii di abitazion, cjamaris 
di jet in particolár, aes mobiliis par barcjis e par ufici. 

Lis unitáts produtivis, di diviersis dimensions, operant dongje di piçulis 
realtâts e gruessis impresis, si son disvilupadis a parti dal secont dopovuere 
introdusint fin di subit un alt livel tecnologjic che al à permetút a dut il 
compart di jessi competitif sui marcjâts, nazionál e internazionál. 

Lis Officine Danieli a caraterizin il teritori di Buri 


La industrie chimiche 


Lis industriiis chimichis a Tor di Zuin 

Un stabiliment chimic farmaceutic tal Friùl di 
Miec 

Lis Officine Bertoli e la Safau, dutis e dôs aziendis udinesis, a àn rapresentàt 
il passât resint de industrie siderurgjiche furlane. Disvilupadis ae fin de 
seconde vuere mondiál, si son concentradis in particolâr te produzion di 
lamináts e lingots di ghise e açâl a parti de fusion di materiál ferós di 
recupar, deventant in curt dós impresis di grandis dimensions, cun marcjâts 
di vendite sorenazionái. 

Cumo il stabiliment origjinari de Safau, logát dongje de stazion feroviarie 
dal cjâflăc furlan, al è un esempli di archeologjie industrial incombent e 
discutüt, tacât dal centri storic; invezit te vaste aree a nord de citât, li che 
une volte a jerin lis Officine Bertoli, cumó a son daúr a fini une grande 
aree comerciál e di servizi, Terminal Nord, cuasi par confermà il passag 
che intratant la economie furlane e à cjapât e in buine part fat: di un 
model di industrializazion avonde consistent e difondüt a un plui indreçât 
viers il svariát mont dal terziari, tes sós formis tradizionáls e ancje tes sós 
variantis plui avanzadis. 

Diferent al à il percors fat Oficinis Mecanichis Danieli, logadis te plane a 
sud des culinis di Buri, nassudis dulintor Bresse di Lombardie tal 1914 e 
trasferidis in Friûl a parti dal 1929, specializadis te produzion di implants 
siderurgjics a colade continue e di laminazion e lavorazion a frêt dal acál. 
A son la gnove muse de industrie pesante furlane. La só presince sul 
marcját globál e je für discussion, considerant che centenárs di implants 
siderurgjics, logáts in ogni cjanton dal planet, a àn machinaris fats propri 
tai stabiliments Danieli di Buri. 


Dentri de aree de planure furlane al à impuartant ancje il rûl des industriis 
chimichis, logadis a Tor di Zuin e a Sant Zorç di Noiár. 

La produzion di chestis aziendis e je cetant svariade: prodots di chimiche 
fine e di base, aditîfs organics, prodots par netà, bioacits, prodots par depurá 
lis aghis, e v.i.. Dongje des modalitàts e liniis produtivis tradizionáls, tal ultin 
periodi, chestis aziendis a an promovút ancje intervents di sperimentazion 
e a caratar inovatîf, par rispuindi a un marcját simpri plui esigjent e par cirî, 
in ciertis ocasions, di rispuindi in maniere juste aes perplessitàts pandudis 
des simpri plui inlidrisadis sensibilitàts ambientalistis. 

La lavorazion dai prodots, destinàts soredut aes aziendis farmaceutichis, 
agroalimentàrs, e a chés di vernîs e pituris, e compuarte di fat ancje 
scarts une vore incuinants cun problemis no indiferents di smaltiment 
che a puedin meti in pericul la integritàt dai terens e des putropis aghis 
di risultive presentis te zone e duncje di dut il sisteme lagunár. 

La dificoltát di garant il rispiet dal ambient e, tal ultin periodi, une gjenerál 
crisi dal setór a àn determinât il ridimensionament di cetantis industriis 
locáls, cul consecuent licenziament di tancj lavoradórs. 

Viodude dal alt dai stabiliments Rex-Zanussi a 
Porcie tai agns '60 


Il stabiliment Marcegaglia a Sant Zorc di Noiâr 


Dós industriis particolárs: 
scarpis e ton 


Il declin al tocje lis fabrichis di scarpis 

Tal setór de industrie mecaniche, plui precisementri eletromecaniche, 
vué al risalte il colós multinazionál de Elettrolux, societát svedese, che 
e à assorbit la storiche industrie dai eletrodomestics Zanussi, cetant 
cognossude pe marcje Rex. 

La dite Antonio Zanussi si disvilupà a Pordenon, a livel artesanal, vie pe 
prime vuere mondiâl, interessantsi in prin di justá e produsi spolerts. A 
partí de fin dai agns '40, e scomencà pardabon la trasformazion industriál, 
fabricant ancje cusinis a gas e dal 1954 cu la produzion dai frigorifars tal 
gnúf stabiliment di Porcie. Dopo a scomencarin a produsi laveblancjariis, 
televisions e ducj i imprescj eletronics plui resints e sofisticâts. 

La Zanussi, che intant e veve moltiplicât i siei stabiliments, tra Porcie, 
Valnunciel e altris teritoris de regjon, al à stát un bon esempli di svilup in 
verticál de ativitát produtive, assorbint dentri dai siei stabiliments dutis 
lis fasis produtivis, de fusion ae lavorazion dai lamarins, dai smalts aes 
diviersis componentistichis, garantint une organizazion eficiente e une 
autonomie fuarte a vantac de produzion. 

Ancje se in regjon il non dal setór dai eletrodomestics al è par tradizion 
leât ae Zanussi (Pordenon e Porcie), ancje te Basse furlane a son presentis 
putropis aziendis che a produsin components e sistemis integráts pal setór 
de refrigjerazion e dai eletrodomestics. 

Tal câs de Marcegaglia di Sant Zorç di Noiâr e je une des cetantis sedis 
distacadis de aziende mari, logade a Mantue, ma presinte in dut il mont. 
Il logament strategjic te perifarie taliane ma tal cür de Europe al à permetüt 
a cheste aziende di cressi une vore tai ultins agns e di intiessi rapuarts 
avantazós sei cu lis aziendis di componentistiche dal teritori dulintor sei cu 
la Europe dal Est, marcját simpri plui ambit, soredut des industriis di confin. 


Tra i cetancj esemplis de storie de industrie de planure furlane si segnalin 
dós realtâts particolârs de industrie de manifature, par vie che a àn leât 
il lór svilup a chel dal teritori: ché des scarpis a Gonars e de lavorazion 
dal ton a Maran. 

La prime si riferis ae produzion specializade des scarpis te zone di Gonars 
che fin a pócs agns indaúr e rapresentave la marcje Friül tal setór e 
che aromai al someave jessi intun moment di regrés inevitabil, cetant 
ridimensionade dai efiets de globalizazion. La tradizion dal fà scarpis 
in chest picul teritori logât dilunc la fasse des risultivis e scomence, cun 
ogni probabilitât tal XVIII secul, leade ae lavorazion de paie par fà lis 
suelis des scarpis. 

La vere fortune de economie locál, che e à dát a Gonars il non di País 
des scarpis, e je dai prin decenis dal secont dopovuere. Al à il periodi dal 
passag des lavorazions póc evoludis a domicili aes produzions, ancje se 
in prevalence ancjemó di caratar artesanál, in laboratoris eficients des 
carateristichis industriáls. 

La seconde realtât produtive e rivuarde un setór particolâr de industrie 
alimentár, fin a pócs agns indaür ospitát te localitát lagunár di Maran: la 
industrie de conservazion dal ton. La marcje Maruzzella, dal grup Mazzola, 
prin in Italie a inscjatolà il ton in confezions da 100 e 200 grams, par 
porzions individuáls, al fo creât tal 1958. Dut câs, il stabiliment Mazzola 

al nassé a Maran tal 1918, propri sore i antícs bastions de fuartece. 

La sielte di produsi a Maran e nasseve de posizion favorevule, tal miec fra 
la cueste venete e ché istriane, dutis e dós, a chel timp, talianis, e dilunc 
un toc plen di pes dal alt Adriatic, in particolâr di sardinis, pes lavorât 
e conservât ancjemó prin di inviá, tal in prin dal secont dopovuere, il 
tratament dal ton. 

Lis maestrancis a jerin pal plui feminils — par cualchi desene di agns la plui 
part des feminis ativis dal comun —, intant che i oms a vevin di procurá 
la materie prime, lant ogni gnot in már cu lis barcjis. Vie pai mês cuant 
che il pes locál al jere scjars, la aziende e jere impegnade te lavorazion 
dal sgombri che al rivave dai País nordics e dal bisat che al vignive des 
Valli di Comacchio. 

L'imbarcjadór di Puart Noiâr 


Ancje se i puarts principái de regjon Friül Vignesie Julie e la relative 
industrie cantieristiche a son localizâts a Monfalcon e a Triest, in cheste 
sede si vül proponi cualchi element di cognossince suntun compart, tal stes 
timp industriál, comerciál e turistic, che al somee simpri plui caraterizá dut 
il profil de cueste dal Friül, de fós dal Tiliment ae fós dal Lusinc, interessant 
ancje i tocs finái dai plui grancj flums di risultive. 

E je une realtât dividude in cetancj pói portuái, cun dimensions e funzions 
une vore diviersis. Cussi, indi son puarts turistics medis e grancj pe 
nautiche di dipuart, di Aprilie, Lignan e Grau, e lis marinis mediis, piçulis 
e piculononis, cualchi volte di formazion cuasi spontanie, che si son 
disvilupadis dilunc dut il perimetri interni dal bacin lagunár, soredut li che 
i cors di aghe e i canái a sbochin, sore che dilunc i tocs inferiórs dai cors di 
aghe: il Stele, il sisteme Ausse Cuar (cirche 500 puescj barcje complessifs 
tra la Marine Sant Andree, la Marine Planais e i Cantîrs Marine San Zorc, 
chescj une vore atrezáts par rimessá e fà cualsisei manutenzion), il flum 
Natisse e lis Puart di Primér. 

Altris realtâts portuâls specifichis a son chés leadis al setór de pescje: Grau 
e, in particolâr, Maran, citadine cuntun passât economic leât dome ae 
risorse dal pes. Infin, e je la realtát portuál che e servis la aree industriál 
de Ausse Cuar, logade a cualchi chilometri de marine, dilunc, juste apont, 
il cors dal flum Cuar, gjestide de imprese portuál Puart Noiár. Al à il puart 
economichementri plui impuartant de regjon furlane, fat di dós struturis 
publichis principáls e une privade, a servizi, cheste, dal pôl chimic di Tor 
di Zuin. 

Costruit in funzion des impresis industriâls nassudis te aree a parti de 
metât dai agns '60, al à deventât aromai un valit pont di riferiment pai 
trafics comerciái che a cjapin dentri la part centri orientál dal bacin dal 
Mediterani, tratant in particolâr minerâl e rotams di fier, len e prodots 
de chimiche. 

In conclusion, o podin evidenziá che la amplie e svariade ufierte portuál, 
sparnicade dilunc la cueste furlane e subit dongje de tiere indentri, e viót, 
dongje di un contigniment progressif dal compart tradizionál de pescje 
e di un ridimensionament parziál des iniziáls ambizions dal pól portuál 
industriál di Puart Noiár, l'aument progressif dal setór di dipuart, evident 
ancje dai progjets resints di espansion metüts in vore te realtát za amplie 
di Tisane Maritime e de stesse Maran, in considerazion ancje dai efiets 
positifs sul indot dislocát dulintor des darsenis e des unitáts portuáls. 

La facade interne tipiche di une vile di campagne 


Grancj arbui a caraterizin i parcs des vilis 


Un turisim, tancj turisims 


La planure furlane, soredut te fasse dongje des risultivis, e presente un 
grant numar di vilis sparnicadis in ogni centri o borc rurál. La plui part di 
lór a son nassudis, come tantis altris in dut il teritori dal Medi e Bas Friül, 
tal periodi dal domini venezian, cuant che la vile e jere il centri vitál di 
une grande proprietât fondiarie. Cualchidun di chescj tesaurs stupents a 
forin fats sü sui sits di precedents fuarts o cjistiei de Ete di Miec, come tal 
câs di Vile Freschi Piccolomini, a Cordovát, fate sü di une famee nobile 
veneziane dentri dal borc cu lis tors e sul stes sit de precedente residence 
fortificade partignude al vescul di Concuardie. 


Se une part di chest patrimoni storic e architetonic inestimabil purtrop 
al à stát par lunc timp trascurát e bandonát, in gjenar daúr dal declin 
sociál e economic dai proprietaris, cetantis altris residencis a son, dut câs, 
in bon stàt e a puedin costituî in prospetive une risorse fondamentál a 
vantac dal setór turistic. 

In teme di valorizazion dal pont di viste turistic si pense daurman ae 
grande vile di Passarian di Codroip, Vile Manin, fate sü tal XVII secul, vué 
recuperade dal dut, dopo agns di trascurance, par merit dal intervent de 
Aministrazion regjonál, e deventade impuartant centri internazionál di art 
e culture — cetantis e di livel alt a son lis rassegnis artistichis e i incuintris 
culturái, sede dal Centri di Catalogazion e Restaur e, di cualchi an, ancje 
de sezion furlane de Academia delle Belle Arti di Venezia — e di póc ancje 
sede de Agjenzie regjonál dal turisim. 

Se pür no in dutis e cuasi simpri cun dificoltât, jessint, dut câs residencis 
privadis, in cetantis vilis, in chescj ultins agns, si davuelzin singui 
aveniments culturâi: des mostris di art ai spetacui teatrái, des seradis 
leterariis ai concierts, magari vierzint al public i bielissims parcs. Si segnalin 
Vile Varda a Brugnere, Vile Scodovacca a Vilote di Cjons, Vile Strassoldo 
Frangipane a Vuanis di Dael, Vile Codroip, Rota Badoglio a Flambrug di 
Rivignan, Vile di Varmo-Canciani a Vildivar e tantis altris. 

La plui part di chestis e à une struture compagne, che e caraterize lis vilis 
venetis: un cuarp dominicál e cualchi edifici di servizi rangjáts in maniere 
ortogonál in bande dal cuarp centrál, cun cualchi volte une o dós barcjessis. 
Il cuarp dominicál in gjenar al è a doi plans, in cierts câs ancje a trê, cun 
dongje un granár sotet e plui di râr un templár di abeliment; la façade e 
presente un portâl a volt, cun prin o ancje no une scjalinade; i barcons 
a son avonde semplics, arcáts, par meti adun ancje biforis e triforis, chei 
centrâi, a retangul, cul ricuadri di piere, ducj chei altris, distribuîts in 
maniere simetriche rispiet ae linie di miec. Il dentri al è fat di doi salons 
centrái, un sore chel altri, cun dutis chés altris grandis stanziis logadis in 
bande e in tancj cás cun afrescs su lis paréts e sui sofits. 

Lis vilis, sore che pal lór intrinsic valór storic, artistic e architetonic, a son 
impuartantis pai maraveós zardins di onór, dispés esemplis prestigjós di 
zardins storics, e soredut pai lór parcs, siórs di varietâts di arbui, ancje 
une vore raris, sei autoctonis che esotichis. Cussi, tal grant e svariât parc 
di Vile Manin di Passarian si puedin cjatá il tas, plante cetant viele che 
e pues rivà ancje a vincj metris di altece, simpri vert cun fueis piculis, 
lineárs e a ponte e pomis di colór rossit; o pür di pin neri, plante che e 
mole lis fueis, che e rive ancje a trente metris di altece e e à une grande 
ramaçade, si 'ndi cjate cualchi impuartant esemplâr dentri dal parc di Vile 
Varda, dongje Brugnere. Splendits esemplârs di cjarpin blanc, pól e ról 

Zardin storic a Cordovât 


Lis citáts di art e di storie: Spilimberc J 


II cjistiel di Spilimberc 


E 


Il Domo di Spilimberc 


si cjatin tal bosc fis dal parc di Vile Chiozza, a Scodovacje di Carvignan. 
A son arbui secolârs dongje de vile dal sienziát Chiozza che al vivè li te 
seconde metât dal XIX secul. | boscams alternàts ai prâts a rindin chest 
parc un dai esemplis plui sugjestîfs in Italie di parc ae inglese. 


Spilimberc e je logade jenfri la planure aluvionál delimitade dai glereái 
dal Midune e dal Tiliment e la zone di mont, che e fas part des Prealps 
Cjargnelis. 

La storie dal lúc e je une vore antighe, ancje se il prin document che al 
riferis il so non (che al ven di “castrum de Spengenberg") al è dome dal 
1120: la presince dal cjastelîr a Gradiscje e il jessi dongje ae strade romane 
che e lave di Sacîl a Glemone a mostrin lis lidrîs lontanis de sò comunitàt. 
Te Ete di Mieg la citàt e fo un centri di passag e di cumierç impuartanton, 
in stat di clamá dentris des sôs muris ancje fameis lombardis e toscanis. Tal 
1420 la citàt e passa sot il domini de Serenissime e e le daúr dal so destin 
cun alts e bas, deventant teatri di scorsadis e di vueris civîls sanganosis. 
Tra i secui XVI e il XVII a scomencarin a saltá für fameis di impuartance 
rimarchevule, che a derin ae citàt une ande usance borghese. La citàt e 
passà po sot il control de Austrie e dopo, tal 1866, e vignì anetude al 
Ream di Italie. 

Spilimberc si presente duncje come une citàt siore di storie: a testemoneàlu 
il Domo, un dai plui impuartants monuments gotics furlans, e lis diviersis 
glesiis presentis, come ché dai Sants Pantaleon e Josef e ché di Sante 
Cecilie. Une vore interessant ancje il cjistiel, che di chel vué a restin une 
schirie di edificis di diviersis epochis storichis, units di un curtîl interni; 
preseát il Palac piturât, uniche part dal atuál cjistiel dal periodi de Ete 
di Miec. 

Al è impuartant ricuardá la presince de Scuele di Mosaic, nassude tal 1922, 
su interessament dal Comun e de Societát Umanitarie di Milan. La scuele, 
intitulade a Irene, artiste arleve dal Tiziano, che e lavorà a Spilimberc e 
che e muri une vore zovine, e clame dongje students di dut il mont e e à 
fat famose dapardut cheste picule citát de alte planure furlane. 

Lis citáts di art e di storie: 


Gardiscje 


a 


II cjistiel 


asia 


SK 


le 


Gardiscje e à lis sós origjins te decision de Serenissime di fà sù un cjastelir 
par controlà la linie di confin rapresentade dal flum Lusinc, in ché volte 
interessade di incursions seguitivis dai Turcs. Al à, duncje, un insediament 
urbanistic di nature in sostance militár, che al anticipe di plui di un secul 
la grande imprese de edificazion de fuartece di Palme. Il toponim, dut 
cás, al ricuarde la peraule slave gradisce, a documentá cun probabilitát 
un precedent picul insediament di colons sláfs, se no adiriture un nucli 
ancjemó plui antíc, de ete romane o langobarde. 

| prins pas de costruzion de fuartece, la fase, ven a stái, di fondazion, e 
je dai agns 1473-1479. In prin si scomencà a fà sü la roche e dopo lis 
muris, cu lis sós siet tors, rivant a fini il perimetri fortificât ae fin dal XV 
secul. Lis parts fortificadis internis, a costituî il Cjistiel, a forin invezit fatis 
sù vie pe prime metát dal secul seguitîf, no dai Venezians ma de Austrie 
che intant si jere imparonade di Gardiscje vie pai luncs agns di conflit fra 
la Republiche venete e l'Imperi. 

Sei la cente des muris che il complés dal cjistiel, metút dongje de bande 
plui curte di dute la fortificazion, chel che al domine il cors dal flum, 
a presentin une forme pentagonál iregolár. Dentri dal Cjistiel a son il 
Palac dal Cjapitani, parcè che vie pal periodi asburgjic al veve li la sede 

Cjanton dal centri storic 


il sorestant di un grant teritori, juste apont un capitanât, un edifici plui 
picul clamât Arsenál e altris complès minórs di servizi. 

II periodi di plui grant svilup di Gardiscje sul plan urbanistic al € dai decenis 
a cjaval dal 1700, cuant che la citât e jere deventade Contee principescje, 
di bande de famee Eggenberg. Vie par cheste fase, durade cirche setante 
agns, a vignirin fats sü significants palacs publics come il Mont di Pietât, 
la Loze dai marcjadants, il Seminari e altris preseáts edificis, ancjem vué, 
ancje se cun funzion divierse, impuartants monuments che a imbielissin 
la citadine sul Lusinc. 

In efiets, a parti dai agns '60 dal secul passát e in maniere plui fuarte tai 
decenis seguitifs si à proviodüt a une politiche serie di recupar dal imens 
patrimoni storic e artistic rapresentât de fuartece di Gardiscje, cul restaur 
in particolâr dai Palacs Torriani (cumó sede dal municipi e dal museu) 
Strassoldo e Fin-Patuna, dal Palac dal Cjapitani in Cjistiel e della Cjase 
dai proveditórs venits, sore che di cierts edificis religjôs impuartants, 
come il Domo e la Glesie de Adolorade e di parts de cente fortificade, cu 
la sistemazion di tors e puartis. 

Lis citâts di art e di storie: Pordenon | ; 


Pordenon e nassé vie pe Alte Ete di Miec, dilunc dal flum Nunciel, come 
puart fluvial, di li al rive l'antic non Portus Naonis. Te zone a jerin za 
diviers insediaments agricui in epoche romane, come dimostrât dai reperts 
cjatâts di une vile in localitát Tor, subit a setentrion dal cjáflüc di cum. 
Tal 1278, dopo jessi stade aministrade di cetancj feudataris, Pordenon e 
passà ai Absburcs, deventant une isule austriache dentri dal Patriarcját 
di Aquilee. La citàt e cressé besclet, in graciis soredut ai trafics comerciài 
fluviái vivarós, che le faserin deventá un pont strategjic pai scambis tal 
teritori. 

Dopo la citát e passà tes mans dai D'Alviano, une cjasade che le aministrà 
par cont di Vignesie, fin cuant, tal 1537, Pordenon no passà diretementri sot 
il control de Serenissime. La economie e vigni stiçade, cu la realizazion di un 
gnúf puart e il potenziament des ativitâts di manifature. Cu la realizazion 
de strade Tresemane e de linie feroviarie (1855) al le in mancul il rül di 
puart, ma e scomencà a afermási simpri di plui la industrie, cotonificis in 
particolâr, e cun ché si viodè ancje un svilup impuartant sul plan urbanistic. 
Pordenon, deventade cjaflùc di provincie tal 1968 e sede vescovil tal 
1974, si presente duncje come un pôl fondamentál pe economie regjonál 
e une clâf di leture impuartante de storie dal Friül e de Italie. E je simpri 
plui une citât in moviment, in stát di adatási e di cambià, cjatant simpri 
spazis gnüfs. A dimostrazion di chest, la ativazion dai cors des Universitât 
di Triest e Udin, che indi metin in lûs il valôr cultural. 

La visite ae citât, sore aes emergjencis naturáls dal Parc fluviál li che si à 
za fevelât in cheste schede, ilustrant lis oportunitâts turistichis tal setôr 
naturalistic, e previót une cjaminade dilunc la as centrâl dal nucli storic, 
costituît dai doi cors, Vittorio Emanuele (Contrade Maiór) e Garibaldi. 
Dilunc il prin si viodin cetancj splendits palacs che nus puartin indaür ae 
Pordenon de Ete di Miec, intant il Cors Garibaldi al à part de espansion 
dal Sîscent, esterne aes muris che a cenglavin la citàt medieval. Dongje 

dal Nunciel si cjate il nucli plui antic che al ospite il Domo di Sant Marc, 
cul so cjampanili alt e slancós, il Palaç dal Comun, esempli significatif di 
edifici civil romanic gotic e Palac Ricchieri. 

La profonditât discrete de planure furlane, che si slargje de fasse 
pedemontane subalpine e colinâr aes lagunis, e la varietât de composizion 
dai terens a compuartin la presince di diviers setórs residuâi preseâts sul 
plan naturalistic, ancje se a son in gjenar di dimensions avonde piçulis par 
vie dai pesants intervents — disboscament, svegrament, bonifiche, riordin, 
e v.i. — operáts dal om vie pai secui. Dut cás, i intervents legjislatifs, che, 
in divierse scjale a partí dai agns '70 dal secul passát, a àn promovüt 
la tutele dai sits ritignúts interessants e meritevui di azions di tutele sul 
plan dai valórs de flore e de vegjetazion, de faune e dai paisacs, a àn 
permetüt la conservazion di cualchi cjanton sugjestîf de nestre planure. 
Se intune prime fase la atenzion e jere indrecade dome ae conservazion 
e tutele, dopo e je madressude la volontât di continuâ cuntune azion 
concrete di valorizazion di chescj sits, ancje sul plan ricreatif e turistic. 
Aministrazions comunáls, Pro Loco, associazions ambientalistis e culturáls, 
di resint ancje ecomuseus (Lis Aganis) a àn cussì promovüt, dongje di une 
linie di intervent une vore conservazionist e a pro dal aprofondiment de 
indagjin sientifiche, progjets finalizáts pardabon ae fruizion, elaborant 
e proponint destinazions interessantis e itineraris naturalistics a pro dai 
escursioniscj. 

La grande sielte des propuestis e cjape dentri tant che aree plui di riléf, 
ancje par vie des dimensions plui grandis, i magréts furlans e lis zonis di 
risultive. | prins, delimitát aes tieris cun composizion gropolose tra i cors 
dai flums Ciline, Midune, Cose e Arzin, a ufrissin al escursionist ambients 
sugjestîfs cun carateristichis di stepe, une vore siórs di flore, di esemplárs 
di speciis presentis e di origjinalitât di cualchidune di chés. 

Lis areis di risultive, invezit, a presentin un patrimoni impuartant sei par 
chel che al inten i arbui che lis rosis, cun cetantis varietâts di orchideis. E 
proprit la basse planure furlane e à cetancj ambits naturalistics une vore 
preseâts, za individuáts tai agns '70 e oportunementri studiáts e sometúts 
a vincui. Dut cás, dome pocjis di chestis areis a son stadis tramudadis in 
parcs e a àn podüt cussi usufruî dai vantacs leáts a chest procès; dutis 
chés altris a son, in ogni câs, cjantons di nature incontaminade une vore 
interessants, testemoneance impuartante di un ambient che aromai in 
buine part al à stât teatri di trasformazions radicáls. 

Tra chés che a àn vüt la fortune di deventá parc, e vál la pene di nomená 
il Parc des Risultivis, a sud di Codroip, che al cjape dentri une aree une 
vore interessante, cuntune sezion trasversál de fasse des risultivis, des 
olis di sorzint, pocis tarondis, cun ramificazions in rius che, plui a sud, a 
van a contribui ae formazion dal Stele, un dai flums principái di risultive 
de regjon. Il parc al é furnít pe funzion ricreative, cun viabilitât pedonál, 
passadoris, puints e bancjutis, e pe didatiche, cu la presince dilunc dai 
percors di cartei cetant eficacs par ilustrâ i aspiets idrogjeologjics, cu lis 
modalitáts diferentis dal torná sü de aghe di falde, e lis carateristichis 
principáls e speciis floristichis e faunistichis specifichis dai microambients 
esistents dentri de aree dal parc. 


| lúcs dal turisim vert: parcs 
naturalistics e leteraris 


Lis rivis vivarosis de Ledre 


Areis umidis dulintor Flambri 


Cjanton dal Parc dal Stele a Ariis di Rivignan 

La fontane di Vincjarét tal Parc Leterari "Ippolito 
Nievo" 


La Nuovo Saturno di Capitan Geremia... 


Un esempli interessant di parc urban al à chel fluviál dal Nunciel, a 
Pordenon. Si slungje intun toc di flum dongje dal centri storic dal cjáflúc 
dal Friül di soreli a mont, caraterizantsi pes splendidis plantis di flum 
e pe ricjece de faune itiche, il temul in particolár, a dimostrant il bon 
livel cualitatif des aghis. Par podé gjoldilu miór, in maniere ricreative e 
escursionistiche, al è stàt furnît di percors pedonái e di pistis ciclabilis, cun 
traviersaments juscj, e ancje di piçui bordaments par barcjis piçulis. La 
aree dal parc e cjape dentri, sore che il toc di flum, ancje un ciert numar 
di roiis che si butin tal Nunciel e ciertis areis umidis subit dongje dal centri 
urban, come il lâc de Buride o i laguts Tomadini. 

Intune altre picule aree li di Cordovát, simpri caraterizade des risultivis, al è 
stát creât un parc leterari, proponint cussi al visitadór cetantis sugjestions, 
tra nature e culture, tra aghe e leterature, dal moment che il parc al é 
intitulât al famós scritôr Ippolito Nievo, che al frecuentave cheste zone, 
li che al cjatave ispirazion pe só produzion artistiche. 

Par chel che al inten il turisim, e vál la pene di ricuardá ancje la vaste zone 
des risultivis dal Stele, cu la visite, in particolár, al percors cui implants des 
zonis umidis di Flambri (Talmassons) o cu la pussibilitát di là in canoe o 
in barcje cui rems par tocs maraveós dal flum, come, par esempli, chel 
che al lenc il Parc comunál a Ariis di Rivignan o pûr il toc plui a sud, tra 
i teritoris comunái di Pucinie e Palacül, tal Parc intercomunál dal Stele. 
Tra lis zonis di risultive di segnalà ai escursioniscj ancje lis Risultivis dal 
Vincjaruc, dongje dal centri di Cordenons. In cheste aree al à pussibil 
amirá cun facilitât lis olis di risultive insuazadis intun senari splendit cun 
tancj arbui, tant che vencjârs, platins e onárs. 

Lant in direzion de linie di cueste si rive li dal bacin lagunár. Achi i canái, i 
ghebi (picui canái), lis velmis e lis barenis, instrecantsi fra lór, a costituissin 
il paisac carateristic des marinis di Grau e Maran. 

| pócs, par solit grups scolastics, che a sielzin, magari partint cu la barcje 
di Geremia, di aventurási a torzeon pe marine, a àn la oportunitát di 
cjatási intun contest ambientál cetant sugjestif e siôr di stimui. La ricjece 
significative di varietât di uciei, la vegjetazion origjinâl e il stes implant 
morfologjic, une vore variât e sometüt a cambiaments continuis, la bielece 
e la impuartance sul plan etnografic dai casons dongje de fós dal Stele 
o dal piçul nucli insediatîf di Porto Buso, ancje se cumó al è bandonát, 
a son dal sigür motif di atrazion e a àn di podé rapresentá un valór 
zontát tal panorame dal svilup turistic de aree de cueste, ancjemó masse 
monopolizade de ufierte turistiche classiche de balneazion. In efiets, si 
podarés ipotiză un sisteme dai casons tant che rét pussibile di struturis 
ricetivis e di servizi in aree lagunár par sodisfà lis gnovis esigjencis di un 
turisim vert e responsabil. 

La culture dal pes: Valis Canal Novo 


| casons te Lagune di Maran 


| cason di une volte a servizi de nature 


Avifaune te Val Canal Nuovo 


Il turisim dai pelegrins Ig 


Il Santuari di Barbane tal mieg de lagune 


| sistemis tradizionals de pescje in lagune, cui cogói o covói e i grasiui, 
une volte fats dome cu la cjane autoctone di palút, lis vals di pescje, lis 
lôr formis fatis cun tant inzegn dai cultórs di pes, cui arzins, il sbregheval 
e il fossál, il lavorîr e lis sieraiis, soredut la abilitât e il mistîr di chei che a 
lavorin, a son un patrimoni, storic e culturâl ancjemó prin che economic, 
che al à lis sós lidris tal rapuart tradizionál dai abitants de marine cu lis 
risorsis naturalmentri ufiertis o tiradis für cun sapience dal ambient naturál. 
Proprite lis areis de marine risiervadis ae coltivazion dal pes, in particolàr se 
a son intervents produtifs ispirâts aes modalitàts estensivis plui tradizionáls, 
duncje intune relazion di sostanziál ecuilibri cul ambient dulintor, a puedin 
a plen titul rientrá tes politichis dal valorizá dal teritori e intune plui 
amplie ipotesi di "fruizion" sul plan turistic, un turisim dal sigür di nicje, 
in mût particolâr atent ai aspiets naturalistics e ai segns carateristics di 
un paisag culturál di valór inestimabil. 

Il Centri Visitis Valle Canal Novo, a Maran, al è un valit esempli di intervent 
finalizât di une bande conservá un contest ambientál une vore preseát 
e dí ché altre a valorizá a vantag di une dople modalitát di fruizion: ché 
rapresentade soredut dal mont de scuele e ché codificabile intune cierte 
maniere dentri dai confins dal turisim naturalistic. 

Tal prin cás, tai agns si & aromai consolidade la azion educative promovude 
dal Centri e davuelte ai arlêfs, picui e granduts, che a sielzin di passá 
culi cualchi ore — la resinte costruzion, tai órs dal perimetri dal Centri, 
de forestarie e permet di slungjá la permanence e di insiorá la visite cun 
laboratoris — di efetive educazion ambientál. 

No je di trascurá, dut cás, nancje la presince cuotidiane di un public di 
curiós e passionáts che al individue tal sit maranés un impuartant esempli 
di une pratiche turistiche divierse, ma no par chest motif mancul atrative 
e rilevante. Il Centri al è ancje il biliet di visite di une zone di alt interés 
naturalistic e ambientál, istituide tal 1996 tant che Risierve Naturál 
Regjonál, parie cun, simpri tal contest lagunár, la Risierve Fós dal Stele, 
che si pues visitá dome vie aghe e la Risierve Val Cavanata, tal teritori 
comunál di Grau. 


La realtát gradese e je cetant cjapade dentri tai aveniments de storie 
religjose pe Ete Antighe tarde e te Ete di Mieg alte, jessint stade ancje 
par cirche tré secui sede episcopál. Proprit in chest impuartant periodi 
storic de Isule di aur al nas il famosissim Santuari di Barbane, fat su intune 
picule isule te marine. 

Si conte che tal 582 d.C., in ocasion di un diluvi trement, une statue de 
Madone che e steve su la aghe si fermà tra i ramács di un arbul che al 
cresseve su la picule isule. In chel puest si decidè di fà sü une glesie cun 
dongje il convent. Il non di Barbane, cun dute probabilitât, al ven dal non 
dal prin abât, Barban. 

Il santuari e je destinazion costante di pelegrins e visitadórs e la prime 
domenie di Lui, fin dal XIII secul, daspó di une grande pestilence, par 
ringraziá, si celebre la fieste dal Perdon, cuntune lungje procession di 
barcjis, bilisiade di festons e bandieris, che dal puart di Grau e va fin a 
Barbane. 

Lis idroviis | 


Toc de Litoranie venite a Lignan 


| canái a deventin lis stradis dal már 


Lis "bricole" a segnin la vie ai navigants 


| stabiliments termái 


E e 


Lis termis di Grau 


Il stabiliment termál di Lignan 


La Litoranie venite, as di comunicazion fat dilunc vie de prime vuere 
mondial, par garanti la sigurece de navigazion tra Vignesie e Grau, sore che 
par resons belichis evidentis, favorint lis azions di atac cuintri de marine 
militár austroongjarese, e je une vie interne navigabile cetant interessante 
che, ancje se sul plan comerciál, vie pai agns, e je stade doprade simpri 
di mancul, e e podarés, intun avigni prossim, vé une funzion impuartante 
tal setór turistic des viis di aghe internis. 

Al è un as paralél al mâr che al travierse par une lungjece di cirche sessante 
chilometris une des areis plui sugjestivis, di alte cualitát naturalistiche e 
interessantis dal pont di viste dal paisac dal Friúl, come che e je la marine. 
Cun di plui al à il vantac di meti in colegament tra di lór chés altris vie 
di aghe minórs, fatis dai tocs terminái dai flums principái di risultive: il 
Stele fin a Prissinins/Palacúl, il Cuar fin ae impuartante aree portuál di 
Puart di Noiâr, l'Ausse fin aes puartis di Carvignan, il canâl Anfure e il 
flum Natisse par rivâ a Aquilee. 

In considerazion dai ecuilibris debii dai ecosistemis lagunárs, forsit al 
e pussibil previodi la cressite di un turisim particolár nautic, minoritari 
tal setór des imbarcazions par dipuart in espansion continue; un turisim 
nautic, juste apont, sensibil e atent a rispietà il patrimoni naturalistic. Par 
chest setór dai passionâts de nautiche par dipuart la Litoranie venite — 
cognossude plui come Canál di Bevacane tal toc tra il Tiliment e la marine 
di Maran - e podarés rapresentá la vie principál li che tai intors di ché si 
puedin fà diviers circuits escursionistics. Il model al podarés jessi chel de 
vie di aghe — flums e canái — de France, li che bielzà di cualchi desene di 
agns si é fate sù une tipologjie particolâr di fruizion turistiche e soredut 
di maniere di concepí la vacance suntune barcje, magari doprant motórs 
eletrics. 


Grau e Lignan a proponin a chei che ju sielzin par passâ un periodi 
di vacance ancje programs di curis termáls. Di fat, lis dós localitâts a 
an stabiliments modernis in stát di ufrî une serie svariade di servizis 
curatîfs, de balneoterapie ai bagns di savalon, des curis di inalazion ae 
fisiochinesiterapie, sfrutant lis proprietâts benefichis e terapeutichis dal 
savalon, tirât für in profonditát, e de aghe di mâr, gjavade tal mâr alt 
e po tratade cun ciclis di depurazion di pueste. Se a Lignan lis termis a 
nassin tart, a metát dai agns '60, tant che risorse ulteriór e complementár 
de propueste balneâr classiche, a Grau la aghe dal már pes terapiis e fo 
doprade fin dai primissimis agns dal XX secul e diretementri dentri di ciertis 
struturis alberghiris, par iniziative dai titolárs, cussients de oportunitât di 
podé ufrî ae clientele chest servizi di cualitàt. 

Dome tal 1933 a forin inauguradis, vierzintlis al public, lis Terme Marine, 
dopo cetant rimodernadis e integradis a metát dai agns '70. | bagns di 
savalon, invezit, si fasevin ancjemó ae fin dal Votcent, diretementri in 
splaze, dentri di areis cengladis di pueste e cun cistiernis par cjapá sü la 
aghe di ploie utile par lavási dopo il tratament. Dal moment che in chescj 
ultins agns la balneoterapie e soredut la psamoterapie no son plui cussi 
atrativis, sore che domandá ciclis avonde luncs simpri mancul adats ae 
organizazion di vué de vacance, basade su la riduzion de permanence e 
su la moltiplicazion dai periodis di vacance, i stabiliments termái a son 
furnîts di ufiertis plui ampliis e inovativis, soredut leadis ae bielece dal 
cuarp, tant che ativitáts pal benstá e centris di tratament estetic. 

Parcs ricreatifs e tematics ] 


L'Acquasplash di Lignan 


Cuant che il savalon e la aghe dal már no son plui avonde, o miór si à 
la sensazion che no sedin plui suficients, par garanti il divertiment, ai 
vacancirs che a son tes localitâts balneárs dal Friül, ur vegnin ufierts in 
alternative une vore di divertiments. | parcs acuatics, tant che Aquasplash 
a Lignan, e il Parc termál acuatic di Grau, inserît intune aree dongje dal 
complés termál e cuntune dople finalitât, curative e ricreative, a rapresentin 
dal sigür lis fonts principáls di riclam, ma ancje i classics luna park, i puescj 
ricreatifs dilunc la splaze e altris struturis a costituissin un sigür motif di 
divertiment. In chest contest a van ancje segnalâts il Parco Zoo Punta 
Verde e il parc tematic Gulliverlandia di Lignan. 

Tra gjeografie e storie 


Formis di urbanizazion e gnüfs citadins te planure furlane 


| procés di urbanizazion 


Daúr dal sburt de urbanizazion lis citát a cambiin 
aspiet 


Cu la peraule urbanizazion si intint la concentrazion des personis e des 
lór ativitâts in insediaments no agricui. Dut câs no si concretize dome 
cu la concentrazion e duncje la cressite di dimension, ma ancje cu la 
contemporanie cressite di numar dai centris abitâts. 

Si à di fà presint che il studi dai procès di urbanizazion al à leât une vore 
aes dinamichis socio economichis dal teritori in cuistion: la distribuzion de 
popolazion no reste stabile tal timp, ma e cambie di continui, influencade 
di cetancj fatôrs Al è impuartant, duncje, capi il fenomen sei tes sós lidrîs, 
analizant lis trasformazions vudis tal timp e lis motivazions relativis ae 
fonde, sei tes sós prospetivis pal avigní, par rivá a organizá il spazi te 
maniere plui juste in relazion aes esigjencis de comunitât e dal ecuilibri 
complessif dal teritori. 


La citât di Udin tal passât 


= 


Place Sant Jacum, il salot venezian di Udin 


La formazion de aree 


Lis gnovis struturis di servizis te periferie 
imediade 


Par capî tal specific la evoluzion de struture urbane de alte planure furlane 
si à di osservà i cambiaments che il cjâflăc al à vüt vie pai ultins secui e 
che a àn produsût l'asset di cumò. 

Udin e à cognossüt une cressite demografiche impuartante tal passat, che 
si è fermade dome cu la anession dal Friùl ae Republiche di Vignesie (1420) 
e la seguitive pierdite parziàl de funzion politiche de citàt. Di ché volte, 
ancje se sot diviersis aministrazions, si è mantignude a nivei demografics 
plui o mancul consistents ma costants, inricjintsi di palacs di siórs e di 
oparis publichis cence, dut câs, là oltri l'anel des muris. 

Un rilanç economic e demografic al à sucedüt, invezit, cu la anession 
al Ream di Italie (1866), cuant che Udin e je deventade cjaflùc di une 
regjon di frontiere, rivelantsi un centri aministratîf e militár impuartant 
e un colegament fondamentál pes comunicazions. Cun dut achel, dome 
a parti dal secont dopovuere la citát e à cognossút ritmis di cressite plui 
alts, cul inizi pardabon di un procès di urbanizazion che al à cjapât dentri 
ancje dut il teritori dulintor, inviant il fenomen de dispersion urbane e 
costituint une aree metropolitane. 


In efiets, in timps plui resints, tai agns Sessante e Setante dal Nüfcent, 
l'abitàt al è lát incuintri a une espansion mai viodude: superáts, dilunc 
ciertis diretoriis, i confins comunái, e je stade creade ator de citât une 
schirie di insediaments cun densitât basse, caraterizâts di vilutis mono 
o plurifamiliârs. 

| dâts dal censiment dal 1981 a metin in evidence une stasi te curve 
demografiche di Udin, cuant che i comuns dongje a jerin in clare espansion. 
Si note, di fat, in chest periodi une tindince a bandoná il centri citadin 
e a trasferísi te perifarie o tai comuns de cente esterne. Chest procès 
di suburbanizazion al fo favorit di un benstá economic slargját che al 
permetè a tantis fameis di comprâ une cjase lór. La decjadence des struturis 
ediliziis dal centri di une bande e l'aument dai presis dai teren edificabii 
e dai imobii in citât di ché altre, a judarin a determiná cheste situazion. 
Si à, inmo sore, di precisá cemüt che la trasformazion progressive dal 
üs di largjis fassis di teritori ator de citât no forin determinadis dome de 
espansion de funzion residenziâl: si zontarin ancje lis struturis destinadis 
ae produzion, i implants publics, lis stradis e lis diviersis e plui resintis 
struturis di servizi. 

La aree urbane udinese di vuê 

Imigrâts a Udin 


Il svilup dal centri industrial 
di Pordenon 


m 


Pordenon su lis rivis dal Nunciel 


Archeologjie industriál te “Manchester d'Italia” 


Vie pai agns Novante la aree dal comun di Udin e cognós un gnüf increment 
demografic, cul rivà di flus migratoris simpri plui consistents, che a son 
aromai plui dal 1096 de popolazion residente complessive. La presince di 
forescj e jere in prin indrecade soredut viers il centri citadin; cul timp, metint 
in vore un procès di sostituzion de popolazion locál, e à cjapât flât ancje 
in altris areis dentri de citàts, creant dispès cuartîrs etnics, microcosmis 
cuasi indipendents dal esterni (par esempli i cuartîrs dongje de stazion 
feroviarie, come che al sucét ancje in altris citâts talianis). 

La ultime tindince par ordin cronologjic, destinade perd a manifestási 
in maniere simpri plui evidente, e je la difusion dai imigrâts su dut il 
teritori dulintor: dopo i centris plui grancj, cumó ancje i comuns medis e 
picui a son daür a frontà il fenomen dai imigrâts, ingolosits de presince 
di un marcját dal lavór dinamic e di lozaments cun coscj plui limitâts. Si 
puedin contá cussi ancje i cirche 450 forescj residents a Cjampfuarmit, 
i 500 e plui che a àn cjatát cjase tal teritori di Pasian di Prât, i sü par jü 
altris 450 a Pucui, i 800 che a son a stá tal comun di Tavagnà e i 200 e 
plui a Reane dal Roiâl. 


La planure de Diestre dal Tiliment e je caraterizade de presince di une citât 
cjâflăc di dimensions modestis, Pordenon, cun alc plui di 50.000 abitants, 
ma che e à savüt svilupà dulintor une aree urbanizade di dut rispiet cuntun 
fuart caratar industriál. In efiets, intor dal nucli storic di implant medievál, 
nassüt come centri strategjic pal cumierc dilunc dal flum navigabil Nunciel, 
e dopo ingranditsi e abelit dilunc il domini de Serenissime (dai prins agns 
dal cincent ae ete napoleoniche), za vie pal XIX secul si invià un procès 
significatif di industrializazion, leât in particolâr ae presince di cotonificis 
e documentát dal non " Manchester d'Italia" dàt ae citadine. A cjaval tra 
Votcent e Nüfcent i cotonificis e i stabiliments tessii, logâts sui teritoris 
di Pordenon, Purcie e Cordenons, dant lavór a cirche un miâr di oms e 
feminis, a favoririn il svilup e il slargjament di cuartîrs operaris impuartants, 
determinant cirche il dopleament de popolazion residente. 

In chest periodi la struture urbanistiche e mudà di plante für, cul là indenant 
di espansions produtivis e residenziâls che a causarin un superament de 
funzion esercitade dal nucli storic fin in ché volte, a pro invezit dal rapuart 
preferenziál tra lúc di lavór, la fabriche, e lúc di residence, la cjase. 

Il rilanç economic di Pordenon 


Centri comerciál te aree metropolitane di 
Pordenon 


Dopo cualchi deceni di crisi profonde, dutune soredut cui efiets disformants 
dai doi conflits mondiái su la citát e su lis campagnis dulintor e cul declin 
de produzion tessil, a parti dai agns '50, si viodè l'inviasi di une fase 
di reindustrializazion rapide, in particolâr tai setórs eletromecanic dai 
eletrodomestics (Zanussi, vuê Elettrolux), de ceramiche (Galvani) e dal 
compart siderurgjic e metalmecanic (Safop e Savio). La riprese dal setór 
secondari al volé dí ancje un rilanç sul plan demografic, judât de istituzion 
tal 1969 de provincie di Pordenon e duncje dal rûl di cjáflüc cjapât de 
citât fabriche sul Nunciel. Dal 1951 al 1971 la popolazion cuasi si dopleà. 
Dal pont di viste dal implant urbanistic, la citát e continua la só evoluzion 
espansive, cometintsi vie vie cui teritoris comunái limitrofis, lant cussi a 
costituf une picule aree metropolitane. La conformazion di cheste, in prin 
centrade suntun as slungját privilegját, che al coincideve cu la strade 
statál Tresemane (Pontebbana), a parti di Fontanefrede fin a Copule, e 
veve cambiát, ancje ae lûs de cressite des realtáts insediativis di servizis — 
centris comerciái e ipermarcjàts — cjapant la forme di aree tentaculár, li che 
Fontanefrede, Lavorét, Cordenons, Copule, Vildiflum e Prate di Pordenon 
a son lis estremitáts dai tentacui principái. Al à un sisteme citát, pandüt 
sul teritori, in definitive une aglomerazion urbane di dimensions mediis 
piçulis, contant in dut 130.000 residents. 


La rét urbane minór 
de planure furlane 

Une imagjine sugjestive di Sant Vit dal Tiliment 


Il municipi e il tor di Codroip 


Dongje e in relazion cui doi pôi principâi, rapresentàts dai cjáflúcs di 
provincie di Pordenon e Udin e des relativis areis metropolitanis, la planure 
furlane si caraterize par cetantis citàts minórs che a contribuissin ae 
definizion di une rét urbane di planure e soredut a imbastissin la plui 
grande e complesse rét regjonál des citàts. Sacîl, Spilimberc e San Vit dal 
Tiliment te diestre dal Tiliment, Codroip, Tisane, Palme, Carvignan, Cividât 
e Gardiscje de bande di campe, a son lis citadutis di riferiment dai relatifs 
distrets. Lis lór dimensions demografichis a van di póc plui dai 5.000 
abitants di Palme e i cuasi 20.000 di Sacîl, ancje se par jessi plui precis si 
varès di contá lis popolazions no dai singui comuns ma des piçulis areis 
urbanis plui slargjadis, par esempli metint dongje dai 13.000 abitants di 
Tisane ancje i 2.000 residents tal teritori comunál li dongje di Roncjis. 
Cussi al centri di San Vit dal Tiliment (cirche 14.500 ab.) al sarès il câs di 
zontá ancje i 8.000 e plui abitants de “citât dal vin" Cjasarse, dant vite 
a une sole realtát urbane di plui di 22.000 personis. 

Cun funzions ancje difarentis — militárs, fin a cualchi deceni indaár, di 
servizi e culturál, vué, tal cás di Palme, crosere impuartante di viis di 
comunicazion e centri comerciál in riferiment a Carvignan, centri di 
servizis, in particolâr sanitaris e di istruzion, par chel che al inten San Vit 
dal Tiliment, pseudo citât dormitori tal câs di Codroip, e v.i. — chestis citâts 
a presentin une distribuzion teritoriâl avonde omogjenie e ecuilibrade, 
vint un valór di riferiment pes rispietivis areis li che a esercitin une fuarce 
di atrazion plui o mancul fuarte. 

| "gnüfs" citadins 


La stazion 
dai trens 
li che a 
partissin, 
a rivin e 

* si cjatin 
citadins 
vecjos e 
gnüfs 


cinês 


Un negozi al servizi de comunitât africane 


Il Friùl al è stát par tant timp tiere di emigrazion. Vie pe ete moderne 
la emigrazion e jere fate di partencis stagjonáls. De seconde metât dal 
Votcent e ai prins dal Nüfcent, e in particolâr ae fin dal secont conflit 
mondial, lis partencis a son però deventadis definitivis. 

Di póc timp, dut câs, la situazion e je cambiade di plante für. Intune prime 
fase, de metát dai agns '70 e par dut il deceni seguitif dal secul passát, a 
son tornáts dongje chei che a jerin emigráts e a son rivâts i prins imigráts. 
Po dopo, tai ultins vincj agns, il Friúl al à deventát pardabon une tiere li 
che a rivin schiriis di forescj di dutis lis bandis dal mont. 

Il cambiament a tiere di acet al è scomencát vie pai agns Setante dal XX 
secul, cul miorâ des cundizions economichis e sociáls. II teribil teremot dal 
1976, invezit di jessi un moment di roture, al à clamât dongje lavoranzie 
par ricostruî, deventant motór di svilup, e ben plan il model Nord Est si 
è pandút ancje in chestis zonis, favorit de posizion strategjiche dal Friül 
tal cür de Europe. 

Ancje se l'interés pal fenomen de rivade al sedi pluitost resint e la 
imigrazion e sedi saltade tai voi aes istituzions e dai autoctons dome 
tai ultins agns, la aree e je simpri stade interessade di spostaments di 
popolazion, sei taliane, sei foreste. Dut câs, al & a parti dai agns Novante 
che la presince dai forescj e je aumentade simpri di plui e la schirie di 
etniis presentis sul teritori si à simpri plui slargjade, stant che e je rivade 
int ancje di País in prin taiâts für dal fenomen des partencis. Sore a 
presincis rivadis de ex Jugoslavie e de Penisule Balcaniche (Albanie in 
primis), vué o cjatin africans (in particolár dal Ghane e Maroc), europeans 
dal Est (soredut origjinaris de Romanie), asiatics (cinés e, di póc, indians 
e cingalés) e sudamericans (in particolár de Colombie). 


74 


| lücs preferîts 


Une tende tuareg tal Claustri di Sant Francesc a 
Pordenon 


Il municipi di 
Cervignan, 

une des citâts 
multietnichis dal 
Friúl 


Te planure furlane e te fasse de cueste indi à la concentrazion principál di 
imigráts, soredut se si cjapin in considerazion in relazion ae popolazion 
residente. Cussi la aree dal mobil te basse provincie di Pordenon e ancje 
il cjáflüc a presentin une incidence cetant alte dal fenomen de imigrazion, 
cun valórs dal 13% e adiriture al 21,7% tal câs di Pravisdomini, un dât 
tré voltis sore de medie regjonál. Il centri cjáflüc e Lignan, in provincie di 
Udin, a superin i dodis ponts percentuái. La distribuzion e je cetant leade 
ae ufierte di puescj di vore, ancjemó avonde alte tai diviers comparts de 
industrie dal pordenonés e tal setór turistic ancje se la grave crisi eco- 
nomiche scomençade tal 2008 e je daür a creà plui di cualchi dificoltât. 
Se, invezit, si valutin i valôrs assolûts, lis comunitâts di imigrâts plui 
numerosis a son logadis, sore che tai comuns li che si lavore il mobil, 
dilunc de fasse di teritori che di Sacîl e va a Pravisdomini, e tai di cjaflùcs 
di provincie, ancje naturalmentri tai teritoris comunâi demografichementri 
plui grues, in particolâr a San Vit dal Tiliment e Spilimberc a diestre dal 
Tiliment, e a Tisane e Carvignan de bande campe. 

La integrazion pussibil 

Fruts de comunitàt tuareg di Pordenon 


associazione ONLUS 


Mediatori di comunità 


Un manifest che al promóf la azion dai mediatórs 


Il caratar variât e dinamic de imigrazion, dongje ae tendence ae 
stabilizazion, dimostrade, sore che dal cressi dal numar di residents, 
ancje dal procès di feminilizazion e de cressite cuantitative di minórs e 
frutin, a àn sburtát studiós e aministradórs a confrontási cu la dibisugne 
e i problemis de integrazion. 

No si pues, di fat, dineà che la convivence fra autoctons e forescj no 
sedi simpri facil e che dispés a son i imigráts a jessi atórs debii, se no 
adiriture invisibii. Gjeneralizazions e stereotips a son cetant pandüts e 
cualchi gjeograf al à fevelât di integrazion subalterne, indicant cun cheste 
peraule la pussibilitàt dai forescj di integrási dome tal setór lavoratîf e 
no in chel abitatif o sociál. 

Cjapade cussience de situazion, propri par risolvi i problemis di integrazion, 
a sono státs ativâts intervents istituzionâi e privâts. Par esempli, tal contest 
furlan une realtât come il Centri "Ernesto Balducci" di Cuian, tal comun 
di Pucui, al à un segnál fuart di cemüt che il bon acet, intindüt ancje e 
soredut come la disponibilitât di un sotet, al sedi un moment impressindibil 
par un inseriment efetîf intune gnove comunitât. 

Dal pont di viste lavoratîf i progjets ativáts a son stâts indrecáts a favori 
la formazion dal forest, disvilupantint la mobilitât professionál assendente 
e cirint di ridusi, par miec di cors di pueste, i infortunis sul lavór, un dai 
problemis plui pandüts. Cetant impuartant al à stât vierzi sportei destinâts 
aes feminis forestis che a davuelzin la ativitát di massarie e badant; 
progjets al feminil a son stâts indreçâts ancje a combati il sfrutament 
sessuál. 

Cetant al à stát fat ancje pe cuistion abitative, une vore delicade. Tancj a 
son i berdeis che un forest al à di disbroiá par vé un sotet cun carateristichis 
justis par permeti di sodisfá la domande di riunion. Si à di visási che in 
cualchi citát e citadine i forescj si son concentráts in ciertis zonis fasintlis 
deventá, di fat, cuartirs cun carateristichis etnichis precisis e cun segnái 
inconfondibii de lór culture e tradizion. Cussi il paisac urban al é daür a 
modificá deventant simpri plui simil a chel des altris citáts dulà che la 
imigrazion si à aromai consolidade, e dulà che la varietât multietniche si 
pues lei soredut tes insegnis dai locái publics e des buteghis. 


Simpri plui atenzion si da ai fruts e ai zovins, che dispés si cjatin a scugni 
gjestí, in maniere ancjemó plui conflituál rispiet ai grancj, il scuintri fra 
culturis, par cirf une identitât che e sodisfi la partignince contemporanie 
a doi monts diviers: chel dai gjenitórs e duncje de regjon gjeografiche e 
culturál di divignince, e chel de realtât che ur da acet, cetantis voltis cussi 
lontane dal lór müt di jessi. 

Par confrontási cun cheste complessitât lis istituzions, a nivei diviers e in 
cetancj setórs, si son organizadis par cirî di dá rispuestis ai dirits di chescj 
fruts: dirit di và une istruzion e tal stes timp il dirit di viodi ricognossude 
la lór “diversitát” culturál e linguistiche. Cussi, dongje dai mediatórs 
linguistics e culturâi, che a judin i minórs forescj a inserísi in maniere 
il mancul traumatiche pussibile te realtát scolastiche locál, a son státs 
fat e si fasin ancjemó diviers progjets indreçâts ae cognossince e ae 
valorizazion de diversitât. 


15 


Documentazion 


76 


par 
aprofondi 


La planure e la cueste dal Friül 


Libris 
e opuscui 


Barbina G., La centralità di Udine nel sistema insediativo friulano. Analisi di un processo, in 
Menis G.C. (par cure di), Udin. Mil agn tal cûr dal Friül, Societât Filologjche Furlane, Udin, 
1983, pp. 43-49. 


Begotti P. C., Sclippa P. G. (par cure di), San Vit, Società Filologica Friulana, Udine, 2010. 
Ciceri L. (par cure di), Pordenon, Società Filologica Friulana, Udine, 1970. 
Cinello D., Micelli F., Friuli. Visions & Visuăls, Esaprint, Maniago (Pn), 2007. 


Istituto per l'Enciclopedia del Friuli-Venezia Giulia (par cure di), Enciclopedia monografica 
del Friuli Venezia Giulia, il paese, parte seconda, Istituto per l'Enciclopedia del Friuli-Venezia 
Giulia, Udine, 1971. 


Italia Nostra (par cure di), Udine ‘900: un secolo di trasformazioni urbane, senàus, Udine, 2005. 
Menis G.C. (a cure di), Udin. Mil agn tal cúr dal Friül, Societát Filologjche Furlane, Udin, 1983. 


Occioni Bonaffons G, Illustrazione del comune di Udine, Società alpina friulana, Udine, 1886 
(ristampe, Del Bianco, Udine, 1983). 


Società Alpina Friulana (par cure di), Illustrazione del Comune di Udine, Doretti, 1866 
(ristampe, Del Bianco editore, Udine, 1983). 


Tagliaferri A., Udine. Introduzione e guida all'arte ed ai monumenti della città, Del Bianco, 
Pordenone, 1986. 


Tentori F., Le città nella storia d'Italia, Udine, Laterza, Roma-Bari, 1988. 
Tentori F., Udine: mille anni di sviluppo urbano, Casamassima, 1982. 


Touring Club Italiano (par cure di), II Friuli Venezia Giulia. Enciclopedia tematica, vol. 5°, i 
capoluoghi, Touring Club Italiano, Milano, 2006. 


Vianello A., Vicario F. (par cure di), Codroip, Società Filologica Friulana, Udine, 2008. 


Zuliani G., Primordi delle industrie pordenonesi, in Ciceri L. (par cure di), Pordenon, Società 
Filologica Friulana, Udine, 1970, pp. 392-410. 


La planure e la cueste dal Friül 


Il " bonum facere" 


La "buine tiere" dopo la bonifiche 


| candi a caraterizin il paisag di bonifiche 


Un pocje di storie: 1866-1915 

La idrovare Fraida a Blancjade 


Tra gjeografie e storie. I temis: la bonifiche 


La peraule bonifiche e ven di " bonum facere", o ben rindi bon. Praticade 
fin de antichitát, e je une ativitát li che l'om al cir di restaurá une situazion 
di ecuilibri cul ambient che al é dulintor, intervignint su di lui e plasmantlu 
par rindilu plui just pes sós esigjencis. 

Al é dome dai agns '30 dal Vincjesim secul che la bonifiche e à cjapát, 
cu la dimension ternarie — ven a stâi idrauliche, igjieniche e agrarie tal 
stes timp —, il so significât plui complet, chel di integrâl, cjapant dentri 
no dome i intervents di risanament idraulic dai terens, ma ancje chei 
par meti adun une normál ativitât agricule: la sistemazion dai terens, la 
irigazion, la ricomposizion dai fonts framentáts, la costruzion di fabricáts 
rurái, di acuedots, di stradis. In cheste prospetive la bonifiche e devente 
une opare costante di protezion dal ambient, par difindi, mantigni e 
valorizà l'ecuilibri naturâl. 

In Friül Vignesie Julie adiriture il 43% di dute la superficie regjonál e je 
classificade dentri di un comprensori di bonifiche e timp indaür e je stade 
soredut la Basse furlane a scugní confrontási cu la necessitát di intervents 
par risaná teritoris malsans e póc produtîfs. Tai órs setentrionái di cheste 
aree si cjate, di fat, la fasse des risultivis, li che dilunc lis aghis che a corin 
in falde, cjatant un sot tiere impermeabil, a saltin für formant cors di aghe 
di grande puartade e imprevedibii, tant di causâ situazions pesantis di 
disordin idraulic, che a incidin ancje su lis cundizions socioeconomichis 
e psicologjichis dai abitants. 

La esperience e lis cognossincis di cumó a àn fat viodi cemüt che i 
proviodiments par tignî front ae subsidence, previgní i alagaments, contignî 
la erosion di spuindis e arzins, come ancje la racuelte e il smaltiment tal 
már o tal flum des aghis disgotadis des campagnis, des areis urbanizadis, 
di chés turistichis e di chés industriáls a sedin intervents indispensabii 
par tutelá l'ambient. 


Tal periodi de unificazion fin ae prime vuere mondiál, la agriculture de 
basse planure furlane, ancje se e veve segnái di rinovament, no veve 
dut câs dimostrât fuartis capacitâts di acumulazion di capitâi e duncje 
ocasions reáls par azions di consolidament e di cressite. Für che cualchi 
aziende, la ativitât agricule e jere ancjemo, pe plui part, di autoconsum 
se no adiriture di sussistence. 

Un dai motifs principái di cheste situazion e jere la superficie agrarie 
limitade: ai prins dal Núfcent, plui di 50 mil etars a jerin ancjemó palût. 
| intervents fats fin a chel moment a jerin risultâts scjars, sei pes piculis 
dimensions des areis di intervent sei pes soluzions tecnichis adotadis, no 
justis pes carateristichis morfo pedologjichis. 

La prime vuere mondial, inmó sore, domandant un distac sfuarçât dai 
contadins furlans dai lór cjamps, e manda in piés il cuadri complessif, 
puartant a lotis contadinis che a viodevin di une bande part dai fituái, 
metadiaris e piçui proprietaris metüts dongje tes organizazions politichis 
sindacáls des leghis e di ché altre la Associazion agrarie, li che a jerin 
indreçâts i grancj proprietaris e che e veve pierdût l'origjinál caratar 
progressist a pro di un orientament capitalist. 

1918-1940 


Il stabiliment SAICI — Snia Viscosa tai agns '50 


La estension des areis coltivadis e jere un dai obietîfs dal guvier Mussolini, 
che al invisti sumis consistentis e al intervignì cun legs di pueste par savoltá 
la ande des robis tes areis sotutilizadis. Il Test Unic des legs su lis bonifichis 
des palüts e dai terens paludós e la lec Serpieri a permeterin une schirie 
di trasformazions, che a cjaparin dentri l'ambient fisic, la produzion e la 
situazion sociál di dute la Basse furlane. Dut cás tantis des sperancis di 
partence a larin discontentadis: pe scjarsece dai fonts stanziâts lis oparis 
previodudis a scomençarin ben plan o no scomençarin par nuie. 

Il procès che al puartà la planure furlane a jentrà tal sisteme produtif de 
provincie e a deventá une part funzionál dentri di une regjon economiche 
in cressite al fo lunc e sufiert, ma infin si vioderin i prins risultâts: fra i 
centris abitâts, prime des bonifichis si e no colegâts fra di lór, e saltà für 
une trame simpri plui fisse di stradis e lis gnovis tecnichis agronomichis 
a scomencarin a cambià i caratars de produzion. 

Tai agns '30 te Basse furlane e capità une altre trasformazion: la presince 
tes areis umidis di une cane particolarmentri juste par gjavá für la celulose 
e fo ae fonde dal progjet de Saici, daspó Snia Viscosa, par costruf in cheste 
zone un grant complés agroindustriál. Une viere proprietât dai Savorgnan 
e vigni comprade de grande aziende lombarde tal 1937 e il picul e aromai 
cuasi bandonát centri di Tor di Zuin al deventà “Torviscosa” (il Tor). 

La azion di bonifiche, ancje se incomplete, e de un sburt a dute une schirie 
di iniziativis che a finirin par segnâ un mudament. L'efiet plui impuartant 
dai prins agns di risanament e intervent al fo chel di vé fat capí, soredut 
ae popolazion residente, che ancje chest teritori al podeve davuelzi un 
rül impuartant tal contest de economie furlane. In graciis ae bonifiche, il 
Friùl produtif si slungjă duncje viers sud, de linie des risultivis ae lagune 
e ae cueste adriatiche. 

Dal secont dopovuere a vué 


Une moderne aziende di bonifiche 


La ativitât di ricostruzion dal secont dopovuere e puartà a fà l'acuedot 
dal Friúl meridionál, cussi ducj i comuns de Basse a poderin vé la aghe di 
bevi, a fini la bonifiche e a modernizä la rêt des stradis. 

Tal 1964, inmó sore, al vigni costituit il Consorzio per lo Sviluppo Industriale 
della Zona dell'Aussa-Corno, che al invià la realizazion di cetantis oparis 
di grandis dimensions, destinadis a trasformà une aree ancjemó póc 
coltivade e surtumose intune grande zone industriál. 

Determinant pal avigni de Basse e fo la fusion tal 1966 di ducj i consorzis 
di bonifiche che a jerin intun ent unic, clamát Consorzio per la Bonifica e lo 
Sviluppo Agricolo della Bassa Friulana. Tal 1989, cuntune altre unificazion, 
al nassé ancjemó un gnüf ent, che al cjapà il non definitif di Consorzio di 
Bonifica Bassa Friulana, cun competence su di un teritori che al cjapave 
dentri trentecinc comuns. 

al T 


II Domo Dogale su la place principál 


Lücs di tiere: citât fuartece e citât fabriche 


Palme, la citát fuartece de Serenissime, edificade ae fin dal Cinccent, si 
inserive intun cuadri storic particolâr caraterizát de volontát de Republiche 
di Vignesie di rinfuarcî i confins orientài, menaçâts par plui di un secul des 
cetantis scorsadis di bande dai Turcs e soredut des pretesis espansionistichis 
de Austrie che e jere rivade a controlá il teritori de Contee di Gurize e a 
concuistá la fuartece di Gardiscje, di impuartance strategjiche. 

Palme, duncje, e nassé tant che fortificazion par difindi une aree di confin 
une vore critiche. La decision dulà fà sü la citát gnove e vigni für ancje 
de considerazion atente di nature strategjiche relative ae presince in ché 
zone di planure, a cjaval fra alte e basse, de confluence di cualchidune 
tra lis principáls viis di comunicazion di ché ete, che a lavin daúr, in buine 
part, dai percors romans antics nord sud e est ovest. 

E jere une citát cun funzions militârs, cun efiet dissuasif viers i eventuâi 
atacs fats dal nemi, ancje se in realtát no fo mai diretementri ogjet di assedi 
ni cjapade dentri in azions di combatiment. Tes intenzions dai venezians 
e varès vút di jessi il pont di fuarce di un sisteme fortificát plui ampli che 
za al veve, tra chei altris, i valits nuclis fortificáts di Maran, Udin e Osóf. 

Une citát fuartece 


Il fossál e i rivelins de Fuartece 


Une des puartis di jentrade ae fuartece 


Palme e rapresente un tra i plui sflandorós esemplis de sience urbanistiche 
tal setór militár, jessint une des pocjis citât fuart rinassimentáls ancjemó 
intatis, bilisiade de particolaritât de só forme, aspiet chest che i à permetüt 
di fà part dal picul, ma propit par chest, preseât sodalizi che al met dongje 
lis pocjis citáts steladis che a son tal mont. 

La forme de plante nus puarte ai principis de citât ideâl dal Cinccent, 
ancje se chest aspiet al va cuintri lis finalitâts dal dut militárs de fuartece 
di Palme. Cundut a chel, tal câs di Palme, al somee che si sedi savüt 
cumbinâ cun maestrie la idealitât, tipiche dal Rinassiment in teme di 
dissen urbanistic, cu lis necessitâts e i vincui imponüts des resons de 
vuere e de art militár. 


La planure e la cueste dal Friül 


Une citát a forme di stele 


La citât viodude dal alt 


Sisteme di fortificazion 


Cetant interessante e je la particolaritát de plante de citât fuartece: di 
implant radial, e je fate di une stele cun nüf pontis, cun dome tré stradis 
che a coleghin diretementri la place central, di forme esagonál, aes trê 
puartis di acès (Cividât, Udin, Aquilee); invezit altris tré stradis a lein la 
place cui baluarts. 

Ancje se ae definizion dal so progjet a àn contribuit cetancj progjetiscj, la 
citât le si atribuis soredut al gjeni ideatif e progjetuál di Giulio Savorgnan. 
La fuartece e fo cenglade di un ampli fossál, dant cussi ancje la tiere 
indispensabil par tirá sü i bastions e lis cortinis. | trê sistemis di fortificazion, 
lis trê famosis centis difensivis, a son stâts fats sü in timps diviers: i 
bastions, o baluarts, e i rivelins dai venezians, a distance di cirche miec 
secul uns di chel altris, in particolár cun ché di dà plui sigurece aes puartis 
di ingrés; lis lunetis, invezit, a son stadis fatis dome tai prins agns dal XIX 
secul, sot dal domini napoleonic, par contrastâ la puartade aumentade 
de artiliarie. 


| moschetîrs venezians vie pe rievocazion storiche 


(Lie I— La 
1965 - il Paese da Sudsyest 


Il teatri 


La funzion militâr e à caraterizât ancje la storie resinte de citât a stele: 
fin ae fin dal XX secul la presince des fuarcis armadis e jere un fatór 
determinant de vite economiche e sociál dal centri abitát. 

Daspo che a son stadis sieradis cetantis casermis e ridotis dai efetîfs chés 
restadis ancjemó operativis, il rül di Palme al à in part stât ridimensionát. 
Dut câs, e continue a jessi un pól urban discret di servizis coletîfs e une 
atrazion turistiche leade ae só identitát monumentál e al interés pe só 
ufierte culturál, in particolár il Museu Storic militár e il Museu Civic. Di 
sotlineâ ancje la atrative esercitade de anuâl rievocazion storiche par 
ricuardá lis sós origjins e i cetancj events minórs organizáts vie pal an 
e ospitâts li de grande place centrál o lis sedis espositivis prontadis tai 
edificis storics militárs di pueste ricualificâts. 


Il Tor, ancje se te sielte dal non si à volüt mantignî un leam cul passát, 
riclamantsi al antic centri medievál di Tor di Zuin, al à un esempli impuar- 
tant di citât fabriche fondade avonde di póc timp. 

E je nassude, di fat, tal 1938, in plene epoche fassiste, e e cjate lis sós lidrís 
te ustinazion imprenditoriál di Franco Marinotti, figure che si associe ae 
volontát politiche dal regjim di furn la nazion di insediaments produtîfs 
gnüfs cul fin di sostignî la politiche autarchiche di auto sostentament 
dal país. 

In definitive il progjet si identificave intune citât gnove di fondá intune 
aree di planure dal Friül bonificade di póc e di caraterizà par une specifiche 
produzion agricule, la cjane di palüt (o cjane gargane), e pe trasformazion 
industriâl de stesse materie prime intun semilavorát, la celulose. 

Il prototip Tor di Zuin al à rapresentát un esempli sostanzialmentri vignüt 
ben di economie integrade, che e cjape dentri tré setórs — zootecnie, 
agriculture e trasformazion secondarie — leáts une vore a strent tra lór 
intun procès produtif lineâr che al viodeve l'arlevament di bovins finalizât 
ancje ae ativitât agricule e cheste ultime ae produzion industriál. 

Une citât fabriche 


Abitazions par dirigjents 


Tor di Zuin, risultât dal vé aplicât i principis de urbanistiche e de 
architeture razionaliste, e presente te só planimetrie un dissen clár, basât 
su la distinzion tra i lúcs dal lavór, de ricreazion, dai servizis e dal stà. 
L'insediament si svilupe ator di une aree verde a forme di trapezi cun 
dentri ancje la glesie, fate sü tal XVIII secul, un dai pócs edificis — al reste 
cualchi cjasament che si slungje vie par un dai lâts dal trapezi — che al 
testemonie un passât che al à vignüt prin de fase de citât fabriche. 

Il spazi vert al separe a clâr i cuartîrs residenziái, diversificâts daür di une 
rigide distribuzion jerarchiche — operaris, impleâts, tecnics e funzionaris — 
dal as li che a son i spazis par straviási e il sport (cjamps di tenis, pissinis, 
stadi e zardins). 

Lis fasis seguitivis dal procés di urbanizazion a àn in linie di massime 
cirút di rispietá il dissen origjinari, indrecant lis gnovis costruzions in areis 
esternis dal nucli citadin edificát tai agns '30 e '40 e dome in cualchi cás, 
purtrop, inserintsi tra i edificis plui antîcs, ridusint lis areis verdis previodudis 
de planificazion origjinarie. 

Esempli di Agjenzie 


cola, 74 


Racuelte de cjane gargane 


De celulose ae chimiche 


Il stabiliment de Caffaro a Tor di Zuin 


Il complăs agroindustriál de SAICI (Societát Agricule Industrial Celulose 
Italie), dal grup SNIA, al jere fat di coltivazions di cjane di palùt (Arundo 
donax) e dai implants pe produzion de celulose pes impresis tessilis e de 
cjarte, midiant la lavorazion de cjane stesse. Dome intun secont moment 
l'eucalipti e il pòl a son státs plantàts dongje de cjane di palüt come 
materiis primis. 

Se la linie pe produzion de celulose e costituive la sezion plui impuartante 
dal stabiliment dal Tor, dopo a forin ativáts ancje i ciclis produtifs de paste 
semichimiche, vendude aes cjarteris, dal cloro, de sode caustiche e del 
caprolatam, prodot base pai filâts sintetics de linie Snia. 

Di impuartance fondamentál par fà funzioná la fabriche a forin la centrâl 
termoeletriche, cul cjarbon e il materiál di scart de lavorazion de celulose 
— lissiât bisolfitic — come combustibil, la darsene vaste, doprant lis aghis 
dal flum Tai, afluent de Ausse, bacin util par bordá lis imbarcazions, e il 
scjâl dai trens, sfrutant ancje il jessi dongje ae linie Vignesie-Triest. 


La storie plui resinte dal Tor si à dimostrade ancjemó une vore leade al 
destin dal stabiliment industriâl, passât tai agns '80 dal secul passát sot il 
control de Chimica del Friuli e dopo de Caffaro (grup SNIA). Lis lavorazions 
fatis a son intant cambiadis, pontant di plui su lis liniis di produzion de 
chimiche fine, cun particolâr atenzion al setór farmaceutic, cul insediament 
tal sit industriál furlan di cualchi linie produtive de Bracco. 

In chest prin toc dal gnüf mileni, finide la fase dal svilup industriál, 
la citadine de Basse planure furlane e je intune fase avonde dificile, 
caraterizade di problemis ambientái, risultât de presince de centrâl 
termoeletriche de fabriche e dai materiái nocîfs scjariáts vie pai agns tes 
aghis de Ausse, interessant cussi il bacin lagunâr une vore delicât li dongje. 


La planure e la cueste dal Friül 


| plans par meti in sigurece i implants e di bonifiche ambientál a son státs 
metüts adun e si spiete dome che lis operazions a scomencin. Cun di plui, 
vie vie pai agns lis maestrancis a àn patit un procés di ridimensionament, 
compuartant chest cuintricolps significatifs di caratar sociál. 


Le case operaie trasformate in nuove abitazioni 

Sacîl: la citât su la Livence BEEN 


Lis cjasis dai operaris convertidis in gnovis 
abitazions 


Un po' di storia 


La Livence e bagne ancje il Domo citadin 


Lücs di aghe e már: isulis di flum, isulis di már 


«La citát su la Livence». Cussi in cetancj tescj divulgatifs e tes vuidis 
turistichis si fás riferiment ae realtât di Sacil. In efiets la citât plui ocidentál 
dal Friûl, juste dongje de linie di delimitazion che e separe il teritori furlan 
de regjon Venit, e à te aghe une só componente struturál fondamentál. 

Lis aghis dal flum in part a cenglin il centri urban, ma ancje lu traviersin 
di setentrion a meridion, condizionantint par cierts viers la viabilitât e 
determinantint te pratiche i doi teritoris insulárs, une volte clamáts puart 
e citát, che a ospitin il nucli storic, e tal stes timp dant al centri abitât une 
atmosfere particolár e sugjestive di citát su la aghe e lagunár. 

La presince di cetancj biei edificis fats sü tal periodi de dominazion de 
republiche di Vignesie, cu lis lór facadis su la aghe o cu lis aghis che a 
tocjin a pene i zardins, e complete il paisag de citàt di aghe, 

come l'esempli sflandorós di Palac Flangini-Biglia. In efiets, cierts preseáts 
palacs storics di une bande a presentin la facade principál su la tiereferme, 
in gjenar cul ingrès suntune des placis principâls, ma dopo sul daür a àn 
une altre jentrade, une volte ancjetant se no plui impuartante, su chel 
lunc flum, che al à ancje il bordament pes imbarcazions. 


La strete relazion tra flum e citát e cjate il so motif principál tes 
carateristichis naturáls dal flum stes: bondance di aghe e avonde costance 
dal so regjim, il cori ben plan, la formazion di volts e di canái fluviái 
secondaris, tipics di un profil a meandri. E chestis carateristichis dal cors 
di aghe a àn determinât la formazion dal sit abitât. 

Ancje se a son stàts cjatâts reperts de ete dal brong e dal fier e la presince 
cuasi cierte di une stazion di cambi in epoche romane, no indi son dubis 
sul svilup, vie pe dominazion langobarde, di un vilaç logât sul volt dal 
flum, che dopo tai secui seguitîfs al è lât vie vie cressint, indotantsi di 
fortificazions e trasformantsi in citát comerciál cu la funzion di puart, in 
graciis dal cetant impuartant rül zuiát de Livence, sore che de rét di stradis 
che intratant e jere stade fate. Sintomatic il fat che la centrâl Place dal 
Popul di vué fin a dut il Cinccent e jere un grant empori mercantil leât 
al puart fluviál li dongje, sierát in epoche moderne par vie dal vignf al 
mancul de ativitât portuâl. 

Il centri dal podé politic in ete medieval, il cjistiel, al fo fat sù no a cás 
dentri di une des isulis fluviáls centráls, sieradis dentri des fortificazions 
e che si pues rivâi passant lis dós puartis di acès, une che e meteve in 
comunicazion, a est, cul teritori furlan, e ché altre, che e cjalave a soreli 
a mont, in direzion de zone dal trevisan. 

Il puest particolarmentri just al favori il svilup une vore svelt de citadute 
che e ve il privilec di otigni des autoritáts patriarcjáls, za tal XII secul, il 
status di comun libar, cun ducj i vantacs tal setór economic e politic che 
a vignivin dadr. 

La Livence te citât moderne 


Sacîl: puints e passadòrs 


Sacîl e rapresente ancjemò vué un impuartant pól urban de rét des citáts 
furlanis, cui siei cuasi vincj mil citadins residents. E je un centri di servizis 
discret, a vantac, sore che de popolazion residente in citat e te aree dulintor 
dal estrem Friùl di soreli a mont, ancje des cetantis impresis produtivis che 
a àn sede li ator. Di fat la aree e presente un model di economie industrial 
difondùt, caraterizat di putropis piculis e mediis impresis, li che a risaltin 
chés dal distret dal mobil logadis te zone juste subit a sud est. 

La Livence, vint naturalmentri pierdüt pe citàt di Sacîl la funzion di une 
volte, e je daúr a cjapantint une gnove, leade al ús turistic di un paisac 
urban di valór che e cjate tes aghis dal flum e dai siei canái l'element di 
plui grant interés e di sigür riclam, propri pe «... particolár atmosfere di 
serenitát, che e grampe cui che — stant sui siei puints — al cjali il lent e 
cuiet cori de Livence, spieli luminós di cjasis e cjampanii». 

In cheste gnove modernitât Sacil e conserve une tradizion antighe che si 
concretize te cuasi milenarie Sagra degli Osei, istituide pe prime volte tal 
1274 dal patriarcje Raimont Torian. La manifestazion e à lis sós lidrís tal 
antic " Marcját di Sant Laurinc" di origjin popolâr, animát dai abitants des 
campagnis e dai pais dulintor che si davin dongje te aree denant lis muris 
de citát, par dà vite a un marcját spontani incentrát sulla compravendite 
di uciei di cjant e di riclam. 

Vué la manifestazion si é slargjade, cjapant lis carateristichis di une vere 
e proprie fiere li che no si cumiercin dome uciei da riclam e di cjant ma 
ancje animái di curtil e marcjanziis di diviers gjenars. | moments plui 
impuartants des edizions di cumó de sagre a son la gare di biel cjant, che 
si davuelc sul cricâ dal ultin di di fiere, li che si scoltin lis vós dai uciei, 
e la gare di cjocade, li che partecipants di dute Italie e ancje Europe si 
sfidin a imità il cjantà dai uciei. 


Grau: la Isule di aur | 


T 


La Isule di Grau intune foto aree prin des grandis 
trasformazions 


Grau vué, stazion balneâr moderne 


La Isule di aur di Grau, vué impuartante localitát dal turisim balneár dal 
Alt Adriatic, e somee riassumi in maniere significative la union tra nature, 
storie, culture e divertiment, ducj aspiets che a insiorin e valorizin une 
localitât soredut se avodade al disvilup turistic. 

La posizion cetant particolâr, tra már alt e ambient lagunár, il sit in origjin 
insulár, che al à determinát une vore la nassite tant che insediament e 
influit su lis vicendis storichis — ripâr pai abitant di Aquilee, capitâl dal 
patriarcját - a son un valór zontát par cheste stazion balneár. 

Grau e je un centri di permanence estive che, dongje dal nucli storic, di 
divignince romane e de Ete di Miec alte e dopo cun ampliament venezian, e 
ae citát termál dal tart Votocent, che al à savüt promovi lis gnovis vocazions 
turistichis ancje se no trascurant lis antighis e determinants propensions. 

Un pocje di storie 


La lungje storie di Grau, che e à lis sós origjins almancul a partí de epoche 
romane, cuant che e veve la funzion impuartonone di puart pe metropoli 
li dongje di Aquilee, si caraterize par dós fasis di splendór e par un lunc 
arc di timp di oscuritàt. 

Te alte Ete di Miec, par cuasi tré secui, la Isule di aur e fo une sede 
patriarcjâl autorevole, adiriture in contraposizion cul patriarcjât di Aquilee, 
e centri principál di riferiment dal Imperi bizantin te regjon dal alt Adriatic. 
Po dopo, un lunc mileni di isolament sul plan politic e economic, vitime di 
une schirie continue di di conzunture e acjadiments negatífs, le riduserin 
a un picul e dismenteât borc di pescjadórs. 

Il secont moment di glorie al scomengà te seconde metàt dal XIX 
secul, dopo che Grau e vigni cjapade dentri dal imperi asburgjic, cu la 
trasformazion de piçule realtât di pescjadórs intune famose localitât pal 
turisim termál e balneár. Al jere il 1892 cuant che Grau e ve uficialmentri 
di Viene il bramât ricognossiment di stazion balneàr di cure e permanence. 


Un manifest di vué al ricuarde la Grau austriache 


Il paisag tipic de splaze furnide 

Fin dai prins pas de cressite de vocazion turistiche di Grau al someave 
fondamental risolvi cualchi probleme che, in câs contrari, al varès rindût 
pâc crodibil inviá un procès reâl di svilup dal turisim. 

Une prime cuistion critiche e jere ché dal rivâ su la isule cun facilitât. 
Grau, di fat, e jere cuasi isolade; si podeve rivái dome vie aghe, a partí di 
Aquilee, considerant, cun di plui, che ancjemó ae fin dal Votcent la ferade 
e rivave dome fin a Carvignan, di dulà che, in caroce, si veve di lá dopo 
fin a Aquilee pal imbarcjament. 

Vie pai agns seguitîfs si garanti il sprolungjament de ferade fin ae localitàt 
Bielvedé e il sgjáf di un canál di colegament tra cheste localitât su la 
tiereferme e Grau. Al sarès stát necessari spietá i agns fra lis dôs vueris 
mondiáls par costruî la strade translagunár e il puint Littorio sul canal, 
intervents indispensabii par garanti, tal avigní, une cressite decise de 
atrazion turistiche, ancje se si veve di rinunziá ae só insularitàt milenarie. 
Il secont probleme al jere chel dal furniment di aghe. No si podeve pensá 
a un procès di disvilup de economie turistiche cence risolvi in maniere 
juste cheste cuistion di impuartance fondamentál. Il traspuart de aghe 
potabil cu lis barcjis te tiere indentri, il doprá aghe di már filtrade, o ben 
ché di ploie cjapade sü in cistiernis di pueste, no varessin podüt garanti 
la cuantitát e la cualitát necessariis a sodisfá lis esigjencis de clientele. 
Dome sbusant il teren e rivant, a plui di 200 metris di profonditât, a una 
falde acuifare, opare fate de aministrazion civiche tal 1900, e podé garanti 
chel apuart costant di aghe potabil, li che ancjemó in di di vuê Grau e 
usufruis in plene autonomie. 


La planure e la cueste dal Friül 


Grau tra soreli, már, calis e glesiis 

Un tramont sugjestîf sul mâr 


Grau e je un struc di dutis lis contradizions di chescj lûcs di marine 
une vore particolârs tra la fragjilitât di un ecosisteme complès e ce che 
ancjemò vuê si pues lei di ce che reste dal paisaç, lis vicendis des storie 
e di chê particolâr civiltât de pescje e de dure vite in marine di front ai 
segns imburîts dal turisim che, in particolâr tai ultins cincuante agns, al 
à trasformât di plante fûr chescj lûcs e i lôr abitants. 

Lant dilunc lis calis, cirint une jessude sul mâr, si pues, zirant tra lis viutis 
stretis dal país, o fermantsi a spietà che i pescjadór a tornin indaûr, 
o ancjemó lant a torzeon tal marcját dal pes o partecipant aes fiestis 
tradizionâls, sintî ancjemó ché particolâr atmosfere che e caraterizave la 
vite de comunitât dai pescjadórs. 

Grau e met dongje i paisacs de storie e de culture patriarcjâl, testemoneadis 
des basilichis storichis di Sante Marie des Graciis e di Sante Eufemie (VI 
sec.), cu lis atmosferis venezianis, e chés asburgjichis dai Grand Hotel e 
des vilis liberty o ancjemó cun chés des architeturis residenziáls modernis 
e anonimis. 

La isule di Grau e à vué cetancj chilometris di splazis di savalon che ben 
planc a van jü viers il mâr. La splaze plui a soreli a mont e je clamade 
Costa Azzurra e e continue cu la dighe dilunc dal már, che e protéc il centri 
storic des burascjis. Dopo la dighe e scomence la splaze principál, che e 
continue cu la splaze di Grau Pinede e, duncje, cui litorái plui orientái. 
Grau e je l'unic puest di dut l'Adriatic a vé lis sós splazis voltadis dutis 
viers sud e, duncje, cu la posizion plui favorevule. 

Lis splazis de isule, une plui biele di ché altre, si disvoluçâsi par cetancj 
chilometris e a son l'orgoi di dute la Regjon: za di cetancj agns indaûr, di 
fat, Grau si svante dal preseât ricognossiment che al certifiche la cualitâts 
des aghis e la pulizie de splaze: la Bandiere Blu. A son splazis cuntun 
litorál di savalon che si sbassin planc plancut. 

| fondâi a son, in gjenar, bas ma a ospitin, a cualchi chilometri de cueste, 
cetantis " trezze", emersions di cret carateristichis dal puest che a 
contribuissin ae biodiversitât dai ambients marins. 

Vué Grau si presente tant che une moderne stazion balneár che, dongje 
dai fatôrs tradizionái leâts al soreli, ae splaze e al már, e ufris dute une 
schirie di ativitâts che a cjapin dentri la marine cu lis sós particolaritâts 
naturáls, lis sós tradizions e i siei casons, la tiere dentri agricule, il santuari 
de Madone di Barbane, lis Termis e cetancj altris divertiments tipics des 
localitâts di már dal Alt Adriatic che, cul Palag dai Congrès, le rint cetant 
interessante ancje pal turisim congressuál. 

